
Epoca înfăptuirilor succesive pentru realizarea unității noastre 
naționale (1821—1918), care ne-a dus dela cele două Principate 
vasale la România întregită de azi şi dela regimul ohgarhic 
şi absolutist de atunci la regimul democratic şi constituțional 
de acum, presintă un deosebit interes pentru cunoaşterea şi 
întelegerea vieții politice de azi şi de mâine a Statului 
român. Căci fără a cunoaşte principiile fundamentale pe care 
s'a constituit acest Stat şi năzuintele constante ce au călăuzit 
pe conducătorii săi în desvoltarea lui ae mai apoi, mii se pot 
înțelege problemele sale de viitor. 

In particular, generatiile postbelice trebuie să se indenti fice 
cu aceste probleme din cunoaşterea cât mai largă şi mai temet- 
nică a istoriei noastre moderne. Generaţiile antebelice au trăit, 
au făcut însăşi aceasta istorie. Ele cunoşteau deci direct, prin 
faptele lor, evoluția Statului român. Nu era trebuință să fie 
instruite şi documentate în chip special. De aceia şi ma toată 
orientarea studiilor de istorie natională din acest răstimp era 
îndreptată spre epocile mai vechi ale trecutului nostru. 

Pentru generațiile postbelice înfăpiuirile marilor precursori 
fac parte din domeniul istoric. Ele trebuesc cunoscute, învățate. 
Necesitatea aceasta se vădeşte tot mai mult şi ea a fost afir- 
mată recent de chiar acei ce mai înainte căutau îndeletnicirile 
lor istorice cu predilectie în epocile mai vechi ale vieții neamu- 
lui. Universitatea Liberă a văzut şi ea această necesitate. Inte. 
resul mare pe care l-au provocat în lumea cultă conferințele fă- 
cute în 1927 asupra războiului de independență, i-au arătat ca- 
lea pe care trebuie să meargă în activitatea sa, în această direcție. 


VI 


De aceia, în toamna anului 1930 a organizat un ciclu de 
conferințe care să privească întreaga desvoltare a Statului ro- 
mân dela 1821 la r914. Ciclul a fost împărțit în mai multe 
epoci, din care acea privitoare la anii 1859—1866, ai domniei 
lui Cusa-Vodă, conferintele D-lor Alex. Lăpădatu, Raoul Bossy, 
Andrei Rădulescu şi G. Marinescu, se tipăresc în paginile ce 
urmează cu speranta că în curând se vor putea publica şi confe- 
rintele privitoare la celelalte epoci ale ciclului. 


ALEX. LĂPĂDATU 


VIAŢA POLITICĂ INTERNĂ 


Alecsandru loan Cuza 


Cu îndoita alegere a lui Alexandru loan Cuza ca Domn al 
Moldovei şi al Munteniei nu se realiză, de fapt, de cât o unire 
personală a celor două Principate române, întru cât ele trebuiau 
să se guverneze şi mai departe tot separat. Totuşi însufleţirea 
pentru faptul îndeplinit fu la culme. Căci ceea ce se aclamase, 
la 5 şi 24 lanuarie 1859, cum prea bine observase atunci Victor 
Place, nu era un om, ci un principiu: principiul unirei. lar 
câştigul acesta moral, politic şi naţional era socotit—şi cu drept 
«cuvânt !—atât de însemnat că toate celelalte acte ce trebuiau să 
mai urmeze pentru desăvârşirea unirei depline şi definitive erau 
privite ca fireşti şi lesne de realizat. 


Problemele ce se impuneau, dela început, noului Domn şi 
«colaboratorilor săi, în politica internă a Principatelor, erau: 

I. Aplicarea noii constituțiuni dată ţărilor române de puterile 
garante prin Convenţia dela Paris din 19 August 1858, —consti- 
tuţiune menită să înlocuiască Regulamentele organice ale fostului 
Protectorat rusesc, cari constituiau, se ştie, piedica de căpetenie 
pentru organizarea şi desvoltarea, în sens liberal şi naţional, a 
unui Stat român modern. 

2. Organizarea Principatelor potrivit principiilor şi dispoziţiilor 
“din noua constituţiune, prin revizuirea întregii legislații anterioare, 
oligarhice şi reacționare, a ţărilor române şi prin regularea 
raporturilor dintre proprietari şi lucrători de pământ, dintre 
boieri şi săteni, prin o lege specială, expres prevăzută în Convenţie. 

3. Pregătirea unirii depline, nu numai pe căi şi prin mijloace 
«diplomatice, față de Curtea suverană şi de puterile garante, ci 
şi prin legiuiri şi măsuri de ordin intern, cari să ducă cât 

mai repede şi mai sigur la îndepărtarea piedicelor ce stăteau în. 
calea acestei uniri,—la cufundarea şi contopirea ambelor Princi- 
pate în una şi aceeaşi organizaţiune de Stat. 


In adevăr, înlăturând protectoratul rusesc, dar menţinând 
suveranitatea turcească, cu dispoziţiuni ce făceau însă imposibil 
ori ce amestec direct al Porții otomane în afacerile interne ale 
Principatelor, puterile garante dădură acestor Principate, prin 
Convenţia amintită dela Paris, o nouă constituţiune. 

Constituţiunea aceasta era concepută şi întocmită, principiar, în' 
spiritul modern, liberal şi democratic, al vremii. Căci ea — 

a) desfiinţa rangurile, pronomiile şi privilegiile, de tot felul, ale 
clasei conducătoare, decretând egalitatea politică şi civilă a 
tuturor, de ori ce clasă şi categori: socială, înaintea legilor, 
atât ce priveşte sarcinile, cât şi drepturile ; 

b) instaura un adevărat regim constituţional reprezentativ, 
cu domni aleşi pe viaţă şi învestiţi cu prerogativele cuvenite 
suveranităţii lor, cu guverne răspunzătoare, numite şi revocate 
de domnitori şi cu adunări legiuitoare alese de un corp elec- 
toral bine stabilit prin stipulaţiuni speciale alăturate la Convenţie; 

c) prescria modul de constituire şi funcţionare al organelor 
puterii legiuitoare (cu o Comisie centrală la Focşani), puterii 
judecătoreşti (cu o Curte de Casaţie, comună, tot acolo) şi puterii 
executive (cu instituţiuni pe cât se putea similare ambelor ţări). 

Evident că în cadrele unei asemenea constituţiuni, Principatele 
se puteau organiza şi desvolta potrivit dorințelor şi aspirați- 
unilor ce animau atunci pe toţi patrioţii luminaţi ai neamului. 
De aceea, din punct de vedere al principiilor şi dispoziţiilor ce 
conţinea, ea fu privită ca cel mai însemnat bun pe care puterile 
garante, europene, l-au putut da poporului român pentru întoc- 
mirea şi asigurarea noii vieţi de Stat a Principatelor. Nu trebuia, 
se credea, în primele zile de entusiasm şi optinism, decât apli- 
carea sinceră şi onestă a acestei constituţiuni ca  rosturile: 
lor să se îndrumeze pe calea cea mai bună şi folositoare. 


Si—totuşi, dificultăţi, dificultăţi serioase, de ordin tehnic şi 
politic, se iviră, chiar dela început, în calea acestei aplicări. Cauza 
acestor dificultăţi fu modul cum puterile garante, necunoscătoare 
a împrejurărilor noastre, statuaseră şi formulaseră, sub anumite 

raporturi, organizarea concretă şi conducerea efectivă a celor 
-două Principate române. 

In adevăr, neputând conveni asupra unirii depline şi definitive, 
puterile voiră să creeze o stare de transiţie, care, pentru unele, 
pentru cele favorabile nouă, avea să ducă la unire, pentru altele, 
pentru cele nefavorabile nouă, avea să întoarcă la separațiune. 
In acest scop ele recurseră, cu prilejul întocmirii Convenţiei dela 
1858, la un compromis hibrid între uniune şi separaţiune, care 
se dovedi şi imposibil de ţinut şi dăunător intereselor lor, ale 
Principatelor. | 

Căci menţinerea fiinţei lor politice deosebite, cu doi domni, 
cu două adunări legiuitoare şi cu două ordine publice, —una 
pentru fiecare Principat, constituia o mare piedică, nu numai 
pentru pregătirea viitoarei uniri depline, dar chiar pentru condu- 
„cerea tehnică a Statului: Domnitorul nu putea fi în acelaşi timp 
in contact direct şi intim cu ambele guverne, cu ambele adunări 
și cu ambele administrații publice, aşa cum ar fi trebuit să fie 
intr'o vreme ca aceea, de mari şi radicale prefaceri sociale şi 
politice ale poporului și Statului român. 

Afară de aceasta, el nu avea mijlocul şi putinţa să coordoneze 
- lucrările celor două adunări. Căci Comisia centrală dela 
Focşani, departe de a fi, cum se intenţionase, veriga de legă- 
tură între ele, ca să promoveze tendinţele unirii depline, —prin 
'modul cum trebuia să lucreze şi prin spiritul de care era con- 
dusă, Comisia aceasta, zic, care împărţia cu Domnul şi cu 
adunările sale, puterea legiuitoare, mai mult zădărnicia şi 
paraliza, de cât ajuta şi înlesnia opera legiuitoare a Principatelor. 

Aceasta pentru că Convenţia prevedea două soiuri de legi 
--legi comune ambelor ţări şi legi speciale fiecăreia. Iniţiativa 
„celor dintâi era numai la Comisie, iar a celor din urmă la 
Domn şi la adunările respective. Dar nici acestea nu puteau 
fi promulgate fără să treacă prin revizia Comisiei centrale, care 
avea să le examineze dacă nu cumva conţin dispoziţiuni protivnice 
Convenţiei. Ori pentru coordonarea acestor lucrări se prevedea 
o întreagă procedură de trimiteri şi retrimiteri dela Comisie la 
adunări şi de la acestea la Comisie, cari, sub raport tehnic, 
complica şi îngreuna foarte mult lucrările legiuitoare. 

Dacă la aceasta adăogăm împrejurarea că Comisia centrală, 

ca emanaţiune a adunărilor legiuitoare (din cei opt reprezentanţi 
ai fiecărei ţări, patru erau delegaţi de adunări, iar patru nu- 
miţi de domnitor), era compusă din oameni cu aceeaşi mentali- 
tate şi spirit şi supuşi aceloraşi interese şi influenţe, ca şi ma- 
joritatea membrilor celor două adunări, ne vom da şi maibine 
seama că, cu caracterul său quasi-autonom, Comisia centrală 
constituia nu numai un impediment tehnic, ci şi unul politic 
la opera de organizare şi conducere a Statului. 


Căci Convenţia lăsase puterea legiuitoare exclusiv pe seama 
fostei clase stăpânitoare şi conducătoare, a marilor proprietari 
de pământ, a boerimei conservatoare şi reacționare, întru cât, după 
stipulaţiile electorale, pe baza cărora trebuiau să se constituească 
cele două adunări legiuitoare ale Principatelor, numai marii pro- 
prietari funciari şi cei cu venituri însemnate aveau drept de 
vot. Numărul lor era extrem de redus: Şi anume, după A. D. 
Xenopol, în Moldova, la 2 milioane locuitori, numai 1700 alegători, 
iar în Muntenia, la 2 1/, milioane locuitori, numai 2000 alegători. 

Cu un astfel de regim electoral, negreşit că adunările legiuitoare 
erau lăsate, cum am zis, pe seama fostei clase stăpânitoare şi 
conducătoare, a boerimei, cu sentimente şi năzuințe, e drept, 
naţionale, dar cu mentalitate şi cu spirit oligarhic. Căci tineretul, care- 
se emancipase de sub această mentalitate şi de sub acest spirit, 
însuşindu-şi ideile şi principiile de egalitate socială şi de libertate 
politică ale Apusului, —tineretul acesta, nedispunând încă de- 
averile părinteşti, nu putea figura în număr mai mare în listele 
electorale. De aci prezenţa şi influenţa lui mai redusă în adu- 
nările legiuitoare, de a căror majoritate au dispus, din capul 
locului, tot oamenii trecutului. 

Cu atari adunări era foarte greu, imposibil chiar, cum s'a do- 
vedit ulterior, să se revizuească, fără înverşunată rezistenţă, ve- 
chea legislaţie în spiritul egalitar, liberal şi democratic al noii con- 
stituţiuni şi, mai ales, să se întocmească o lege pentru regularea 
raporturilor dintre proprietari şi lucrătorii de pământ, o reformă 
agrară radicală, favorabilă sătenilor, țărănimei, aşa cum doria 
şi voia, din convingere şi sentiment, Domnul şi cu aderenţii săi.. 

Dar oricâte inconveniente ar fi presentat, sub raporturile mai 
sus arătate, Convenţia, ea trebuia aplicată. O modificare a ei, 

atunci, la început, înainte de a se fi făcut, în mod practic, do- 
vada acestei necesităţi, era cu neputinţă. In primul loc pentrucă 
această Convenţie dădea Principatelor române cea dintâi con- 
stituțiune, sub care se puteau rândui şi desvolta, pe baze autonome, 
ca Stat modern, în sens liberal şi naţional. O încercare de re- 
vizuire, în mod prematur, ar fi putut periclita însăşi ființa ei. 

In al doilea loc, pentrucă, prin îndoita alegere a lui Alexan- 
dru loan Cuza, se călcaseră deja dispoziţiile formale ale acestei 
Convenții, punându-se puterile în fața unui fapt împlinit. lar 
puterile nu recunoscuseră alegerea dela 5 şi 24 Ianuarie, de cât 
sub condiţia să nu se mai aducă vre-o altă atingere Convenţiei. 
Era imprudent deci să se meargă mai departe pe o asemenea 
cale. Aceasta cu atât mai mult cu cât însuşi Impăratul Napo- 
leon, marele şi puternicul protector al poporului român, făcuse 
deja noului Domn, prin Vasile Alecsandri, recomandaţiuni cate- 
gorice în această privinţă: să nu mai pună puterile în faţa fap- 
telor împlinite, întru cât prin aceasta s'ar indispune chiar cei mai 
Sinceri şi mai statornici amici ai Principatelor şi ai lui Cuza. 

In această situaţie era deci absolut necesar: 

a) să se încerce a se guverna cu instrumentul, cu mijloacele 
ce ni se dăduseră, oricâte piedici s'ar fi ivit în cale, şi 

b) să se găsească, în acelaşi timp, remediile şi modalităţile - 
pentru înlăturarea cât mai grabnică a acestor piedici. 


La legi noi, oameni noi! Nu era numai o figură retorică, o 
formulă patetică, de efect, a lui Mihail Kogălniceanu, ci şi o ne- 
cesitate, o lozincă a vieţii de Stat. Noua domnie însemna, de 
fapt, în evoluţia istorică a ţărilor române, un nou regim. Căci 
faţă "n față erau, în ce priveşte concepţiile şi metodele de guver- 
nământ, două mentalități, două curente — al oamenilor vechi, ai 
trecutului, a celor ce credeau că se pot menţine încă, fireşte în 
forme schimbate, stările anterioare, cu privilegiile clasei condu- 
cătoare şi cu şerbia sătenilor, şi al oamenilor noi, ai prezentului 
sau, mai bine zis, ai viitorului, a celor ce luptau să se întro- 
neze cât mai iute şi mai complect noul regim social şi politic, 
de egalitate şi libertate, să se organizeze ţara pe temeiul con- 
stituțional al Convenţiei şi să scoată țărănimea de sub robia 
seculară a clăcii, a iobăgiei. 

Cei dintâi constituiau partida conservatoare, de dreapta, cei 
din urmă partida progresistă, de stânga: albii şi roşii de mai 
târziu. Deosebirea se făcuse dela început, îndată după unire, nu 
atât pe chestiunea modului de organizare a noului Stat, cât pe 
chestiunea felului de rezolvare a problemei agrare. Ne-o spune, 
clar şi precis, Mihail Kogălniceanu. Domnul era, fireşte, partizanul, 
sincer şi hotărît, al curentului nou, progresist, liberal şi democrat. 
Căci, ca şi aderenţii acestui curent, el voia reformele mari şi radi- 
cale, prin care Statul trebuia să se transforme sub raport social 
şi politic şi să se organizeze în spiritul cel nou al Convenţiei. 
Şi voia aceste reforme cât mai grabnic şi cât mai complect şi 
dacă s'ar fi putut — cu sprijinul, cu concursul tuturora. 


Ori tocmai aci era greutatea. Căci în ambele adunări majori- 
tatea aparţinea partidei conservatoare, de dreapta, — partida pro- 
gresistă, de stânga, fiind în minoritate. Constituţional, Domnul 
ar fi trebuit deci să-şi ia guvernul, guvernele, din majorităţi. Dar, 
decis să facă cu orice preţ reformele impuse de necesităţile de orga- 
nizare şi de consolidare ale noului Stat, el vedea bine că nu 
putea să-şi constituie guvernele cu membrii unor majorități ostile 
acestor reforme —în deosebi acelor prin care urma să se schimbe 
întreaga structură socială şi politică a ţărilor : reforma electorală 
şi reforma rurală, pe cari partida conservatoare le voia cât mai 
cumpătate şi moderate, ca să nu-şi distrugă cu totul preponderența 
politică şi baza materială a situaţiei ei sociale. 

De aceea, în dorinţa de a-şi asocia la opera de guvernare ambele 
partide şi pe toţi oamenii politici capabili, Cuza-Vodă făcu apel, 
pentru constituirea ministeriilor sale, şi la minoritate şi la 
majoritate, ba încercă chiar guverne de fuziune între unii şi 
alţii, nu numai cu elementele moderate din o parte şi din alta, 
dar chiar şi cu cele extremiste. Fuziunele acestea nu se putură men- 
tine însă, cum nu se putură menţine nici guvernele din minoritate 
faţă de adunări şi nici cele din majoritate faţă de Domn, pentru 
că nici unul dinele nu isbuti să obţină, în acelaş timp, încrederea 
celor doi factori constituţionali.— Astfel, cu toate, rând pe rând, au 
ajuns în conflict, fie cu adunările, fie cu Domnul. 

De aci necesitatea schimbării lor atât de dese în cei dintâi trei 
ani de domnie ai lui Cuza-Vodă (1859-61). Si anume: oft 

guverne în Muntenia (1. loan I. Filipescu: dela 25 Ianuarie 
1859, 2. Const. Kretzulescu: dela 23 Martie 1859, 3. Ion 
“Ghica: dela rr Octomvrie 1859, 4. Nic. Golescu: dela 28 Mai 
1860, 3. M. K. Epureanu: dela 13 Tule 1860, 6. Barbu 
“Catargiu : dela 30 Aprilie 1861, 7. Şt. Golescu: dela 12 Mai 
1861, 8. Dim. Ghica: dela ro Iulie 1861) şi șase în Moldova 
(1. Vasile Sturza: până la 8 Martie 1859, 2. Ion Ghica: până la 
28 Aprilie 1859, 3. M. K. Epureanu: până la 3 Mai 1860, 4. 
M. Kogălniceanu: până la r7 lanuarie 1861, 5. At. Panu: până la 
5 Octomvrie 1861, 6. A. C. Moruzzi: până la rr Decemvrie 1861). 
De aci, apoi, necesitatea, pentru Domn, a dizolvării adunărilor 
(două în trei ani), dizolvări fără efect însă, întru cât, dat fiind 
regimul electoral sub care se făceau alegerile, noile adunări se 
reconstituiau la fel ca cele dizolvate. Şi de aci, în fine, zădărni- 
cirea lucrărilor lor legislative. Căci reformele capitale pe care 
le-am amintit—legea electorală şi legea rurală—nu puteau fi 
abordate. Se votau numai legi mărunte, fără deosebită insem- 
nătate organică. Ba chiar şi astfel de reforme mai mici, nu se 
puteau întroduce totdeauna pe cale, legislativă, ci trebuiau 
impuse, adesea, prin măsuri autoritare de guvernământ. 


Aparatul Statului funcţiona aşa dar greu şi rău, neindestulitor 
și nemulţumitor. Comisia centrală dela Focşani sabota şi ea 
această funcţionare, refuzând ; proectul de lege electoral propus 
de partida progresistă, întocmind un proect de constituţiune pe 
-care Domnul trebui să-l respingă şi alcătuind o reformă rurală în 
spirit reacţionar, potrivit  tendenţelor partidei conservatoare. 
Rezultatul operei de organizare şi de consolidare a Statului nu 
se vedea. 

În fața acestei situaţiuni, imposibile şi păgubitoare Domnul trebui, 
“cum am văzut, să ia poziţie deschisă, făţişe, împotriva adună- 
rilor, atât prin dizolvarea lor, cât şi prin reconstituirea guvernelor 
pe care elele răsturnau. Cum însă coflictul acesta înăspria rapor- 
turile politice înlăuntru, fără a duce la nici un capăt, Cuza- Vodă şi 
-aderenţii săi înțelesără că soluţia radicală — modificarea Convenţiei — 
fie prin acte împlinite, fie prin persuasiunea puterilor, în 
vederea unificării depline, nu se mai putea amâna: un Singur 
guvern şi o singură adunare legiuitoare, fără incomoda Comisie 

centrală, apoi o altă lege electorală, de cadre mai largi şi în spirit 
mai democratic, pe baza căreia să se poată constitui o singură 
adunare legislativă, favorabilă reformelor şi în special reformei 
agrare şi cu care să se poată lucra normal şi constituţional. 


Necesitatea unirii depline era un postulat naţional, era dorinţa vie: 
şi fierbinte, era voinţa hotărită şi nestrămutată a tuturor, nu numai 
a Domnului şi partizanilor săi, aderenţi ai noului regim şi ai 
marilor reforme, ci chiar şi a adversarilor acestor reforme.. 
Cată vreme însă la aceşti din urmă unirea deplină era numai un 
scop, la cei dintâi ea era şi un mijloc—mijlocul prin care se 
putea merge, mai lesne şi mai sigur, la noua organizare a 
țării şi la realizarea marilor reforme. Ea ajunse să domine: 
toate celelalte probleme ale vieţii publice, să fie unica şi stator- 
nica preocupare a tuturor bunilor patrioţi. De aceea, în acţiunea 
sa pentru realizarea unirii depline, Cuza-Vodă a fost susţinut, în: 
mod sincer şi hotărît, de toţi fiii patriei, fără deosebire. Şi aceasta 
adesea cu propuneri şi îndemnuri cari tindeau să pună din nou 
puterile garante în faţa faptelor implinite. 

Astfel, îndată după alegerea lui Cuza în Muntenia, Mihail 
Kogălniceanu reclamă, în cuvinte patetice, întrunirea ambelor: 
adunări legiuitoare la Focşani, iar Atanasie Panu, mai radical, 
cerea Domnului să desăvârşească unirea cu forţa, plecând la 
Bucureşti în mijlocul guvernului şi armatei sale. Proiectul de 
constituţiune al Comisiei centrale prevedea realizarea unirii prin 
contopirea adunărilor şi ocârmuirilor şi prin stabilirea unei 
singure capitale. Deputaţii din adunarea moldovenească cereau: 
ca desbaterea proiectului de lege al Curţii de Casaţie să se facă 
împreună cu adunarea muntenească. Iarla 27 Martie 1861, 
aceeaşi adunare propunea, pentru discuţia reformei rurale, ca 
ambele adunări să se întrunească la Bucureşti în sesiune: 
comună. 

Toate aceste acţiuni şi manifestaţiuni în politica internă a Sta- 
tului dovedesc că dispoziţiunile pentru realizarea unirii depline 
pe calea faptelor împlinite erau generale, unanime. Impins să 
acţioneze urgent şi energic în acest sens, Domnul îşi dădea 
seama că nu trebuie să se precipiteze, ci să lucreze cu multă 
chibzuinţă. Deşi, poate, mai mult de cât ori care altul interesat. 

ca unirea deplină să se realizeze cu un ceas mai degrabă, Cuza- 
Vodă dădu şi în această chestiune, ca şi în multe altele, dovadă 
nu numai de înţelepciune patriotică, ci şi de remarcabil tact diplo- 
matic. Căci, rezistând în aparenţă injoncţiunilor din lăuntru, aşa 
cum convenia puterilor, ale căror atitudini singur le cunoştea, 
ca unul ce concentrase în mâinele sale întreaga politică externă a 
Principatelor, el lucra, în realitate, cu toată stăruința şi ardoarea,. 
pentru îndeplinirea scopului urmărit, aşa cum o voia națiunea 
şi cum o reclamau interesele vitale ale patriei. 


Două erau căile pe care putea şi trebuia să activeze pentru 
pregătirea unirii depline—cea externă, prin mijloace diplomatice, . 
pe lângă Poarta otomană şi puterile garante, şi cea internă, 
prin legiuiri și măsuri politice și administrative. In aceasta din 
urmă direcţie, Domnul luă o serie de dispoziţiuni menite să contribue - 
la unificarea sufletească şi efectivă a celor două Principate. 
Astfel, un muntean, lon Ghica, fu făcut preşedinte de Consiliu 
în Moldova, iar un moldovan, M. K. lepureanu, în Muntenia.— 
Moldovenii Gr. Cuza, At. Panu şi V. Alecsandri fură candidați 
la alegeri în Muntenia, iar munteanul Al. Golescu în Moldova. -- 
Aceiaşi agenţi reprezentau ambele ţării în străinătate: C. Negri 
la Constantinopol şi I. Alecsandri la Paris.—La laşi se trimise 
garnizoană muntenească, iar la Bucureşti moldovenească. — In 
lagărul dela Floreşti fură concentrate ambele oştiri. — Uriformele 
şi legiuirile militare—a gradelor şi de recrutare —fură unificate. — 
Se înființă o şcoală militară comună şi un Minister de Război 
unic. — Se unifică apoi administraţia poştelor şi telegrafelor (1859) 
Şi aceea a vămilor (1860). — La fel administraţia municipală şi polițe-- 
nească din cei doi Focşani. — Autorităţile celor două ţări sunt autori- 
zate să corespondeze direct, nu prin mijlocirea guvernelor. — 
Bucureştii, ca viitoare capitală, îşi combină o pecete din stemele: 
ambelor ţări: vulturul şi zimbru. — M. Kogâlniceanu propune să 
nu se mai serbeze, ca aniversară a unirii Principatelor, ziua 
de 5, ci numai aceea de 24 Ianuarie. 


Mult mai importantă, mai eficace şi mai hotăritoare pentru 
realizarea unirii depline fu însă acţiunea diplomatică a lui Cuza- 
Vodă. Ea constitue un strălucit capitol al domniei lui şi pune în. 

evidență eminentele sale calităţi ca Şef de Stat. Deşi chestiunea 
aceasta nu intră în cadrul conferinţei mele, totuşi, expunerea ei, 
cât de sumară, mi se impune, pentru relevarea meritelor pe 
cari Domnul, personal, şi le-a câştigat în rezolvarea ei. 

Inclinat să realizeze unirea deplină pe aceeaşi cale pe care se 
realizase unirea personală, pe calea faptelor împlinite, Cuza-V odă 
voi să vadă mai întâiu dacă pentru aceasta ar putea conta pe 
sprijinul marelui şi puternicului său protector, al lui Napoleon. 
Arătându-i-se rizicul unei astfel de acţiuni, Domnul român se 
resignă, scriind Împăratului (August 1859) că scopul lui final ră- 
mâne unirea deplină, dar că va căuta să-l realizeze în cadrele 
Convenţiei. In acest înţeles, la recomandarea diplomaţiei fran- 
ceze (Thouvenel), năzueşte să câştige bunăvoința şi adesiunea 
Porții pentru înfăptuirea planului său. Inaintează deci Sultanului, 
în vara anului 1860, un documentat memoriu, prin care, arătând 
piedicele politice şi tehnice ce stau în calea organizării şi des- 
voltării Principatelor, conform principiilor şi dispoziţiilor Con- 
'venţiei, solicită modificările absolut necesare acesteia în vederea 
realizării unirii depline şi definitive. l 

Mai mult, ca să forţeze mâna Turcilor şi a puterilor, el inten- 
ționă să facă, din aprobarea acestei cereri, o condiţie sine qua 
non a vizitei sale la Constantinopol pentru învestitură (Octom- 
vrie 1860). Dar, tot la recomandarea diplomaţiei franceze (Lava- 
lette, ambasadorul francez din Constantinopol), renunţă la 
această intenţie, mulţumindu-se a discuta numai chestiunea cu 
conducătorii puterii suverane. Nu primi însă nici un răspuns 
precis şi nu obţinu nici un angajament din partea lor, ceea ce 
îl determină ca, întors în ţară — unde ştirea despre intervenţia 
Domnului pentru modificarea Convenţiei provocase mare şi 
generală satisfacțe—să spună că chestiunea aceasta este o afacere 
internă a Principatelor şi, ca atare, atârnă numai dela ele să 
fie resolvată potrivit întereselor naţionale. 


Presat de situaţiunea politică lăuntrică tot mai imposibilă şi 
mai dăunătoare şi convins —după vizita pentru învestitură la Con- 
stantinopol—că numai prin Turci nu va putea ajunge la nici un 
resultat în acţiunea sa şi că tot la Franţa trebue să caute spri- 
jin şi ajutor, acolo fiind „isvoarele de viaţă ale tinerei Românii“, 

el scrie, în Octomvrie 1860, acestea lui Napoleon. Apoi, după 
sfatul lui Lavallete, trimite Împăratului, în copie, memoriul îna- 
intat Porții, cu o scrisoare lămuritoare (mai sus citată), foarte: 
prețioasă ca document istoric. Căci în ea se arată din nou 
dificultăţile situaţiei şi imposibilitatea organizării şi propăşirei 
țării sub regimul stabilit de Convenţie. 

Impăratul dădu ordin să se sprijine acţiunea Domnului ro- 
mân, iar diplomaţia franceză fu îndrumată să lucreze pentru 
aprobarea cererii. Admirabil secondat de C. Negri, Lavalette 
pune toată priceperea şi dibăcia personală, toată autoritatea 
şi prestigiul ţării pe care o represinta, ca chestiunea să fie ac- 
ceptată de Turci şi deferită puterilor. Ca totdeauna însă, Turcii 
tărăgăriau lucrurile, ca să câştige timp. Se fac noi şi stărui- 
toare intervenţii. Negri nu numai că amenință Poarta, în nu- 
mele Domnului său, că unirea va fi proclamată şi înfăptuită, 
fără să se mai aştepte hotărârea ei, dar îndeamnă chiar pe Cuza 
să procedeze cu toată hotărîrea la acest pas. 


Totuşi Turcii nu se decid. În ţară starea de lucruri devine 
intenabilă. Adunările votează —în Aprilie 1861 — întrunirea lor 
la Bucureşti pentru desbaterea legii rurale. Faptul fu împărtă- 
şit şi comentat de Domn lui Lavalette într'o scrisoare mai lungă, 
în care el pune din nou întreaga problemă, arătând că orice: 
întârziere îl va împinge să recurgă la acţiuni independente de 
ori ce alte interese şi consideraţiuni de cât ale ţării sale. La- 
valette şi Negri depun noi stăruinţe. Turcii admit în principiu 
modificările cerute la Convenţie, dar nu se grăbesc să facă încă 
nimic pentru resolvarea concretă a chestiune. 

Exasperat de atâta tergiversare, Domnul, împins de colaboratorii 
săi, se hotărăşte să proclame unirea la 15 August (1861), ziua 
de naştere a lui Napoleon, să pună astfel faptul împlinit sub 
auspiciile, protegiuirea Impăratului. El face în acest scop toate 
pregătirile. Se elaborează chiar proclamația pentru unire. Ina- 
inte însă de a o da, ţine să anunţe pe Napoleon de intenţiile 
sale. Redactează o serie de scrisori — Împăratului, lui V. Alec- 
sandri, trimisul său la Paris, şi Ministrului de Externe fran- 
cez, — scrisori în cari explică necesitatea imperioasă în care se 
află de a proclama, cu dela sine autoritate, peste capul Curţii 

„suverane şi al puterilor europene, unirea deplină a Principatelor.. 

Dar ştirile venite, între timp, dela Constantinopol, cum că 
intervenţiile diplomatice sunt pe calea cea mai bună şi cu şanse 
„de completă reuşită, ca şi teama, de sigur, ca prin acţiunea sa 
:să nu compromită chestiunea, ţinu pe loc executarea planului. 
Scrisorile nu mai fură expediate. Ele ni s'au păstrat însă şi con- 
stituesc documente foarte preţioase. Căci reflectează starea de 
“spirit a Domnului şi a ţării, dau icoana fidelă a situaţiei poli- 
"tice: neputinţa de organisare şi propăşire sub regimul Con: 
“venţiei şi, deci, necesitatea absolută de modificare a acesteia 
prin realisarea unirii depline. 


In adevăr, strânsă din toate părţile, Poarta. se decide a de- 
“feri chestiunea puterilor garante. Ca să înlesnească rezolvarea 
ei, Cuza-Vodă renunță la revizuirea legii electorale, pe care 
-de asemenea o ceruse dela puteri. Ministerul de Externe fran- 
ces propune ca aceste să nu se mai întrunească în conferinţă, 
ci să se resolve chestiunea pe cale de corespondenţă între Ca- 
binetele interesate. Propunerea. se -primeşte. Unirea deplină este 
aprobată, dar, ca şi îndoita alegere a lui Cuza-Vodă, condiţi- 
onat: numai pentru timpul domniei lui, urmând ca după aceea 
„să se revină la regimul stabilit prin Convenţia de la 1858. 

Hotărirea se aduse la cunoştinţa Domnului printrun firman 
împărătesc (26 Noemvrie 1861), iar Domnul o aduse la cuno- 
Ştinţa ţării printr'o scurtă dar  însufleţită proclamaţie (rx De- 
cemvrie 1861). Bucuria, satisfacția, fu nespusă. Unirea deplină 
“era acum asigurată. Se institue un singur guvern central, iar 
adunările sunt convocate la Bucureşti (de acum înainte singura 
Capitală a ţării) pentru ziua de 24 Ianuarie 1862, a treia ani- 
versare a îndoitei alegere, să constitue un singur Parlament. 

In mijlocul entusiasmului general, Cuza-V odă, trecând peste hotă- 
ririle Porții şi ale puterilor, proclamă, în acea zi, unirea deplină şi 
definitivă a Principatelor. Prin glasul celor mai autorisaţi re- 
presentanţi, fostele adunări recunosc, la rândul lor, meritul, 
marele merit, pe care Domnul, personal, şi l-a câştigat în re- 
zolvarea acestei chestiuni. Cu drept cuvânt dar putea el spune, 
în mesagiul adresat deputaţilor: „Alesul vostru vă dă astăzi o 
-singură Românie!“ 

II 


Piedicile tehnice pentru o guvernare şi o legiferare mai les- 
nicioasă şi mai rodnică fură aşa dar înlăturate. Un singur gu- 
vern şi o singură adunare legiuitoare, fără incomoda Comisie 
centrală, vor putea mai uşor şi mai cu folos lucra. Dar piedi- 
cile politice mai rămaseră. Căci adunarea întrunită avea aceeaşi 
alcătuire — majoritatea ei o formau aceiaşi reprezentanţi ai fos- 
telor adunări separate dela laşi şi Bucureşti, ostili reformelor 
pe cari le voia Domnul şi le aştepta ţara. 

Totuşi Cuza-Vodă îşi luă întâiul guvern al unirii din această 
majoritate. Barbu Catargiu, şeful partidei conservatoare, fu în- 
sărcinat cu constituirea Cabinetului. Faptul nemulțumi şi neliniști 
profund partida progresistă, care vedea, în această însărcinare, pe- 
riclitată realizarea reformelor în spirit liberal şi democratic. O 
întinsă şi intensă agitație se porni în masele orăşăneşti (pentru 
reforma electorală) şi în cele ţărăneşti (pentru reforma rurală): 
sătenii din Buzău porniră chiar, în cete tumultuoase, spre Capitală... 

Dar Barbu Catargiu, care părăsise prima sa guvernare în 
Muntenia, pe urma unui grav conflict de atribuţii cu Domnul, nu era 
omul care să se lase impresionat de atari agitaţii şi mişcări. Deosebit 
de capabil şi cu mare autoritate, nestrămutat în convingeri şi 
hotărit în acţiuni, de voinţă neînfrântă şi de caracter inflexibil, 
el era bine fixat asupra spiritului şi modului cum trebuia, după 
concepția sa conservatoare, organizat Statul şi realizate refor- 
mele. Ştia bine unde trebuie să ajungă şi avea, pentru aceasta, 
şi mijloacele la dispoziţie — Parlamentul. 

Incepu guvernarea cu înfăptuirea schimbărilor pe cari le im- 
pusese modificarea Convenţiei: constitui Consiliul legislativ (în 
locul Comisiei centrale, care fu, nu suspendată, cum deciseseră 
puterile, ci deadreptul desfiinţată) şi mută Curtea de Casaţie 
dela Focşani la Bucureşti. Apoi abordă, cu hotărire, chestiunea 
rurală, prezentând Parlamentului proiectul de lege întocmit 
de fosta Comisie centrală, proiect de lege pe care Domnul 
îl respinsese, dar pe care Guvernul acum şi-l însuşise. 


Era marea problemă a vremii, care avea să domine a doua 
etapă a domniei lui Cuza Vodă (1862—64), după cum întăia etapă 

a acestei domnii (1859-—62) fusese dominată de problema unirii 
depline şi definitive. Şi era problema pentru care ţara, ţara legală, 
se divizase în partide, luptând între ele cu pasiune şi înverşu- 
nare, şi pentru care aceste partide s'au paralizat în lucrările lor, 
timp de trei ani, unul pe altul, neputând înfăptui nimic mai te- 
meinic, mai durabil pentru organizarea internă a Statului. 

Disensiunile pe chestiunea rurală, între conservatori şi liberali, 
între reacţionari şi progresiști, între dreapta şi stânga, între albi 
şi roşii, erau mari şi profunde, atât ce priveşte concepția, sub 
raport Juridic, a dreptului de proprietate, cât şi ce priveşte so- 
lutia, sub raport practic, a reformei rurale. Unii considerau pro- 
prietatea deplină şi absolută, ceilalţi limitată şi condiționată. La 
fel, ţăranii nu erau, cum susțineau cei dintâi, numai stăpânii 
braţelor lor, ci, cum susțineau cei din urmă, uzufructuarii pămân- 
tului pe care locuiau şi pe care-l munciau de secole. Nu putea 
fi deci vorba ca raporturile dintre ei şi proprietari să fie lăsate 
la libera înţelegere reciprocă. Ele trebuiau aşezate, prin 
intervenţia legii, care, în interesul armoniei sociale şi a pro- 
gresului tării, trebuia să salvgardeze nu numai cererile, 
legitime, ale proprietarilor, “ci şi drepturile, incontestabile, ale 
țăranilor. 

Tezele opuse fură reprezentate prin personalităţile cele mai 
proeminente ale vremii—-teza liberală, progresistă, prin Mihail 
Kogălniceanu, iar teza conservatoare, reacționară, prin Barbu 
Catargiu. Când deci legea fu adusă în discuţia Parlamentului, 
taberele adverse ţinură să-şi exprime fiecare punctul său de ve- 
dere şi să-şi precizeze atitudinea prin aceşti străluciți exponenţi 
ai lor. Kăgălniceanu vorbi în şedinţele dela 25 Mai şi 1 Iunie, 
iar Catargiu în şedinţele dela 29 Mai, 2, 4 şi 8 lunie 1862. Cu- 
vântul celui dintâi, care expuse problema sub toate aspectele 
— istoric, social, economic, politic, şi naţional — este un adevă- 
rat monument de elocinţă politică. Cuvintele celui din urmă, deşi 
nu la înălţimea celui al adversarului său, reflectează toată con- 
vincţiunea, tot curajul şi tot talentul autorului lor. 

De altfel, Barbu Catargiu nu avea prea multă nevoie deple- 
duarie şi de prea mare elocință pentru a câştiga de partea te- 
zei sale majoritatea. Căci aceasta era a sa — în concepţiile, con- 
vingerile şi sentimentele sale, ca şi în năzuinţele şi ţelurile sale 

politice. Robia mai departe a ţărănimei era deci ca şi pecetlu- 
itä. Căci prin legea ce urma să se voteze se nimiceau toate 
drepturile clăcaşilor şi lise luau din mâini ogoarele muncite de 
secole, dându-li-se în schimb, drept mângâiere — spunea Ko- 
gălniceanu, după treizeci de ani —ca pământ comunal, trei po- 
goane la câmp, două la deal, şi unul şi jumătate la munte, iar 
aceasta nu ca proprietate absolută, ci numai ca arendă, cu o 
chirie perpetuă. 


Văzând că legea va trece prin Parlament, opoziţia porni o 
violentă campanie, prin presă şi adunări publice, pentru lărgirea 
dreptului de vot şi pentru zădărnicirea legei rurale a lui Barbu 
Catargiu. Liberalii moderați (M. Kogălniceauu) îşi dădură mâna 
cu liberalii radicali (I. C. Brătianu şi C. A. Rosetti). Dar Gu- 
vernul şi Parlamentul înțelegeau să sfideze opoziţia. Se colportau 
tot felul de svonuri calomnioase şi alarmante. Se vorbia de 
comploturi, de depozite de arme, de mişcări sediţioase şi se cerea 
restrângerea libertăţii de presă şi reprimarea energică a agita- 
țiilor politice. Ca urmare, legea de presă din Moldova fu extinsă 
şi în Muntenia şi se luară măsuri pentru oprirea adunărilor pu- 
blice. Se creia astfel o stare de spirit supra-excitată, o atmos- 
feră politică supra-incărcată, cari aveau să ducă la un desno- 
dământ fatal. 

În adevăr, pentru aniversarea revoluţiei dela 1848, opoziţia 
pregăti o mare serbare pe ziua de 11 lunie, la Filaret. Temân- 
du-se ca din acest prilej să nu se producă turburări — era tim- 
pul când avea să se voteze legea rurală — Parlamentul ceru 
Guvernului să interzică serbarea. O moţiune fu votată de Ca- 
meră în acest sens, pe urma unei interpelări la care Barbu 
Catargiu răspunsese fără să se fi făcut desvoltarea ei. El îşi 
termină răspunsul cu fatidicele cuvinte: „Pacea, domnilor, pacea 
şi odihna e scăparea țării. Voiu prefera moartea mai înainte de 
a călca sau lăsa să se calce vreuna din instituţiile ţării“. O ju- 
mătate de ceas în urmă, Primul ministru părăsi localul Adu- 
nării Deputaţilor în trăsura cu Nic. Bibescu, Prefectul Poliţiei. 
Când trăsura trecu pe sub clopotniţa Mitropoliei, un glonte, tras 
foarte de aproape, îi răpuse viaţa. 

Era în ziua de 8 Iunie, pe seară. Vestea asasinatului se răs- 

pândi cu iuțeală în Capitală şi se transmise îndată în toate părți- 
le ţării. Emoţia şi turburarea fură, bine 'nţeles, mari. Sub imperiul 
lor, se trecu, din nenorocire, la acte şi măsuri pripite şi provoca- 
toare. A doua zi, Parlamentul dădu Guvernului, reconstituit sub 
presidenţia interimară a lui Ap. Arsachi, puteri discreţionare şi 
votă ridicarea unei statui lui Barbu Catargiu în Piaţa Teatrului 
din Capitală. lar două zile în urmă, la rr lunie „ca o batjocură 
a aniversării zilei în care s'a decretat, la 1848, marile principii 
politice şi sociale reclamate de poporul român, — majoritatea 
Adunăriii, împinsă de ură şi de răzbunare cătră ţărani, întru 
nimic solidari cu un asasinat nici dorit, nici pregătit, nici săvârşit 
de ei“ votă legea nefastă a lui Barbu Catargiu. 


- Din fericire nu toată lumea alunecă însă pe panta actelor și 
măsurilor reacționare. In mijlocul /surescitării generale, bărbaţi 
politici de mare autoritate şi cu înalt simţ de răspundere, păs- 
rându-şi calmul şi cumpătul, arătară greşelile ce se fac prin 
stăvilirea libertăţilor publice şi prin introducerea mijloacelor re- 
presive în guvernare. lar Domnul, chemat să vegheze cu grije 
asupra intereselor viitoare ale naţiunii, luă şi el atitudine: pu- 
terile discreţionare acordate de Parlament Guvernului nu fură 
aprobate, iar legea rurală nu fu sancţionată. In faţa acestei si- 
tuaţiuni, Guvernul trebui să demisioneze. La 23 lunie, Nic. 
Kretzulescu fu însărcinat cu constituirea noului Cabinet. 
“Lucrurile se liniştiră. Trebuia însă un timp de destindere. 
Domnul îl oferi prin noul Guvern, care avea să conducă afa- 
cerile curente ale Statului, fără să mai abordeze marile reforme. 
Aceasta pentru că Parlamentul era şi rămase tot ostil--în con- 
flict cu Guvernul şi cu Domnul. Dar reformele nu puteau fi 
prea mult timp amânate. Era insă cert acum că, pe cale legală, 
ele nu se puteau face. Cuza-Vodă sperasejla început, că, după 
unirea deplină, după constituirea unei singure adunări, se va 
putea alcătui o majoritate favorabilă reformelor, în special celei 
agrare şi celei electorale, din elementele progresiste ale celor 
două adunări. Credinţa aceasta îl făcuse să renunţe — cum am 
văzut -- la cererea ce adresase puterilor pentru lărgirea regi- 
mului electoral al Convenţiei. 

Acum însă el văzuse că se înşelase. O asemenea majoritate 

nu se putuse alcătui. Trebuia deci neapărat modificată legea 
electorală. Dar aceasta cu Parlamentul Convenţiei era peste pu- 
“tnţă. Astfel, încetul cu încetul, în conştiinţa Domnului, a cola- 
boratorilor săi, a opiniei publice chiar, îşi făcu loc convingerea 
că numai cu mijloace tari, pe cale autoritară, în afară de lege, 
se poate ajunge la acest scop. Ideia loviturei de Stat — de la 
Napoleon III curentă în Europa — prindea consistență din ce în 
„ce mai mult în opiniunea generală. La ea îl povăţuia dealmin- 
terea pe Domn să recurgă cei mai intimi şi devotați sfetnici a: 
săi— C. Negri şi N. Kretzulescu. 
„Se vedea bine că într'acolo se merge. Temerile faţă de o lovi- 
tură de Stat erau tot mai accentuate şi mai justificate. Ele se 
manifestară public. Spiritele liberale înaintate se îngrijorau sincer 
la gândul că regimul constituţional al Convenţiei ar putea fi 
periclitat. Cele conservatoare, reacționare, nemulțumite de atitu- 
-dinea Domnului în chestiunea legii rurale, arătau aceeaşi îngri- 
jorare, fireşte mai puţin sinceră. Agitaţia se îndrepta, peste capul 
Guvernului, asupra Domnului. El fu atacat direct, în țară şi în 
afară. In ţară, în Parlament, prin o serie de capete de acuzați- 
une. În afară, printr'un memoriu, în care era învinuit, pentru 
„atitudinele sale în afacerea armelor sârbeşti şi în afacerea dela 
Constangalia, de rusofilie, de abandonare a politicei franceze. 
M. Kogălniceanu îi luă apărarea. Moderat şi insinuant în formă, 
-dar hotărît şi categoric în fond, el arată că nu Domnul poate fi 
şi trebue făcut răspunzător pentru situaţia grea în care ajunsese 
Statul, pentru neputinţa de a se organiza şi consolida, ci toţi 
cei ce împiedică, prin toate mijloacele, această operă de organizare 
şi consolidare. Această pledoarie a sa pentru Cuza- Vodă consti- 
tuie una din paginile cele mai drepte de apreciere a activităţii 
politice a Domnului unirii şi din cele mai frumoase, prin 
„obiectivitate şi lealitate, ale elocinţei patriotice a autorului. Din 
acel moment era vădită, pentru toţi, legătura dintre Domn şi 
Kogălniceanu, perfecta comunitate de idei şi sentimente ale 
:acestor doi oameni, în ce priveşte nu numai necesitatea realizării 
reformelor, dar şi a mijloacelor prin care acestea trebuiau impuse. 


In adevăr, la 11 Octomvrie 1863, M. Kogălniceanu fu însărci- 
nat să constitue guvernul. Scopul era neîndoios: realizarea, cu 

orice preţ, a reformelor. Noul Preşedinte de Consiliu era de 
altfel, atunci, singurul om de guvern prin care aceste reforme- 
se puteau înfăptui. Mai convins de cât oricine de necesitatea lor, 
el fusese silit să se retragă din prima sa guvernare în Moldova 
pe chestiunea ţărănească, iar sub guvernul Barbu Catargiu, 
fusese, în marea desbatere a reformei rurale, cel mai documentat 
şi însufleţit apărător al acestei reforme, în folosul ţărănimei. 
Era, apoi, moderat în acţiune, dar abil şi diplomat în forme 
şi mijloace. Putea să încerce, deci, încă odată, realizarea 
reformelor pe cale legală, parlamentară, dar putea să le şi 
impună, cu hotărire şi energie, prin mijloace extra-legale. 
Țara întreagă ştia aceasta. De aceea temerea fu generală şi 
justificată în lagărul adversarilor. Toţi se ridicară împotriva 
acestui guvern personal. Liberalii de teamă să nu se modifice 
regimul constituţional al Convenţiei. Conservatorii de teama 
unei reforme rurale, radicale, în folosul clăcaşilor, prin expro- 
piere şi împroprieiărire fără despăgubire. Astfel cele două 
partide, totdeauna rivale şi înverşunate unul împotriva celuilalt 
în luptele politice de până acum, se găsiră laolaltă, contra 
Domnului şi „Guvernului său. Alianţa aceasta, nefirească şi 
nebănuită, este ceea ce s'a numit încă de atunci şi cu drept 
cuvânt: coaliția monstruasă. 

Dar Kogălniceanu avea să meargă la scop. Parlamentul fu con- 
vocat. El fu deschis printr'un mesagiu al Domnului (3 Noemvrie - 
1863) în care, condamnând neînțelegerile anterioare, conflictul dău- 
nător dintre Guvern şi reprezentanţii naţiunii, făcea apel la toţi 
să se unească şi să lucreze pentru realizarea reformelor pe cari le 
anunţa: legea rurală, legea electorală, legea de secularizare, 
legea învățământului, legea de unificare a Bisericii, codurile etc.. 
Din toate însă una singură trecu în sesiunea aceea şi trecu 
numai după un ceas de discuţiuni şi cu unanimitate de voturi. 
Era legea de secularizare a averilor mânăstirilor închinate. 
Faptul dovedeşte că problema era privită ca o chestiune de ordin 
naţional, față de care toţi aveau aceeaşi atitudine. Trebuia 
recuperat, neîntârziat, pentru patrimoniul Statului, !/ din teri- 
toriul ţării. Şi trebuia pus capăt, neapărat, amestecului strein, 
Grecilor, Turcilor şi Ruşilor, în afacerile lăuntrice ale noastre, . 
cu lezarea aşa de jignitoare a suveranităţii noastre naţionale. 

De aceea, chestiunea aceasta, atât de veche şi de dificilă, fu 
rezolvată totuşi aşa de grabă şi de radical. 

Celelalte reforme nu fură însă acceptate. Căci Parlamentul — 
cu toate silințele lui Kogălniceanu de a-l determina la o atitu- 
dine mai conciliantă şi mai patriotică—rămase tot aşa de in- 
transigent şi ostil lor şi Guvernului ce le cerea. Când Preşe- 
dintele Consiliului prezintă proiectul de lege rurală (Aprilie 1864), 
întocmit de opoziţia liberală ca răspuns la proiectul Comisiei 
centrale, el căpătă vot de blam. Demisia nu-i fu acceptată. Dom- 
nul îi reînoi încrederea şi-l însărcină să prezinte Parlamentului 
proiectul reformei electorale. Prin aceasta voia să arate ţării că 
face ultima încercare ca să obţină, pe cale normală, parlamentară, 
revizuirea sistemului electoral, în scop de a se putea constitui, 
pe baze mai largi, un Parlament favorabil reformelor. Aceasta 
deşi cunoştea bine rezultatul. De aceea, sub cuvânt că încep 
muncile câmpului şi deputaţii, mai toţi mari proprietari, trebuie 
să fie pe la moşiile lor, odată cu prezentarea acestui proiect de 
lege, Domnul prorogă şi Parlamentul până la 2 Mai (1864). 


In ziua aceasta, sortită să rămână istorică, Kogălniceanu se 
prezintă Parlamentului cu un mesagiu al Domnului, prin care 
se limitau lucrările la votarea reformei electorale şi a creditelor 
necesare pentru funcţionarea Statului. Parlamentul nu refuză să 
discute reforma şi să voteze creditele cerute, dar în faţa unui 
guvern constituţional. Căci, zicea moţiunea de neîncredere pre- 
zentată : după ce i s'a dat vot de blam, Domnul n'a primit demisia 
Guvernului. Era în dreptul său. Trebuia însă să dizolve adu- 
narea, să facă un nou apel la corpul electoral. N'a făcut-o însă, 
menţinându-l împotriva normelor constituţionale şi practicei 
parlamentare. Nu poate discuta deci legea cu acest Guvern, ci 
cu un altul, pe care-l aşteaptă. Ca răspuns, Kogălniceanu arată . 
că, în situaţiunea dată, Domnul trebuie să facă apel la naţiune, 
ca ea să judece între dânsul şi Parlament. Apoi, fără a mai da 
timp să se discute această declaraţiune, ceti decretul de disolvare 
a Parlamentului. Un detaşament de soldaţi evacuează adunarea. 
Cel din urmă părăsi locul său, Preşedintele, Lascar Catargiu. 

Lovitura era dată. Deşi toţi o presimţiră şi o prevăzură, 
nu o putură evita. Căci fiecare parte în conflict stătu neclintit 

pe poziţia sa, nevoind să se plece înaintea celeilalte. O procla- 
maţie dată de Cuza-Vodă motiva şi justifica faţă de ţară această 
procedură şi făcea apel la naţiune să judece între Domn şi re-. 
prezentanţii săi în Parlament. In acelaş timp se publică un nou 
Statut de organizare a Statului, care avea să înlocuiască consti- 
tuţiunea Convenţiei dela 1858, cum şi o nouă lege electorală, 
de cadre mai largi şi în spirit mai democratic, care avea să 
înlocuească dispoziţiile electorale ale aceleeaşi Convenții. Asupra 
lor obştea poporului trebuia să hotărască cu da sau ba. 

Prin noua lege electorală, întocmită pe principiul votului 
obştesc, direct şi indirect, se măria considerabil numărul ale- 
gătorilor din celelalte clase sociale şi din toate categoriile pro- 
fesionale. Puterea trecea din mânile oligarhiei în acele ale po-: 
porului. lar prin noul Statut, se constituia, pe lângă Adunarea 
Deputaţilor, aleasă pe noile baze electorale şi cu un număr: 
mult mai mare de membri, un al doilea corp legiuitor: un 
Senat, numit Corp ponderator, care avea să fie, nu ales, ci 
numit: jumătate (32 membri) direct de Domn, după chibzuinţa 
şi alegerea sa liberă, iar jumătate (alţi 32 membri) tot de dânsul, 
însă aleşi de pe listele de membri ai Consiliilor judeţene. Drep- 
turile şi prerogativele Domnului faţă de cele două corpuri le- 
giuitoare fură asemenea mărite. El avea să numească pe Pre- 
şedintele Adunării Deputaţilor şi pe vice-preşedinţii Corpului 
ponderator, Preşedintele acestuia fiind, de drept, Mitropolitul țării.. 
Se instituie, peste aceste adunări, un Consiliu de Stat, cu atribuţii 
legiuitoare, pentru întocmirea legilor. In modul acesta, Domnul şi 
Guvernul puteau dispune de un Parlament, care nu mai avea nici 
o putere şi nici. o independenţă, devenit un instrument docil şi 
servil al puterii executive. El, Domnul, putea chiar promulga 
direct legi, cari trebuiau să fie în urmă ratificate de Parlament. 

Noul Statut şi noua lege electorală fură aprobate în zilele de 
10-14 Mai cu €82.621 voturi pentru şi 1.307 contra. Domnul 
merse la Constantinopol cu rezultatul plebiscitului. Acolo lucru- 
rile fură aşa de bine pregătite că el obţinu fără nici o dificul- 
tate aprobarea lor. Mai mult. Prin hotărîrea dată de Curtea 
suzerană şi de puterile garante se recunoscu ţării (la 28 Iunie) 
dreptul deplin de legiferare în chestiunile interne, fără preala-: 
bilă autorizare sau ulterioară aprobare a lor. Era completa au- 

tonomie. Un nou şi important câştig politic, care contrabalansă 
întru câtva efectul dezastros al octroării noului Statut de orga- 
nizare a Statului. Un mare pas spre independenţa viitoare... 
Pe noua cale legală, Consiliul legislativ desbătu şi aprobă legea 
rurală a lui Kogălniceanu după proiectul opoziţiei liberale dela 
1862. Se ivi însă între Domn şi primul șău sfetnic un dezacord 
cu privire la data aplicării ei. Domnul, șovăitor şi temător, ar 
fi vrut ca legea să se aplice numai după trei ani. Kogălniceanu 
însă, hotărît şi prevăzător, cerea aplicarea ei imediată. Deza- 
cordul se aplană, din fericire, în favorul marelui om al zilei. 
Cuza- Vodă promulgă —la 14 August--legea prin decret domnesc, 
iar Parlamentul o ratifică ulterior şi el. 


Astfel marea problemă pentru care timp de cinci ani partidele 
îşi istoviseră forţele în silinţe zădarnice pentru organizarea Sta- 
tului, era acum rezolvată. Tărănimea eliberată de clacă, stăpână 
pe braţele ei şi împroprietărită pe pământurile muncite de veacuri. 
Câteva milioane de hectare de pământ intrară în proprietatea 
absolută a câtorva sute de mii de familii ţărăneşti. O frumoasă 
şi mişcătoare proclamație le adus: la cunoştinţă evenimentul 
prin care avea să se transforme structura socială şi să se schimbe 
fața economică a ţării. Kogălniceanu o atribuie Domnului, spu- 
nând despre dânsa că este testamentul politic al lui Cuza- Vodă. 
Evident, formal, aşa e. Sufletul din această proclamaţie e însă 
al marelui său colaborator. Se vede cuvânt de cuvânt. E, cum 
am zis, cea mai frumoasă şi cea mai mişcătoare pagină politică 
oficială a sa, scrisă cu conştiinţa că fixează pentru posteritate 
un important moment al istoriei noastre contimporane. 

In adevăr, nodul gordian fusese tăiat. Calea pentru realizarea 
celorlalte reforme era deschisă. Ele nici nu întârziară a lua fiinţă. 
Prin codicele de legi, reforma învăţământului şi celelalte ce se 
mai întocmiră se puse temelii solide noii Românii, —temelii pe 
care se putea clădi, sigur, viitorul ei. E opera grandioasă şi 
glorioasă a lui Cuza-Vodă şi a marelui său sfetnic. Prin ea, 
ambii au intrat, înfrățiţi pentru toate timpurile, în istoria nea- 
mului. Din nefericire însă armonica înţelegere şi rodnica cola- 
borare nu dură peste ceez ce fusese strict necesar. Intrigele 
camarilei din jurul Domnului şi, poate, gelozia acestuia duseră 

la separaţiunea lor. Motivul: entusiasta primire făcută lui Kogăl- 

niceanu într'o călătorie prin Oltenia. Căci, deşi el, leal şi onest, 

cum înţelegea să-şi servească Suveranul, nu-şi atribuia sieşi 

câtuşi de puţin meritul reformei, lăsându-l, întreg, pe seama lui 

Cuza-Vodă, totuşi teama unei prea mari popularității a cola- | 
boratorului său, făcu pe Domn, adesea necugetat şi nestăpânit, 

să arunce lui Kogălniceanu, la întoarcere, într'un Consiliu de 

Miniştri, cele mai grele şi mai nemeritate cuvinte, 

Aceasta duse, fireşte, la demisia celui mai priceput, mai hotărît 
şi mai devotat sfetnic. După o scurtă trecere pela Guvern a 
lui C. Bozianu, Nic. Kretzulescu, cel ce luase succesiunea Cabine- 
tului lui Barbu Catargiu, fu însărcinat să ia şi succesiunea lui 
Kogălniceanu. In scrisoarea de retragere, de demisie, resignarea 
şi nobleţa sufletului său apar în toată splendoarea lor: 

„Depunând, respectuos, în mânile Inălţimii Voastre demisiu- 
nea mea, eu mă retrag cu desăvârşire în viaţa privată, eu pun 
piatră pe cariera mea publică. Vă rog dar să nu credeţi că, ca 
mulţi alţii, voiu reintra în rândurile opoziţiunii. Intre aceasta şi 
între mine este o prăpastie. Ş'apoi, Prea Inălțate Doamne, V'am 
ajutat a Vă creia o autoritate, astfel în cât nu aveţi a Vă mai 
îngriji de opoziţiunea nimănui. Prin demisiunea mea, eu mă pe- 
depsesc însu-mi de ori ce din parte-mi aş fi putut contribui a 
Vă face să uitaţi o oră întreagă că unui Domn îi este permis 
tot, afară de insultă, pe simpla rațiune că insultatul nu-i poate 
răspunde. Punind astăzi capăt carierii mele politice, eu prin a- 
ceasta tot nu uit amiciţia ce mulţi ani ma legat cu Colonelul 
Cuza, nici devotamentul nealterabil ce am avut şi voiu avea 
pentru Domnul Alexandru loan I, în toate ocaziile dependinte 
de mine“. 

Ce-l priveşte pe Cuza-Vodă, Kogălniceanu s'a ţinut de cuvânt: 
el n'a intrat în rândurile adversarilor Domnului şi i-a păstrat 
întradevăr, până la sfârşit, un devotament inalterabil. Ce-l pri- 
veşte pe sine, Kogălniceanu nu s'a ţinut de cuvânt: căci, pen- 
tru binele şi norocul ţării, el nu s'a retras din viaţa publică şi 
ma pus capăt carierii sale politice, ci a continuat să aducă încă 
multe şi mari servicii României. 

III. 


Plecarea lui Kogălniceanu dela Guvern nu prejudicie marea 
sa operă. Căci, din fericire, ea s'a produs (Ianuarie 1865) numai 
după ce reformele sale au fost puse în aplicare şi când deci 
nu mai puteau fi abolite sau lăsate în părăsire. In schimb însă 
poziţia Domnului se sdruncină mult. Căci trecerea dela un re- 
gim la altul, dela regimul Convenţiei din 1858, cu adunările 
sale legiuitoare, independente şi de un nivel social şi cultural 
superior, la regimul Statutului dela 1864, cu cele două Corpuri 
legiuitoare, lipsite, prin felul cum erau constituite şi cum tre- 
buiau să funcţioneze, de independenţa necesară unor adevărate 
organe constituţionale şi cu un nivel social şi cultural mult in- 
ferior celor anterioare, trecerea aceasta bruscă și cutezătoare, 
provocă o legitimă și justificată reacțiune în lumea politică a ţării. 

In adevăr, ceea ce hotărise pe Cuza-Vodă şi sfetnicii săi să 
recurgă la lovitura de Stat era, cum am arătat, faptul că nu 
putuse trece reforma agrară prin Adunările legiuitoare consti- 
tuite pe baza stipulaţiilor electorale ale Convenţiei şi că nu putea, 
cu Parlamentul marilor proprietari, să modifice aceste stipula- 
ţiuni, dând ţării o nouă lege electorală, de cadre mai largi şi 
în spirit mai democratic. Dar Domnul nu sa mulţumit numai 
să octroeze, pe cale de plebiscit, o asemenea lege, ci a mers mai 
departe: a dat ţării şi un nou Statut constituţional, cu scopul 
de a pune Parlamentul direct sub tutela sa. Căci, necontenit 
împiedecat, cum fusese, în opera de organizare a Statului, de 
atitudinea fermă şi hotărită a fostelor adunări legislative, Cuza- 
Vodă socoti aceasta ca absolut necesar. Trecând deci peste 
principiile fundamentale ale constituţionalismului reprezentativ, 
el introduse, prin noul Statut, dispoziţiuni de natură să anihileze 
drepturile şi prerogativele esențiale ale celor doua Corpuri le- 
giuitoare. 

Cu aceasta, poziţia Domnului, compromisă deja faţă de par- 
tida conservatoare prin reforma rurală a lui Kogălniceanu, se 
compromise şi faţă de partida progresistă. Căci membrii acestei 
partide, îndoctrinaţi cu ideile liberale şi democratice ale Apusului 
nu puteau concepe viaţa Statului român de cât sub un regim 

de adevărat constituţionalism, sincer şi onest aplicat. Ei vedeau 
în noul Statut al lui Cuza-Vodă desfiinţarea vieţii constitutio- 
nale a ţării şi reîntoarcerea la absolutismul nefast de care abia 
scăpaseră fostele Principate. Şi unii şi alţii deci—conservatori 
şi liberali—se uniră împotriva noii forme de organizare a Sta- 
tului şi a noului sistem de guvernare al Domnului. Obiectivul 
tuturor era acelaşi: restituirea regimulni constituțional pe ba- 
zele statorite în Convenţia dela 1858. 
+ 

După ridicarea partidelor împotriva sa şi după retragerea lui 
Kogălniceanu, Cuza-Vodă nu mai avea în jurul său de cât 
oameni politici fără multă autoritate şi mare prestigiu şi, din 
nenorocire, o camarilă detestabilă, care exercita o nenorocită 
influenţă în conducerea afacerilor publice. Numele favoriţilor ce 
alcătuiau această camarilă erau general cunoscute. Se ştia cum 
şi ce fel ei abuzează de încrederea şi simpatia Domnului şi: 
cum prin actele lor arbitrare şi abusive îl descoperiau tot mai 
mult, iar prin atitudinea lor interesată şi nesinceră îi ascundeau 
adevărata situaţie. 

Rezultatele se văzură curând. Guvernul Nic. Kretzulescu, 
slab şi fără autoritate, nu' putea împiedeca abuzurile şi nerân- 
duelile de tot felul în administraţiile publice şi nici nu putea 
pune ordine în Visteria, în finanţele Statului. Parlamentul, la 
rândul său, nu mai era o frână pentru Guvern şi nici nu mai 
exercita asupră-i controlul necesar. Oameni noi, din straturile 
largi ale poporului, nepregătiţi încă pentru viaţa publică, luară 
locul, în acest Parlament, celor mai aleşi şi meritoşi repre- 
zentanţi ai clasei conducătoare, din mijlocul căreia se recrutau 
membrii fostului Parlament al Convenţiei. A. D. Xenopol pune 
faţă în faţă numele unora şi al altora, spre a învedera marea 
deosebire de situație, de cultură şi de educaţie dintre ei si 
arată, apoi, cu fapte şi împrejurări concrete, cum cei mai mulţi 
din noii reprezentanţi ai naţiunii erau cu totul nepregătiţi, in- 
proprii chiar, pentru o activitate parlamentară. 

La acestea se mai adaose o greşală,.o mare greşală a Dom- 
nului: recunoaşterea celor doi fii naturali ai săi cu Principesa 
Obrenovici. Faptul fu un nou motiv de nemulțumire şi un pu- 
ternic mijloc de agitaţie împotriva lui Cuza-Vodă, căruia i se 

atribuia intenţiunea constituirii unei dinastii a familiei sale. Prin 
aceasta, chestiunea Principelui strein, ca postulat naţional al 
Divanurilor adhoc, reveni pe tapet cu mai multă pasiune. Ea 
nu încetase de altfel a fi ținută mereu la suprafaţă. Căci, prin 
alegerea lui Alexandru loan I ca Domn al Principatelor-Unite,, 
țara nu renunţase la acest ultim postulat neîmplinit al său. Dom- 
nul era socotit numai ca un depozitar al Coroanei până ìn 
momentul când se va putea alege un Principe strein. Adunările 
legiuitoare şi Comisia centrală nu odată au ţinut să i-o spună 
aceasta, deschis, une ori chiar în mod şi ton jignitor. 

Cu cât lucrurile mergeau mai rău, cu atât curentul pentru 
Princepele strein se înteţia. Când deci se anunţă, oficial, recu- 
noaşterea celor doi fii naturali ai lui Cuza-Vodă, nemulţumirea 
şi îngrijorarea în lumea politică fu generală. Totuşi, Domnul, 
înconjurat şi adulat de favoriţi, nu vedea compromiterea situ- 
aţiei sale. El se credea tare pe popularitatea câștigată prin 
reforma agrară în mijlocul maselor ţărăneşti, pe indiferența 
claselor producătoare orăşeneşti pentru problemele vieţii con- 
stituționale şi dinastice şi pe devotamentul armatei. In adevăr,. 
țărănimea idolatriza pe Domnul dezrobirei ei. Dar această tă- 
rănime nu avea nici putea să aibă încă rol precumpănitor în 
viața publică. Clasele producătoare orăşeneşti puteau fi uşor 
scoase din indiferentismul lor, pe dată ce chestiuni de interes. 
vital le-ar fi împins la aceasta. Ce priveşte, în sfârşit, armata, 
putea şi ea să fie atrasă, prin conducătorii săi, în rândurile 
celor nemulţumiţi. 


In adevăr, lumea politică era. împotriva nu numai a modului 
cum se făcuse noua organizare a Statului, ci şi împotriva sis- 
temului de guvernare introdus şi practicat de Cuza-Vodă. Am- 
bele partide se inţeleseră deci pentru o acţiune comună — în 
țară şi în afară — în vederea restabilirii vieţii constituţionale 
şi pentru aducerea unui Principe strein pe tronul României.. 
Intelegerea se făcu pe dată ce se vădiră intenţiunile dictatoriale: 
ale Domnului. E „coaliția monstruasă'““ dela 1863, de care am 
vorbit. Ea luă forme mai precise, când Cuza-Vodă traduse în 
fapt intenţiunile sale. Incă înainte de lovitura de Stat, se con- 
stitui, din fruntaşi al vieţii publice, fără deosebire de partid,. 

o asociaţiune literară şi politică al cărui scop era apă- 
rarea regimului constituţional prin rezistenţa la tendinţele de 
despotism ale Domnului, iar, în Iunie r865, toţi oamenii politici 
de seamă ai ţării, conservatori şi liberali, se legară, în secret, 
pe cuvânt de onoare, ca pentru cazul de vacanţă a tronului 
să susţină candidatura. unui Principe strein, aşa cum hotăriseră 
Divanurile adhoc şi cum nu încetase a cere ţara. 

Dar ca să producă o asemenea eventualitate, adecă vacanţa 
la tron, trebuia provocată şi grăbită abdicarea Domnului. Se 
puse deci la cale o acţiune în acest scop. Pentru aceasta tre- 
buiau lămurite Puterile garante, în deosebi Franţa marelui pro- 
tector. al Principatelor, Napoleon IIl, asupra situaţiei create în 
țară prin modul de guvernare din ultimul timp al lui Cuza-Vodă, 
asupra imposibilității rămânerii lui mai departe pe tron şi asupra 
necesităţii alegerii la domnie a unui Principe strein. O împre- 
jurare nouă — pe lângă cele mai vechi, de care am vorbit deja: 
chestiunea armelor sârbeşti şi acea a voluntarilor poloni—veni 
să dovedească străinătăţii pe deoparte nemulțumirile ce tră- 
mântau şi agitau anumite clase ale societăţii, iar pe de alta 
faptul că Domnul şi Guvernul nu mai aveau autoritatea nece- 
sară de a domina situaţia. 

Imprejurarea aceasta fu mişcarea revoluţionară din Bucureşti, 
din August 1865, prilejită de întroducerea monopolului la tutun 
şi de o ordonanţă a Primăriei in chestiunea vânzării fructelor, 
„ambele de natură a leza multe interese şi a provoca o mare agitaţie 
în lumea micilor negustori. Fireşte că opoziţia profită de aceste 
nemulțumiri şi agitații pentru a instiga poporul împotriva Gu- 
vernului. Lucrul nu fu greu. Mulțimea revoltată şi îndârjită se 
dădu la manifestaţiuni sgomotoase şi acţiuni turburătoare, Pri- 
măria fu invadată de răsculați, iar autorităţile maltratate de ei. 
Pentru reprimarea mişcării se făcu apel la forţa armată, care 
năbuşi în sânge răscoala. Lupta între răsvrătiţi şi oaste ţinu 
toată ziua. Morți şi răniţi căzură de ambe părţile. 

Mişcarea aceasta revoluţionară avu un mare răsunet în ţară 
şi in afară. In Ţară, Ion C. Brătianu, C. A. Rosetti şi Eugen 
Carada fură arestați ca autori ai ei, iar în afară presa străină 
se alarmă şi o comentă ca început al unor mişcări revolu- 
ţionare mai serioase şi mai întinse, cari ar putea primejdui 

ordinea în întreg Orientul. Poarta otomană interveni. Marele 
Vizir făcu remonstraţiuni aspre Domnului şi Guvernului. Cuza- 
Vodă, care se afla la băi, la Ems, fu nevoit să întrerupă cura 
şi să vină acasă. Actul său de clemenţă faţă da turburătorii 
vinovaţi fu privit ca slăbiciune. Şi deşi Domnul dădu Marelui. 
Vizir un răspuns demn şi hotărit, contestându-i dreptul de a 
se amesteca în afacerile interne ale ţării, situaţia sa şi a Gu- 
vernului său, după această mișcare, fură adânc sdruncinate. 


In acest timp, lon C. Brătianu, trimis în Apus, la Paris, să 
lămurească Impăratului şi cercurilor hotărîtoare de acolo situaţia 
țării şi a Domnului, convinse pe toţi că națiunea se înşelase în 
Cuza, că nădejdile puse într'ânsul nu s'au realizat şi că, prin 
politica sa, nesinceră şi nehotărită, prin modul de guvernare 
inaugurat, tiranic şi despotic, prin restrângerea libertăţilor publice: 
şi falşificarea regimului constituţional, el compromite opera stabi- 
lită prin Convenţia dela 1858 şi periclitează însăşi viitorul noului 
Stat român. Mai departe că, infeudat cu totul politicei ruseşti, 
pune în joc chiar paceaîn Orientul european. Brătianu cerea ca 
prin intervenţia Puterilor să se restabilească stările normale şi să 
se permită României să-şi îndeplinească ultimul din postulatele 
sale naţionale: alegerea la tron a unui Principe strein 

Acţiunea aceasta avu de urmare că Cuza, socotit ca francofil de 
Ruşi şi rusofil de Francezi, fu abandonat şi de unii şi de alţii, 
în momentul când raporturile dintre cele două mari Impărăţii erau 
total compromise. Domnul român văzu şi înțelese că situaţia 
devenise foarte dificilă. Ideia abdicării pentru un Principe strein, 
la care se angajase, în mod solemm, în fața ţării şi a puterilor 
garante, încă dela îndoita sa alegere ca Domn al Moldoveii al 
Munteniei, i se păru cătrebuie înfăptuită. Socoti deci momentul 
să o pună în aplicare. In mesajul cătră Parlament, din 1865, ultimul 
al domniei sale, el, reproducând cuvintele din circulara sa către 
Puteri din 1859, afirmă din nou voinţa şi hotărîrea de a se cobori 
de pe treptele tronului, ca națiunea să-şi poată alege un principe 
strein. Redactase chiar, în acest sens, şi o scrisoare către Napoleon, 
pe care nu apucă însă a otrimite. Căci camarila din juru-i inter- 
veni, se pare, arătându-i că nu sunt motive de temere şi mai 

„ales de grabă, că nemulţumirile nu sunt aşa de mari şi de 
generale şi că, desigur, se vor potoli şi așeza. 

Dar adversarii nu steteau în nelucrare. In cea mai mare taină 
«el alcătuiră întregul lor plan de lucrare până în cele mai mici 
amănunte. Domnul trebuia silit să abdice conform angajamentului, 
o Locotenenţă domnească să preia conducerea Statului, un nou Gu- 
vern să se constitue, iar Parlamentul, convocat, să aleagă un 
principe strein. Se stabiliră chiar persoanele ce aveau să com- 
pună Locotenenţa domnească şi să constitue Guvernul. Iar 
când totul fu gata şi când din străinătate sosiră ştiri că chesti- - 
“unea principelui strein fusese aranjată, complotiştii câştigară 
de partea lor pe ofiţerii batalionului de vânători în care Cuza- 
Vodă avea mai mare încredere. În noaptea când acest batalion 
fu de gardă la palatul domnesc (rr Fevruarie), ei năvăliră în 
camera de dormit a Domnului şi-i prezentară actul de abdicare. 
Surprins şi nepregătit, el îl subscrie fără protestare. Fu apoi 
îmbrăcat şi condus, pe o poartă dosnică, într’o locuinţă tainică. 

A doua zi de dimineaţă Capitala, în frunte cu autorităţile 
uluite, luă cunoștință din proclamația L.ocotenenţei domneşti de 
«cele întâmplate. Căci totul se petrecuse fără nici un incident, 
Liniştea şi ordinea nu fură câtuşi de puţin turburate. Se lucrase 
aşa de secret, de prudent şi de energic, că nici chiar cei mai 
-deaproape ai Domnului, amici şi autorităţi, nu ştiură şi nu 
bănuiră nimic. In după amiaza aceleaşi zile, Camera şi Senatul, 
întrunite în şedinţă comună, procedură la alegerea noului Domn. 
Fu ales, cu unanimitate, Contele Filip de Flandra al Belgiei, 
sub numele de Filip I. O zi în urmă, fostul Domn, mutat în 
“palatul dela Cotroceni, unde îl putură vedea Agenţii diplomatici 
«al Franţei şi Austriei, fu trimis, cu cei mai de aproape ai săi, 
peste graniţă, în străinătate, unde-şi petrecu restul vieţii şi unde 
Alexandru loan Cuza se purta cu cea mai mare demnitate şi 
scu cel mai înalt patriotism. El refuză să se facă instrumentul 
„celor ce credeau a găsi în sine pe omul răsbunării nesocotite 
şi nu avu în vedere, prin atitudinea sa, în tot timpul exilului, 
decât interesele ţării: și ale neamului, peste care domnise în una 
din cele mai însemnate epoci ale istoriei noastre. 

Cu unirea deplină şi definitivă a Principatelor, desăvârşită, 
cum am văzut, în lanuarie 1862, prin acţiunea personală a lui 
Cuza-Vodă, cu alegerea, în Aprilie 1866, a Principelui Carol 
de Hohenzollern-Sigmaringen ca Domn al României şi cu noua 
constituţie, dată ţării, în acelaşi an, de reprezentanţii ei legi- 
tmi, se realizară toate postulatele naţionale, cari, după con- 
ştiinţa patriotică a contimporanilor, trebuiau să stee la baza 
constituirii Statului român modern, iar cu marele reforme, so- 
ciale şi politice, ale lui Kogălniceanu, din 1863 şi 1864, se 
deschise calea sigură a organizării şi desvoltării sale viitoare. 

Toate aceste mari şi epocale realizări nu erau cu putință 
de cât subtun Domn indigen, ca Cuza-Vodă,--pământean şi 
ortodox. Căci nici îndoită alegere dela 1859, nici secularizarea 
averilor mânăstireşti şi nici marea reformă agrară nu Sar fi 
putut înfăptui sub un principe strein şi catolic, care mar fi 
fost recunoscut de puteri, mwar fi putut înfrunta agitaţiile cle- 
rului ortodox, ce ar fi făcut din problema secularizării o chestiune 
de persecuție religioasă şi mar fi fost în stare să reziste opoziţiei 
înverşunate a marilor proprietari, deținători ai puterii politice 
în Stat. Nici constituţia dela 1866 apoi nu sar fi putut alcătui 
fără recunoaşterea completei autonomii a ţării— recunoaştere 
venită după lovitura de Stat dela 2 Mai 1864, pe care un 
principe strein mar fi avut îndrăzneala să o facă. In sfârşit, 
nici chiar alegerea Principelui Carol nu sar fi putut face cu 
consensul unanim al fruntaşilor ţării, dacă acest consens m'ar 
fi fost provocat de greşelile din ultimii doi ani ai domniei 
lui Alexandru loan 1. 

Această este de astfel însemnătatea, marea însemnătate a domniei 
lui Cuza-Vodă în evoluţia istorică a Statului român: tot ce sa 
dobândit între 1859 şi 1866, ca mari realizări politice şi naţi- 
onale, sa dobândit şi prin personalitatea Domnitorului. Ţara a 
văzut-o şi a înţeles-o şi de aceia, încă în viaţă fiind, Cuza-V odă 
a intrat în domeniul legendei, iar după moartea sa, carea fost 
un adevărat doliu naţional, ela intrat pentru toate timpurile 
în istoria neamului, ca Domn al unirii şi al marilor reforme. 

POLITICA EXTERNĂ 


Alexandru loan Cuza. : 


In ciclul de conferinţe organizat de Universitatea Liberă, mi 
s'a făcut cinstea de a mi se încredinţă „Politica externă a Româ- 
niei între anii 1859-1866“, care constitue primul capitol al isto- 
riei noastre diplomatice. Cu domnia lui Cuza începe într'adevăr 
cea dintâi înjghebare a unei acţiuni diplomatice de sine stătă- 
toare a României. 

Până la dânsul, legăturile Principatelor cu străinătatea erau 
opera personală a Domnilor şi aveau deseori ca scop întărirea 
situaţiunei lor mai mult decât interesele generale ale țării. Pentru 
întreţinerea acestor legături sporadice, Domnii se serveau fie 
de boeri în cari aveau deosebită încredere, fie de emisari secreţi 
străini. Cuza însă îşi dă seama de serviciile ce pot aduce Româ- 
niei raporturi internaţionale sănătos concepute şi vrea să aibă, 
în acest scop, un instrument permanent, pe care să-l poată 
utiliză la lumina zilei. Dela începutul domniei sale, hotărăşte 
deci înfiinţarea unei reprezentanţe diplomatice româneşti în 
străinătate. 

In trecut, ambasadele otomane înfăţişau şi interesele Moldovei 
şi ale Munteniei, „părți integrante ale Imperiului otoman“, cum 
le plăceă să spună Sultanilor. 

Domnii români erau, ce e drept, reprezintaţi pe lângă Poartă 
de însărcinaţi cu afaceri numiţi „Kapukehaia“, a căror calitate 
oficială Turcia se obligase a o recunoaşte prin tratatul din 
Kuciuk — Kainardji (art. XVI, $9) din 1774, precum şi prin celelalte 
tratate încheiate ulterior cu Rusia. Dar, prin natura funcţiunii lor, 
aceşti „strămoşi“ ai corpului diplomatic român erau mai mult 
mandatarii personali ai Domnului decât ai Statului. Cât despre 
corespondenţi de la Viena, ca Gentz şi Philppsborn, ei nu 
aveau decât misiunea de a ţine la curent pe Domnitor cu 

dedesubturile politicei austriace, fără a fi învestiţi cu vreun 
caracter oficial. 


Nu astfel erau să fie reprezintanţii lui Cuza-Vodă. 

La Constantinopole, în locul celor două Kapukehaiale din 
trecut, eră numit acum un singur agent diplomatic oficial al 
Principatelor-Unite: C. Negri. De fapt, el a fost adevăratul 
ministru de externe permanent al României, pe timpul domniei 
lui Cuza. Respinsese, în viața lui, cele mai înalte demnități: 
preşedinţia Consiliului, preşedinţia Adunării, până şi tronul 
Moldovei, unde l-ar fi aclamat un neam întreg, pentru a aduce 
țării, dintr'un loc mai ferit de patimi, prinosul serviciilor lui. 
nepreţuite, comoara sa sufletească, prevederea şi simţul său 
politic, calda şi dezinteresata sa dragoste de neam. 

Francezul Baligot de Beyne spuneă despre dânsul: „Negri, 
prin stima şi respectul ce le inspiră caracterul şi trecutul său, 
a scutit ţara de multe greutăţi. El a fost Providența principelui 
şi a guvernului... Nu se va şti niciodată îndeajuns tezaurul de 
uitare de sine, de devotament şi de patriotism ce Negri îl cheltu-- 
eşte în poziţiunea sa diplomatică, plină de curse, de înşelăciuni,. 
de şiretenii... cari se potrivesc aşa puţin cu inima sa leală și 
cu mintea sa luminată.“ lar marchizul de Lavalette, ambasa-: 
dorul Franţei la Constantinopole, se exprimă astfel despre dânsul: 
„Sunt foarte mulţumit de Negri. O mare parte îi revine lui 
din succesul Unirei. Atitudinea şi vorba sa au fost întotdeauna. 
pline de demnitate... Am văzut lacrimi în ochii săi, când i-am 
anunţat că Poarta recunoaşte Unirea.“ 

N'a fost nici o problemă de ordine externă, la deslegarea căreia 
să nu fi contribuit acest mare dregător al ţării. Identificat cu 
năzuinţele şi rostul adânc al poporului din care făceă parte, 
luptă aprig în contra şovăirei ce se manifestă uneori în ţară precum. 
şi în potriva vicleniei din afară. Cumpătat şi măsurat la vorbă, 
bătrânul boer moldovan nu se sfiă, când îi stă în faţă semeţia 
reprezentanţilor popoarelor mari, să găseasc cuvintele cerute de: 
prestigiul şi demitatea ţării. Este o datorie de evlavie şi totodată 
un prilej de îmbărbătare şi de nădejde spre mai bine, în zilele ce 
trăim, să ne închinăm amintirei unui cititor de frunte al nea- 
mului nostru, cum a fost C. Negri. 


POLITICA EXTERNĂ 37 


Indată după urcarea sa pe tron, Cuza însărcinează pe Vasile 
Alecsandri, „ ministrul trebilor streine al Moldovei“, să ceară 
lui Napoleon III încuviințarea de a acredita şi pe lângă dânsul 
“un agent, deocamdată oficios, cu titlu de corespondent. Acelaş 
demers trebuiă făcut şi la Londra. 

Colonelul loan Alecsandri, fratele'poetului, are de îndeplinit 
această misiune în amândouă capitalele; dar titlul oficial de 
„Agentul Pricipatelor-Unite“ nu-i este recunoscut de guvernul 
Francez decât peste un an, iar de guvernul englez niciodată. 
Colonelul Alecsandri, care, ca şi colonelul Cuza şi maiorul 
Kogălniceanu, nu fusese niciodată ofiţer de carieră, făcea parte 
din pleiada luptătorilor moldoveni pentru renaşterea României. 
Numirea sa la Paris, ca reprezentant al unor ţinuturi ce treceau 
drept simple provincii turceşti, nu fusese lucru uşor. Lhouvenel, 
ministrul afacerilor străine, îi declarase că-l poate privi numai 
ca „reprezentantul oficios al principelui Alexandru Ioan“, iar 
Mehmed Demil Paşa, ambasadorul Turciei, când întâlneşte pe 
loan Alecsandri la o serată la Quai d'Orsay, nu,şi ascunde 
via sa nemulţumire. După cum povestiă noul diplomat, „a făcut 
un cap parc'ar fi înghițit S-ta Sofia“. A trebuit deci tot tactul şi 
toată îndemănarea lui loan Alecsandri, ca să ajungă să-şicreeze 
o situaţiune de fapt şi să joace mai târziu rolul pe care l-a jucat. 


Cuza numi un agent al său şila Belgrad, pe lângă principele 
Obrenovici: pe Callimachi. 

Politica externă eră dusă de Cuza Vodă, după sfaturile lui 
C. Negri şi cu ajutorul a doi francezi: Victor Place, consulul 
Franţei în laşi, şi Baligot de Beyne, secretarul Domnitorului. 

Numele lui Victor Place este prea împletit cu istoria rena- 
şterei noastre politice, ca să mai fie nevoie să i se schiţeze 
figura. Voi cită numai cele ce scriă despre dânsul Cuza-Vodă, 
într'o scrisoare către Napoleon III: „De mulţi ani sunt legat 
cu Place printr'o prietenie pe care vremea şi schimbările de 
poziţiune mau făcut decât să le strângă mai tare. Interpret 
fidel al guvernului său, el a ştiut totodată să arate României 
un devotament de care ţara îi va ţine socoteală. Influenţa legi- 
timă ce a câştigat şi concursul lui îmi sunt foarte preţioase 
în opera de reorganizare ce o întreprind“. Intr'adevăr, în prima 
parte a domniei lui, nu eră chestiune însemnată în care Domni- 

torul să nu ceară părerea reprezentantului lui Napoleon III. 
Acesta-i redactă scrisorile către suveranii şi bărbaţii de Stat 
străini şi îi prezintă memorii asupra diferitelor probleme ce 
priviau reorganizarea Statului. Se pare chiar că i sar fi cerut 
sfaturi pentru alegerea miniştrilor. Tot lui Place îi încredința 
Cuza însărcinarea de a obţine, în Franţa, un împrumut şi misiuni 
militare şi civile pentru noua întocmire a ţării. 

Cellalt francez din anturajul Domnitorului, Baligot de Beyne, 
eră un fost ziarist, care, în timpul revoluţiunei din 1848, cola- 
borase, la Paris, cu patrioţii români exilați şi apărase, în presă, 
cauza Principatelor. Prieten personal al lui Negri şi al fraţilor 
Alecsandri, el fusese recomandat de aceştia lui Cuza, ca secretar 
particular, şi nu s'a despărţit de dânsul până la moarte. In 
galeria patrioţilor români din vremea eroică, nu poate lipsi 
numele bunului român care a fost francezul Baligot de Beyne. 

lată dar cei patru stâlpi ai politicei externe româneşti dela 
1859 la 1866: Cuza, Negri, Place, Baligot de Beyne. În taina 
cabinetului princiar, unde sosiau rapoartele de la agenţi şi de 
unde porniau instrucţiunile către agenţii, se elaboră acţiunea 
diplomatică a Principatelor-Unite. In afară de Vasile Alecsandri, 
miniştrii de externe ai lui Cuza—şi a avut 13—nu prea erau 
consultaţi. Primul-ministru Kogălniceanu şi ministrul de externe 
Rosetti-Bălănescu se plâng că nu sunt ţinuţi la curent cu chestiu- 
nile externe, ceeace pricinueşte chiar demisia altui ministru de 
externe: Beizade lancu Ghika. 


Trecând acum la directivele date de Cuza Vodă politicei externe 
trebue să arăt de la început că ele se pot integră în politica 
tradiţională şi firească a României, care şi în urmă a inspirat 
acţiunea guvernelor noastre. Domnitorul urmărea tendinţa de a 
ajunge treptat la înfăptuirea năzuinţelor : unirea, principele străin, 
independenţa, întregirea neamului. Bine înţeles, generaţiei din 
1859 îi reveniă datoria de a urcă numai prima treaptă din această 
ascensiune politică. Dar n'a fost o clipă în care generaţia unirei 
să fi perdut din vedere calea ce rămâneă de străbătut. 

Pentru atingerea țintei propuse: contopirea celor două prin- 
cipate într'un “stat modern prevăzut cu toate instituţiunile publice 
din Apus, Românii şi-au pus nădejdiile în Napoleon III, marele 

arbitru de atunci al destinelor europene. Incălzit din tinereţe la 
flăcăra marilor principii umanitare, revoluţionar din fire, în sensul 
idealist al cuvântului, împăratul Francezilor propovăduise, dela 
urcarea sa pe tron, o nouă întocmire a continentului, pe temeiul 
naționalităților. In dorinţa lui de a reconstitui Italia îmbucătăţită 
şi în parte robită, îmbrăţişase cauza tutulor naționalităților asuprite 
şi în deosebi aceea a Românilor. Către dânsul s'au îndreptat 
deci şi privirile lui Cuza, a cărui politică, oricât s'a spus şi s'a 
crezut, spre sfârşitul domniei lui, nu a căutat alt sprijin decât al 
Franţei. C. Negri, exponentul politicei externe a lui Cuza, spuneă 
în 1861: „Franţa este ţara dezinteresată şi generoasă prin, 
excelenţă care, din culmile unde au înălţat'o mărirea și puterea 
ei în Europa, întinde mâna ei naționalităților... Nu trebue cu 
nici un chip să lăsăm Franţa să se îndepărteze de noi, căci 
este singura putere pe care ne putem cu adevărat bizui.“ 

Prima chestiune în care Cuza făcu apel la Napoleon III eră 
desigur aceea a consfinţirei îndoitei alegeri făcute în persoana 
sa. Acest act nu eră în contrazicere cu prescripțiunile ad-litteram 
ale Convenţiunei din 1858, care prevedea două funcțiuni de Domn, 
una pentru Moldova, alta pentru Ţara Românească, fără însă a 
stipulă interdicţiunea ca ele să fie ocupate de o singură persoană. 
Nu este mai puţin adevărat că alegerea lui Cuza în amândouă 
Principatele, eră absolut contrară spiritului Convenţiunei și nu 
constituiă decât o fază premergătoare unirei desăvârşite. 

De aceea, majoritatea puterilor se opuneau recunoaşterei 
faptului împlinit: Turcia pentru că-l socotiă un prim pas spre 
neatârnarea României; Austria, un prim pas spre desrobirea 
ținuturilor româneşti din cuprinsul ei; Rusia, pentru că se temea 
de înfiinţarea unui Stat puternic care să-i tae calea spre Con- 
stantinopole ; Anglia, pentrucă sprijineă Imperiul otoman, folositor 
intereselor ei răsăritene. Faţă de aceste puteri, se aflau Prusia, 
Sardinia şi, mai ales, Franța. Dar Prusia se dezinteresă de che- 
stiune. Sardinia, ce e drept, eră, din motive de similitudine 
istorică, favorabilă României. Glasul ei însă nu aveă pe atunci 
răsunet mare. Singura nădejde îndreptăţită rămânea deci tot 
Napoleon III, care, în mesajul său din 7 Februarie, rostise vestita 
frază : „Interesul Franţei este pretutindeni unde trebue susţinută 
cauza dreptăţii şi a civilizaţiei“. 

Cum am arătat, primul act făcut de Cuza-Vodă a fost trime- 
terea lui Vasile Alecsandri în Occident, spre a pledă cauza 
românească. In „Estract din istoria misiilor mele politice“, 
ministrul -poet povesteşte, cu darul său minunat, călătoriile sale 
la Paris, Londra şi Torino, audienţele obţinute la Napoleon III, 
principele Napoleon, Thouvenel, Palmerston, Victor-Emanuel II, 
Cavour. Tutulor le explică imposibilitatea de a se reveni asupra 
alegerii lui Cuza în amândouă principatele. Primirile ce i se fac 
sunt fireşte în corelaţiune cu gradul de simpatie de care se 
bucură Românii. Cele mai plăcute amintiri, Vasile Alecsandri 
pare să le fi păstrat despre vizitele sale la Paris şi la Torino. Thou- 
venelîi spune: „Moldova şi Muntenia vor supără pe toată lumea 
până în ziua în care ne vom hotări să le organizăm pe baza se- 
rioasă a unirei, cu un principe străin“. 

Napoleon III îi făgădueşte sprijinul său, cu condiţie să nu se 
proclame deocamdată unirea oficială. „După pasul uriaş ce aţi 
făcut — spune Împăratul — opriţi-vă ca să vă puteţi alcătui mij- 
Joacele militare şi financiare, cari vă vor îngădui să vă folosiţi 
de evenimente... Pregătiţi-vă dar, nu a. sili evenimentele, ci a 
_vă folosi,de cursul lor“. Dealtminteri, adaogă el, Rusia vă va 
apără împotriva Turciei, Anglia şi Austria împotriva Rusiei, iar 
Franţa împotriva tuturor. 

De fapt, diversitatea intereselor marilor puteri asigură pozi- 
țiunea Principatelor. Dar Vasile Alecsandri obținuse şi un câştig 
efectiv: concursul neprecupeţit al diplomaţiei franceze. Ei îi 
datorim că Prusia şi Anglia trecură de partea noastră. Prusiei, 
guvernul din Paris îi arătase ce interesaveă în izbânda princi- 
piului unificărilor etnice, iar Angliei îi amintise interesele lor 
similare în Asia. Faţă de ceeace nu mai eră de înlăturat, şi Rusia 
îşi modifică atitudinea, spre a câştigă popularitate în Principate, 
în dauna Austriei. l 

La conferința din Paris din 7 Aprilie 1859, numai Musurus 
Paşa şi baronul de Hübner se mai opuneau alegerii lui Cuza- 
Vodă. Celelalte puteri o consfinţiră printr'un protocol din 14 
Aprilie, la care, până la urmă, trebuiră să adere şi Turcia şi 
Austria. Alegerea unui singur Domn pentru amândouă princi- 
patele nu eră admisă însă decât în mod excepţional şi numai în 
favoarea lui Cuza, care urmă să fie învestit prin două firmane 

deosebite. Guvernul francez sfătuià pe Domnitor să se ducă, cât 
mai degrabă, la Costantinopole, spre a primi învestitura Suze- 
ranului, căci trebuia ținut seamă de susceptibilitățile Turciei. 

„Poarta, spuneà Thouvenel lui Place, este o femee în vârstă 
căreia "i s'a făcut curte multă în tinereţe. Elle a encore de vieux 
restes et des prétentions. Este sensibilă la cea mai mică politeţă 
şi Principele va putea obţine ce vreă dela dânsa, cu oarecari 
atenţii cari nu pot dăună demnităţii ţării lui“. Amănuntele călă- 
toriei fuseseră de altminteri stabilite cu Poarta de marchizul de 
Lavalette şi C. .Negri. Vechiul ceremonial întrebuințat pentru 
Domnii români eră înlăturat şi ambasadorul francez asigură pe 
Baligot de Beyne că nici nu eră vorba ca Principele să mai 
poarte fesul, în audiența sa la Sultan. Primirea Domnului Româ- 
niei erà să fie întocmită după ceremonialul întrebuințat pentru 
principele Napoleon, pentru principele moştenitor al Belgiei şi 
pentru marele-duce Constantin. lată o cinste care nu se făcuse 
nici odată până atunci „vasalilor“ din laşi şi Bucureşti. 

Sultanul se declară cucerit de francheţa, simplicitatea, farmecul 
Domnitorului român. De partea sa, acesta fu încântat de bună 
voinţa lui Abdul-Medjid. Graţie diplomaţiei franceze şi a înde- 
mânărei lui Negri, Cuza repurtase un succes incontestabil, care 
măreă prestigiul său în Europa. 


Dar el nu se mulțumiă cu atât. „Unirea Moldovei şi a Mun- 
teniei continuă a fi ţinta sforțărilor mele“, scriă ellui Napoleon III. 
Intr'adevăr, prezintă, la Constantinopole şi la Paris, un 
memoriu în care cereă desăvârşirea unirei şi dădeâ instrucţiuni 
lui C. Negri şi loan Alecsandri de a susţine cu energie con- 
cluziile sale. El însuş se adresă principelui Napoleon, solicitând 
sprijinul său pe lângă Impărat, căci „oriunde suferă un popor... 
el îşi îndreaptă ochii spre Franţa“. Sforţările acestea îşi dau 
roadele lor. Ambasada Franţei la Poartă primeşte ordinul de a 
se pune în slujba intereselor româneşti. Marchizului de Lavalette i 
se datoreşte că Turcia renunţă de a mai trimete un comisar în 
Principate, spre a se încredinţă dacă poporul român vrea unirea. 

Nu se mai puteă, într'adevăr pune la îndoială voinţa naţiu- 
nei, când, la 8 Aprilie 1861, Camera muntenească cere întru- 
nirea ei cu Camera moldovenească spre a discută laolaltă reforma 
agrară. Explicând această manifestaţiune lui Lavalette, Cuza 

subliniă că „principe, naţiune şi partide simt la fel că Unirea 
este singurul mijloc ce ne mai rămâne, dacă nu vrem să perim“. 

Insfârşit ambasadorul obţine ca Poarta, pentru a-şi salvă 
amorul propriu, să propună dânsa puterilor recunoaşterea unirei 
oficiale, dar cu rezerva că unirea nu va dăinui decât în timpul 
domniei lui Cuza. „Sunt fericit de acest succes“, exclamă La- 
valette, „căci este izbânda politicei noastre dela Congresul din 
Paris“. Entuziasmat, Victor Place scrie Domnitorurui: „Inainte: 
cu prudenţă, bărbăţie şi încredere ! Franţa şi prietenii sunt tot 
cu Măria Ta“. 

Principiul odată admis, nu se înţelegeă în țară rostul tără- 
gănelilor Turciei. Baligot de Beyne dădeă sfaturi de răbdare : 
„Vi se pregăteşte o serbare frumoasă, spuneă el, aşteptaţi să-şi 
înstrune lăutarii viorile“. Dar Românii găsiau că lăutarii se pre- 
găteau cam mult şi că ospăţul tot nu începea. După multe 
şovăeli, la 7 Decembre 7867, Poarta liberă mult aşteptatul firman 
care sancţionă unirea administrativă a Principatelor, pe timpul 
domniei lui Cuza. 

Marchizul de Moustier, care înlocuise pe Lavalette la amba- 
sada Franţei, exprimă Guvernului otoman dorinţa ca să se acorde. 
un caracter definitiv acestei măsuri. De altfel, anticipând reali- 
zarea dorinței franceze, Domnitorul aduse Unirea la cunoştiinţa 
țării, fără a mai aminti de condiţiile puse. 

PP cui $ 

Primul punct al desideratelor naționale erà atins. Trebuià 
acum pregătit al doilea, mai îndepărtat: neatârnarea. Acțiunea 
diplomatică a Principatelor-Unite plecă de la premisa că numai 
o mişcare generală de redeşteptare a popoarelor asuprite putea 
aduce cu sine şi desrobirea poporului românesc. De aceea, 
guvernul român crede de a sa datorie ada întregul său sprijin 
revoluţionarilor italieni, unguri, sârbi şi polonezi. 

Se poate citi între rândurile memoriilor lui Vasile Alecsandri 
că, în afara celor ce relatează, au mai fost tratate şi alte ches- 
tiuni, în audienţele sale la Napoleon III. Este probabil că atunci 
au fost puse bazele unei înțelegeri secrete, care prevedeă cola- 
borarea României la acţiunea franceză pentru unitatea Italiei, în 
schimbul puternicului ajutor al Franţei pentru înfăptuirea uni- 
tăţii şi independenţi neamului românesc. 

In ce ar fi constat colaborarea României ? Ea trebuiă, în primul 
rând, să constitue o primejdie militară pentru Austria, pe gra- 
niţa Carpaţilor, spre a o împedecă de aş-i concentră toate forțele 
pe frontul occidental. lată scopul înfiinţărei vestitei tabere dela 
Ploeşti şi iată de ce Napoleon III pune la dispoziţia lui Cuza- 
Vodă armament şi o misiune militară franceză, care să organi- 
zeze oştirea. Intr'o scrisoare ce adresează, la 25 Aprilie 1859, lui 
Vasile Alecsandri, la Paris, Cuza mărturiseşte „interesul arzător, 
nădejdea şi nerăbdarea“ cu cari urmăreşte desfășurarea eveni- 
mentelor iminente ce vor hotărî și de soarta României. „Ca 
Român -zice el—simt nevoia de a ridică ţara mea în ochii na- 
țiunilor şi în proprii săi ochi. Ca Domn, sunt convins că trebue 
bărbăţie şi, pentru fericirea şi independența poporului meu, sunt 
gata a trage tot folosul posibil din evenimentele ce se pregă- 
tesc... şi a susţine, în marginele puterilor noastre, politica Franţei, 
care este politica propăşirei şi mărirei noastre.“ 

Dar mai eră un serviciu pe carel puteă aduce România. Ea 
puteă înlesni înarmarea revoluționarilor. De aceea, guvernul 
român îngădui transporturi de arme pentru Sârbi şi Unguri, 
ceeace "i atrase multe dificultăți diplomatice din partea Austriei şi 
a Turciei, precum şi ameniţări de anchete înternaţionale şi chiar 
de ocupaţiuni militare, de cari nu scăpă decât mulțumită actiu- 
nei energice ce porneă de la Quai d'Orsay. 


Pe de altă parte, Kossuth, care organiză o legiune maghiară 
în Italia, pentruca, alături de Italieni, să scuture jugul austriac, 
propuse o alianţă Românilor şi însărcină pe generalul Klapka 
să o negocieze cu Cuza-Vodă. La 22 Mai, 1859 se ajunse la în- 
cheerea unei convenţiuni, pe temeiul căreia „patrioţii unguri“ 
erau autorizaţi a aşeză depozite de arme în valea Siretului şi 
de alungul graniţei spre Transilvania. In schimbul acestui folos 
—şi aici vedem că Domnitorul nu perdea din vedere viitoarea 
întregire a neamului — „Maghiarii promit ajutorul lor cel mai 
activ guvernului moldo-valah pentru ocuparea Bucovinei și 
pentru înlăturarea dificultăiilor ce evenimente şi complicaţiuni 
eventuale le-ar putea pricinui ca urmare a acestei ocupaţiuni“. 
Apoi, pentruca „naţionalităţile română, ungară şi sârbă locuind 
în Ungaria să părăsească orice spirit de partid, orice gând de 
separaţiune şi să se abţină dela toate actele de ostilitate cari 

au cauzat nenorociri atât de mari în 1848 şi 1849“ —aluziunea 
la mişcarea lui Avram lancu este străvezie—Klapka făgăduiă 
„uitarea vechilor certuri şi împăcare deplină între Sârbi, Valahi 
şi Unguri, egalitatea drepturilor pentru toţi locuitorii 'Transil- 
vaniei, fără deosebire de rasă sau de religie, autonomia comu- 
nelor şi comitatelor (locuitorii comitatelor cu populaţiune mixtă 
se.vor înțelege „prieteneşte“ asupra limbei de ales ca limbă ofi- 
cială: maghiară, sârbă sau română), independenţa completă a 
cultelor şi a şcoalelor pentru fiecare confesiune şi naţionalitate, 
or ganizare separată a trupelor sârbe şi valahe,“ cari vor aveă 
propria lor limbă ca limbă de comandă, convocarea unei adunări 
în Transilvania care să hotărască asupra unirei administrative 
cu Ungaria, cu asigurarea că, în cazul în care majoritatea se va 
decide pentru vechea administraţiune autonomă a Transilvaniei, 
„Ungurii nu se vor opune la ea, scopul final fiind o confede- 
rațiune a celor trei state dunărene: Ungaria, Serbia şi Moldo- 
Valahia.“ 


Cuza însă înţelese că primirea unor astfel de condițiuni ar 
prejudecă: asupra soartei viitoare a Românilor din Transilvania. 
El refuză deci să deă urmare. acestui proect de înțelegere şi, 
după cum spuneă lui Negri, „de a aruncă națiunea în aventuri“. 
Gestul eră în asentimentul naţional. lon C. Brătianu se dusese 
la Paris şi la Torino spre a arătă factorilor politici neputinţa 
încheerei unui acord româno-maghiar, cât timp Românii din 
Ardeal par dobândi garanţii de desvoltare în cadrul naționali- 
tăţii lor. Un student român din Paris, Piso, publică, cu ajutorul 
prietenilor săi, o broşură intitulată „La Transylvanie en face 
des prétentions de la Hongrie“, în care protestă energic 
contra unui manifest al generalului ungur Türr, care înglobă 
Ardealul în revendicările Ungariei. Broşura, tradusă în româneşte 
de Vasile Alecsandri, urmă să fie răspândită în Ardeal şi în Prin- 
cipate. Klapka atribui această manifestaţiune Domnului României 
şi, întâlnind pe Baligot de Beyne la Paris, îl rugă să stărue în 
vederea unei aproprieri dintre amândouă popoarele. Secretarul 
Domnitorului îi răspunse că disprețul emisarilor unguri faţă de 
chestiunea ardeleană nu eră de natură a apropiă pe Românii 
ardeleni de poporul maghiar. 

În 1863 însă, generalul Türr vine în țară şi cere lui Cuza re- 

luarea negocierilor începute în 1859 cu Klapka. Dar, de data 
aceasta, nu mai dă asigurări nici măcar în ceeace priveşte Bu- 
covina, voind să lase viitorului rezolvarea chestiunei româneşti 
din Monarhia habsburgică. Atunci cârmuitorul ramurei autonome 
a acestui neam românesc pune capăt întrevederii cu declaraţia : 
„Nu vreau să ajut ridicarea Ungariei, înainte de a şti sigur că 
Unguri s'au pus în sfârşit de acord cu Românii de peste Car- 
pati:“ Este desigur o frază care va rămâne în Istorie 

Türr nu se dă totuşi bătut şi face diferite propuneri lui loan 
Alecsandri, la Paris, în vederea unei colaborări româno-maghiare .. 
Toate sunt însă respinse de Domnitor. După cum scriă Baligot: 
de Beyne agentului de la Paris, „ele ţin prea puţin socoteală 
de interesele noastre şi de elementul românesc din Transilvania. “ 
Mereu vedem grija lui Cuza- Vodă de a rezervă viitorul Ardealului.. 


Alt popor, ale cărui năzuinţi erau împărtăşite de Români, se 
răsvrătiă şi el înpotriva asupritorilor săi. Ţarul Nicolae I Pa- 
vlovici desfinţase, în 1831, constituţia dată Poloniei de Congresul 
din Viena şi, de atunci, soarta viteazului popor polonez devenise: 
un adevărat calvar. Răscoliţi de vântul de neatârnare care: 
treziă toate popoarele Europei, patrioţii polonezi încep, în noap- 
tea de 22 lanuarie 1863, o mişcare, ce, din punctul de vedere 
diplomatic, aduce o revizuire a tutulor alianțelor şi o modificare- 
a poziţiunilor diplomatice ale diferitelor puteri. Anglia şi Aus- 
tria se apropie de Franţa, iar Prusia de Rusia. O amnezie priel-: 
nică şterge din amintirea contelui de Rechberg măcelurile din 
1846 şi anexarea Cracoviei şi-i îngăduie să pună diplomaţia 
Ballplatzului în serviciul cauzei polone patronate de Franţa. 

Românii erau, cu tot sufletul, alături de neamul frate de du- 
rere. Agentul diplomatic din Paris făceă legătura între şeful 
emigrației polone, principele Adam Czartoryski, şi Domnitor. 
Nenorocitul incident de la Costangalia n'a fost, cum s'a crezut 
în Franţa, urmarea unei politici de apropiere faţă de Rusia.. 
Guvernul român, cu toate simpatiile sale pentru cauza polonă, 
s'a văzut însă silit a împedecă, la nevoe prin forţă, violarea 
neutralității sale, căci nu aveă dreptul, față de urmași, să pri- 
mejduiască fiinţa însăşi a țării, expunând-o răsbunării Rusiei.. 
Că poporul român erà însuflețit de admiraţie şi dragoste. faţă. 

de Poloni se constată din modul frățesc în care au fost trataţi 
revoluționarii dezarmaţi la Costangalia şi pentru care ei şi-au 
manifestat recunoştinţa, prin glasul comandantului lor, Milkowski. 

Opoziția liberală ducea şi ea o companie energică în favoarea 
mişcării polone, al cărei răsunet se găsea în coloanele ,„,„Româ- 
nului“, al lui C. A. Rosetti. 

Dar şi Cuza Vodă personal erà un amic sincer al Polonezilor. 
El avea ca medic particular pe doctorul Teofil Gluck, repre- 
zentantul guvernului naţional provizoriu din Varşovia în Ro- 
mânia ; iar când Elena Doamnă călătoriă la Paris, nu lipsiă de 
a face o vizită principesei Czartoryska. Că însuşi Polonezii nu 
puneau la îndoială aceste simţiminte reese din propunerea fă- 
cută lui loan Alecsandri de Ladislas Czartoryski (care, dela 
moartea tatălui său, conduceă emigrația din Paris) de a se în- 
cheiă o alianţă între ambele naţiuni împotriva Rusiei. In caz 
de izbândă, România eră să dobândească „teritoriul românesc 
luat înapoi dela Ruşi“, precum şi Bucovina, deci reintregirea 
vechii Moldove. Găsim şi aici urme a preocupării permanente 
pentru viitoarea întregire a neamului românesc. 

Atunci, Domnitorul trimise iar pe Vasile Alecsandri la Paris, 
cu o scrisoare, datată din rr Noembrie 1863, pentru Napoleon III. 
În acea scrisoare, Cuza-Vodă arătă Impăratului că nu .vedeă 
alt mijloc de a impune o soluţie echitabilă în chestiunea polonă, 
decât pe calea armelor. Şi, dacă Franţa s'ar pune în capul oş- 
tilor desrobitoare, el cereă ca România să fie lăsată „a-şi do- 
vedi vitalitatea şi simpatiile, precum şi adânca recunoştinţă faţă 
de Suveranul care a contribuit cel mai mult la reînvierea nea- 
mului românesc“. 

Dar, părăsit de aliaţii săi, Napoleon III renunţase a mai ocroti 
pe Polonezi. Rusia înăbuşi atunci în sânge revoluţiunea. Mulţi 
revoluționari se refugiară în ţară, unde găsiră adăpost frăţesc. 
Ospitalitatea nu eră lipsită de primejdii pentru guvernul român, 
căci Rusia concentră trupe în Basarabia. Domnitorul nu se lăsă 
însă impresionat. „Declar că nu voi cedă—scriă el lui Drouyn 
de Lhuys ministrul afaceriler străine al Franţei, la 1 Mai 1864— 
„în faţa unor măsuri amenințătoare cari violentează conştiinţa pu- 
blică şi nu voi încercă să justific, față de un ministru al Împăratului 
Francezilor, acte inspirate de umanitate“. 

Chestiunile interne ale Principatelor-Unite au şi ele, mai toate, 
o latură externă, întrucât organizarea lăuntrică a ţării en su- 
pusă regimului garanţiei marilor puteri. Astfel, chestiunea ave- 
rilor mânăstireşti făceă obiectul prescripţiunilor protocolului XIII 
al Conferinţei din 1858. 

Când Cuza-Vodă luă hotărirea de a da acestei probleme so- 
luţiunea cerută de interesele naţionale, el se află în faţa opu- 
nerei îndârjite a puterilor. Turcia, straniu şi neaşteptat „jandarm 
al ortodoxiei în România,“ după expresia lui loan Alecsandri, 
eră ca putere suzerană, silită a apără interesele comunităţilor 
religioase greceşti, iar Rusia nu puteă decât să vază cu ochi 
răi scăderea veniturilor patriarhiilor răsăritene, cari, indirect, 
serviau propaganda rusă. Cea mai ostilă secularizării averilor 
mânăstireşti este însă Anglia, din pricina atitudinei intransigente 
luate de Sir Henry Bulwer, ambasadorul din Constantinopole, 
acelaş, care, în 1857, ca membru al Comisiunei Europene din 
Bucureşti, se arătase înţelegător al punctului de vedere româ- 
nesc în această chestiune. Intransigenţa eră datorită unei îndoite 
înrâuriri: a arhimandritului Nylos, egumen meşter în urzitul 
intrigilor, şi a unei doamne din societatea greacă a Fanarului, 
doamna Aristarchi. 


Dar, marchizul de Mosutier eră paznicul intereselor româneşti. 
„Franţa— declară el la 16 Iulie r862—nu va recunoaşte niciodată 
pe călugării greci ca proprietari ai bunurilor mânăstireşti“. De 
altă parte, C. Negri spunea lui Aali Paşa: „Nu pot răsturnă 
tratatul din Paris, ce ne declară deplin autonomi pentru afacerile 
noastre interne, şi nu este nimic mai intern decât pământul 
nostru care este în joc“, iar Baligot de Beyne telegrafiă lui 
loan Alecsandri, la 29 Aprilie 1863: „Negri respinge orice inge- 
rință străină, orice concesiune ce mar fi spontană şi mar fi 
precedată de recunoaşterea drepturilor noastre.“ 

In întrevederile ce le are cu Palmerston şi Russell, loan 
Alecsandri încearcă în zadar să le arate nedreptatea pornirei 
lui Bulwer contra guvernului român, pe chestia secularizării. 
Amândoi miniştrii rămân neînduplecaţi. Este probabil că urmă- 
rile măsurilor luate de Cuza ar fi fost primejdioase, din punctul 
de vedere internaţional, dacă n'ar fi avut grija de a-şi asigură 
mai înainte ocrotirea Franţei: In Novembre 1863, Napoleon III 

recunoștea oficial dreptul nostru de a nu „lăsă mânăstirile, 
cari alcătuesc, în stare de mână moartă, o foarte mare parte 
din teritoriul Moldo-României sub ocârmuirea călugărilor străini. 

Sub îndemnul acestor cuvinte, Camera română votează, la 25, 
Decembre 1863, secularizarea averilor mânăstireşti cu despăgu- 
birea comunităţilor greceşti expropriate. 

Ambasadorul rus Novikoff şi internunţiul austriac Prokesch- 
Osten se hotărăsc atunci să se alăture acţiunei energice a cole- 
gului lor englez şi a protestă contra votului adunărei româneşti. 
„Ei însărcinează pe agenţii lor la Bucureşti să citească lui 
Cuza o notă colectivă de protestare. „După cum văd—le răs- 
punde ironic Domnitorul—minorul este dojenit de tutorii săi 
binevoitori“. Lui Aali Paşa îi scrie fără înconjur: „In această 
chestiune, nu sunt domnul Românilor, sunt însăşi România.“ 

La Paris, baronul de Budberg, ambasadorul Rusiei, ameninţă 
pe loan Alexandri cu o intervenţiune turcă în Principate. Agen- 
tul diplomatic român îi declară că ne-am vedea siliți a respinge 
cu forţa intrarea trupelor turce, şi îşi dă toate silinţele pentru a 
anihilă efectul presiunilor ruse asupra guvernului francez, „pe cât 
îi este posibil— cum spune el— micei agenţii române de a luptă 
cu majestoasa ambasadă rusă.“ Demersurile lui Budberg erau 
sprijinite de colegul său austriac Metternich şi chiar de Prusia 
care, din pricina legăturilor de rudenie dinastică, se află su- 
pusă influenţei lui Gorciakoff. 

Franţa obţină însă concursul guvernului din Torino şi, prin 
mijlocirea acestuia, adeziunea mult aşteptată a cabinetului din 
Londra la soluţiunea secularizării cu despăgubiri. 

La xo Februarie 1864, Cuza—Vodă mulțumiă guvernului 
francez de a fi apărat autononia țării şi de a fi dobândit dreptul 
pentru noi de a dezlegă „în ţară şi prin ţară o chestiune în 
care independenţa noastră internă şi interesele noastre erau în joc“. 

Conferinţa ambasadorilor din Contantinopole, printr'un protocol 
din 14 Mai 1864, statorniciă soluţiunea românească privitoare 
la bunurile mânăstireşti. 


A fost o altă chestiune internă în care Franţa însă n'a apro- 
bat vederile lui Cuza-Vodă. Este vorba de lovitura de stat. 
Dacă o mare parte a presei franceze îndemnă pe domnitor să'şi 

aibă şi el un „2 Decembre,” nu tot astfel eră părerea guver- 
nului din Paris, care nu voiă să'şi ia răspunderea unui act 
deopotrivă de condamnat de toate cancelariile. Lipsit de orice 
sprijin. extern, Domnul României înfăţişă puterilor, la 29 Iunie 
1863, un memoriu prin care cereă atribuţiuni discreţionare pe 
timp de cinci ani, spre a restabili liniştea în țara sbuciumată de 
luptele politice şi spre a introduce reformele ce socotiă necesare. 

Dar, dacă puterile înţeleg nevoia unor modificări constitutio- 
nale, ele nu le admit decât stabilite de o conferință europeană. 
In mesajul său către Parlament din*1863, Napoleon III arătă că 
„situaţia în Principatele-Unite nu răspunde speranţelor ce se 
întemeiau pe noua ordine constituită prin Convenţiunea din 
Paris” şi se declară dispus a interveni cu celelalte puteri pentru 
a modifică constituţia Principatelor, „spre a înlesni reformele a 
căror oportunitate ar fi recunoscută.” Nemulțumit de această 
formulă, Cuza trimite pe Vasile Alecsandri la Paris spre a cere 
Împăratului să lase ţara să-şi croească singură viitorul şi pe 
domnitor să găsească singur soluţia necesară propăşirei României. 

Odată lovitura de Stat din 2/14 Mai 1864 înfăptuită, toate 
guvernele îşi manifestă supărarea. Rusia şi Austria concentrează 
la graniţa românească. Drouyn de Lhuys impută agentului 
nostru diplomatic „numeroasele noastre infracţiuni la tratate“, 
şi se plânge de sfaturile ce-i cerem şi pe care nu le urmăm. 
Cât despre ministrul de externe englez, Lord John Russell, el 
spunelui loan Alecsandri că Domnitorul „şi-a violat angajamentele“. 
Tonul lui nu este depăşit decât de primul-ministru Palmerston, 
care nu se sfieşte a învinui pe Cuza-Vodă „de a nu se fi ţinut 
nici de făgăduelile nici de datoriile sale,... de a fi pactizat pe 
ascuns cu Rusia,... de a fi spoliat Patriarhiile prin acte, cari, 
în materie civilă, atrag după dânsele condamnarea tribunalelor,... 
de a fi spoliat pe proprietarii români în folosul ţăranilor,... de 
a fi călcat în picioare Constituţia pe care jurase.” 

Inarmat cu o răbdare eroică, loan Alecsandri lasă să treacă 
furtuna, apoi, cu demnitate şi linişte, manifestă adânca jignire ce 
a resimţit la auzul unor învinuiri atât de grele, aduse Domni- 
torului său de cârmuitorul celui mai puternic popor din lume. 
Desigur că astăzi, când România este un stat mare şi cu vază, 
ne vine greu să pricepem cum agentul diplomatic a putut lăsă 

pe interlocutorul său, oricât de sus pus ar fi fost, de a se ex- 
primă în astfel de termeni, mai ales într'o ţară unde măsura în 
cuvinte şi în atitudini constitue o regulă fără excepţie. Dacă ne 
aşezăm însă cu mintea la acea epocă, dacă ne închipuim pe 
reprezentantul unui mic popor vasal stând în fața temutului şi 
a-tot-puternicului prim-ministru al Reginei Victoria, înţelegemi 
că răbdarea lui loan Alecsandri a fost înțeleaptă şi folositoare 
marilor interese ce înfăţişă în acea clipă. Purtarea lui fu apreciată 
de Palmerston şi când diplomatul român încearcă să se retragă, 
declarând „cuvintele jignitoare ce am auzit pun capăt misiunei 
mele“, primul ministru îşi dă seama de situaţia creată. Următor 
principiului de „fair play“, care impune sprijinirea celor slabi, 
el revine asupra celor spuse şi asigură pe agent de simpatia cu 
care va urmări desfăşurarea evenimentelor în România, mai cu 
seamă dacă ea va cădeă de acord cu Turcia. 

Totul eră deci ca Poarta să admită lovitura de Stat, căci cele- 
lalte puteri nu făceau decât să sprijine acţiunea turcească. Pentru 
a dobândi aprobarea Sultanului, Cuza-Vodă pleacă la Constan- 
tinopole, la 15 lunie 1864, într'o a doua călătorie, al cărui pro- 
gram fusese stabilit tot de ambasadorul Franţei. Abdul-Aziz se 
arată plin de bunăvoință, ca şi predecesorul său, şi încuviinţează 
noua lege electorală, cauza loviturei de Stat, 

Austria, în răsboicu Danemarca, nu putea decât să se închine în faţa 
consfințirei date de Poartă. Rusia şi celelalte puteri urmară pilda ei. 


Cum vedem, primul Domn al României izbutiă în toate în- 
treprinderile sale. Aceasta îl îndemnă să inaugureze şi o politică 
de prestigiu, în vederea independenţii ce râvniă. 

Astfel, el hotărăşte să restrângă privilegiile, de cele mai multe 
ori abuzive, de cari se bucurau străinii în Principate, mai ales 
faţă de justiţia ţării, pe temeiul capitulațiunilor încheiate de 
Imperiul Otoman cu puterile creştine. Codul penal şi noua lege 
a falimentelor nu mai fac nici o discriminaţiune în favoarea 
străinilor ; iar impozitele încep a fi percepute de la toţi locuitorii 
țării, fără deosebire de naţionalitate. Puterile garante, şi în 
deosebi Austria mai direct lovită ca stat vecin, se împotriviră 
ştirbirei prerogativelor lor şi cerură guvernului român respectarea 
strictă a jurisdicţiunei consulare, astfel cum o statornicise art. 8 

al Convenţiunei din 1858. Totuși, faţă de atitudinea fermă a 
României, Conferinţa ambasadorilor din Constantinopole îi 
acordă oarecari excepţii la regimul capitulaţiilor. 

Cuza-Vodă stărue de asemeni spre ai se recunoaște dreptul 
de a încheiă convenţiuni internaţionale. Spre a-şi afirmă acest 
drept, el declară că nu va mai ţine seamă de tratatele comer- 
ciale negociate de Imperiul Otoman, fără ştirea sa, şi restabileşte 
taxe vamale independente pentru România. 

Guvernul din Paris îşi exprimă nemulţumirea faţă de o măsură 
care nesocoteşte convenţiunea ei comercială cu Poarta. Bordeanu, 
gerantul agenţiei diplomatice din Constantinopole în lipsa lui 
Negri, primeşte instrucţiuni de a arătă marchizului de Moustier 
că „Domnitorul înţelege foarte bine însemnătatea principiilor libe- 
rale în materie vamală şi fiscală, dar că Măria Sa domneşte peste o 
ţară care nare nici drumuri, nici poduri, nici căi ferate, nici închi- 
sori, nici spitale. Cum se vor puteă oare satisface aceste nevoi 
urgente dacă Statul renunţă la izvoarele sale principale de veni- 
turi?“ De altminteri, tratatul din Paris, asigurând Principatelor, prin 
art. 23, libertatea desăvârşită de legislaţiune comerţ şi navigaţiune» 
nu lepoate sili să aplice o convenţiune laa cărei alcătuire n'au 
participat şi care, „dintr'o trăsătură de condei, dispune de venitul 
ţării şi aruncă guvernul român în cele mai mari greutăţi“. 

Pe temeiul acestui principiu, România aderă la convenţiunea 
telegrafica internaţională din 1865, deşi o semnase plenipoten- 
ţiarul puterei suzerane, şi începe negocieri cu Serbia, în vederea 
încheerei unei convenţiuni de extrădare, 

Tot în cadrul politicei sale de prestigiu, Cuza- Vodă proectase 
înfiinţarea unei monede naţionale, precum şi a unei decoraţiuni 
româneşti, ale cărei însemne le şi alesese şi ce urmă să poarte 
numele de „Ordinul Alexandru-loan“, „Ordinul Unirei“, sau 
„Spicul de grâu“. Până la abdicarea sa, n'a putut însă, din 
cauza opunerei puterilor, înfăptui această dorinţă, care în ochii 
săi constituiă o pregătire a terenului diplomatic în vederea pro- 
clamărei viitoare a independenţii. 


Pasul însemnat făcut de Cuza pe calea propăşirei politice a 
Ro mâniei se datoreşte în prim rând ocrotirei lui Napoleon, care 
l-a susţinut aproape până la sfârşitul domniei lui. Zvonul despre 

intenţia Împăratului de a cedă Principatele, ca obiect de com- 
pensaţiune, Austriei pare a fi exact numai într'atâta că a trecut 
poate, un moment dat, prin mintea lui, care înjghebă întruna 
întocmiri nouă şi uneori fanteziste ale continentului european. 
Principele Richard de Metternich istoriseşte, în însemnările lui, 
că, fiind ambasador în Franţa, a fost întrebat de Napoleon III, 
la Saint-Sauveur, în Septembre 1859, dacă Împăratul Austriei 
ar încuviinţă aşezarea unui arhiduce pe tronul românesc. Mirat, 
Metternich ar fi răspuns: „Dar, Sire pentru a pune un arhiduce 
în capul Principatelor, trebuesc mai întâi cucerite Principatele !“ 

Nu avem nici o dovadă însă că acest proect, de abiâ schiţat, 
să fi avut vreodată măcar un început de executare. Dimpotrivă, 
la toate propunerile lui Cuza de ase retrage, Franţa se opuneă. 
In 1860, Victor Place scriă Domnitorului: „In ochii guvernului 
meu, chestiunea română, adică autonomia şi independenţa ţării, 
sunt întrupate în persoana Măriei Tale... Eşti Domnitorul tre- 
buincios şi-l vei fi încă multă vreme, nu numai pentru a apără 
România contra ambiţiunilor externe, dar şi pentru a ajută, 
într'un viitor care poate nu este prea îndepărtat, la deslegarea 
chestiunei Orientului, în sensul naționalităților“. 

In împrejurările politice de atunci, guvernul francez nu voiă 
încă un principe străin la Bucureşti. Deputaţi din toate partidele 
se gândiau însă la acest al doilea desiderat naţional. Se vorbiă 
din nou de principele Eugeniu de Savoia-Carignano, dar mai 
ales de principele Napoleon, proect care se şopteă că ar fi 
fost aprobat, în taină, şi de consulii francezi din laşi şi Bucureşti. 
Dar Napoleon III nu vedeă de loc cu ochi buni o eventuală 
canditatură a neastâmpăratului său văr. 

„Ideea unui prinţ străin face mult mai mult rău decât bine ţării 
Dv.“, spunea marchizul de Moustier lui Negri, la Constantinopole. 

Cam pe la 1863 se strecoară însă zvonul că Domnul României, 
devenit, din simpatie sau de teamă, rusofil, ar plănui să treacă 
coroana ducelui Serge de Leuchtenberg, fiul marei ducese 
Maria a Rusiei. 

Nu posedăm până acum nici un document care să confirme 
temeinicia acestui zvon. Totuşi zvonul circulă. Nu văd însă 
cum Cuza-Vodă ar fi putut avea un astfel de proect, când erà 
în măsură să ştie că poporul mar fi primit nici odată un prin- 
cipe rus. Or, Leuchtenberg, deşi nepot de fiu al lui Eugeniu 

de Beauharnais, deşi văr al lui Napoleon IIJ, eră principe rus. 
In şedinţa Camerei din 22 Februarie 1863, Ion C. Brătianu 
declarase solemn că poporul român sar opune cu energie acestei 
candidaturi. De altfel şi Negri, tălmăcind simţimintele Domnito- 
rului, spusese lui Bulwer, care exprimă nemulţumirea Angliei 
faţă de posibilitatea alegerii lui Leuchtenberg: „Dacă Românii 
ar aveă de trecut sub furcile caudine ale unui Domn străin, 
„ei ar face mai bine să lase principii la o parte şi să aleagă 
pe un general francez, care să-i înveţe afse apără contra acelora 
cari, fără nici un drept, se amestecă în treburile lor“. Dar chiar 
Cuza spusese consulului Tillos: „Dacă mă retrag..., voi cere 
Împăratului Napoleon un general francez“, iar, la rı Noembrie 
1863, rugase pe Napoleon III să facă din Principatele-Unite 
baza sa de operaţii contra Ruşilor. „România, care s'ar ridică 
toată contra unei ocupaţiuni ruse sau austriace, ar primi cufericire 
o ocupaţiune franceză... Cât despre mine, Sire, mă voi simţi 
onorat de a fi, în fruntea Românilor mei, locotenentul devotat al 
Maestăţii Voastre“. Şi, întrevăzând deja o epopee napoleoniană, 
ca în pânzele lui Edouard Detaille, încheiă : „Voi fi mândru de a 
merge, alături de Impărat, în mijlocul eroicilor soldaţi din Crimeea, 
de la Magenta şi de la Solferino!“ Cu astfel de simţiminte, nu 
puteă Cuza să pregătească sosirea ducelui de Leuchtenberg. 
Desigur că şi generalul Ion Em. Florescu, prieten personal 
al Domnitorului şi unul din principalii săi sfetnici, trebue să 
fi lămurit pe principele Napoleon şi pe Dronyn de Lhuys, în 
timpul misiunei sale la Paris, cu privire la adevăratele intenţiuni 
ale lui Cuza-Vodă. Se pare însă că, pentru guvernul din 
Paris, simptomele rusofiliei lui Cuza covârşeau declaraţiunile sale 
francofile. Trecerea armelor sârbeşti, incidentul dela Costan- 
galia, zvonul privitor la Leuchtenberg erau atâtea capete de 
acuzaţiuni, pe cari sănătatea tulburată a lui Tillos le exageră 
încă şi mai mult, cu toate că prezența în Principate a secre- 
tarului francez al Domnitorului şi a misiunilor franceze puteau 
chezăşui îndrumarea politicei externe în direcţia franceză. 
Dându-şi seamă că Domnitorul perduse orice credit la Paris şi că 
prezenţa sa în capul Statului nu mai erà văzută cu ochi buni 
de Napoleon II, şefii opoziţiei socotiră spre sfârşitul anului 
1865 că clipa sosise de a cere înlocuirea lui printr'un principe 
străin şi prezintară Impăratului un memoriu în acest sens. 


54 R. V. BOSSY 


A fost meritul lui Cuza de a fi priceput că vremea sa trecuse. 
Nevoind a se pune de-a curmezişul năzuinţelor ţării, el declară 
lui Napoleon III, într'o scrisoare din 1 Octombrie 1865, că este 
„gata a cobori de pe tron.“ „Mă voi întoarce cu fericire îm 
viața privată părăsind un tron ce nul-am visat, nu l-am căutat, 
pe care nu l-am datorit decât stimei compatrioţilor mei şi pe 
care nu Pam primit, din prima zi, decât ca o sarcină grea. Nu-mi 
va rămâne nimic de dorit, Sire, dacă retragerea mea poate 
consolidà indepedenţa României, poate da garanţii reale propă- 
şirei ei şi poate să-mi asigure stima Maestăţii Voastre.“ Altfel 
îşi încheiă domnia Cuza-Vodă, tot sub egida lui Napoleon MI. 


Recapitulând politica externă a primului Domnitor al Româ- 
niei-Unite, constatăm că ea a fost un şir de lupte câştigate. 
Un şir de lupte diplomatice duse contra Porții şi a puterilor 
garante, cari voiau să stânjenească acţiunea pornită pentru 
îndeplinirea idealurilor naţionale. Izbânda sa, prima pagină şi 
una din cele mai strălucite ale istoriei noastre diplomatice, este 
că a dobândit recunoaşterea Uhnirei Principatelor şi libertatea 
de a aşeză România pe temeliile unui Stat, modern. In acelaşi 
timp, el rezervă viitorului realizarea independenţii şi a întregire: 
neamului în hotarele sale fireşti şi se feriă de orice gest care 
ar fi putut păreă că este o renunțare la aceste năzuinţi mai 
îndepărtate. Ba, am văzut că neteziă chiar, pe cât îi stă în putință, 
calea ce aveă să ducă la ţinta visată. 

Pentru a fi în măsură de a-şi îndeplini misiunea şia nu 
compromite viitorul ţării, Cuza-Vodă a păstrat relațiuni corecte 
cu toate Statele vecine şi în deosebi cu Rusia, dar s'a sprijinit 
exclusiv pe ocrotirea lui Napoleon III. „Punându-şi toate nădej- 
dile în Franţa“—declară el la 8 Aprilie 1861-—, România urmează 
făgaşul firesc al simpatiilor şi al intereselor sale... Ea priveşte 
soarta ei ca legată de politica franceză, care s'a arătat întotdeauna 
favorabilă pretutindeni unde trebuiă apărată cauza noastră... Nu 
am uitat nici o singură zi cât ţara mea şi cu mineîi datorăm...“ 

Îi mai rămânea lui Napoleon III să sprijine înscăunarea şi să 
călăuzească primii paş ai principelui străin, înrudit cu dânsul, 
care urmă să întemeeze dinastia naţională. 

După conferințele despre politica internă şi externă, din tim- 
pul domniei lui Cuza, urmează să vi se expună astăzi organi- 
zarea Statului. 

Această organizare stă în strânsă legătură cu împrejurările 
din care a ieşit Unirea celor 2 Principate şi cu situaţia creată 
noului. Stat de către Marile Puteri. 

Este util — cred — să reamintim, în scurt, în ce împrejurări 
s'a realizat Unirea, temelia edificiului în care se adăposteşte azi 
neamul românesc. 

“In urma războiului Crimeei, provocat şi pentru a ne apăra 
dar mai ales pentrucă interesele Apusului cereau să se pună o 
stavilă poftelor ruseşti — devenite mai îndrăzneţe ca oricând — 
am fost întrebaţi de Europa să ne arătăm dorinţele, o aplicare 
a principiului de autodeterminare. Intre dorinţele noastre cea 
mai vie, care a ocupat locul prim a fost: Unirea. Diplomaţia, 
influenţată ca şi alte ori de diverse interese iar nu de dreptate, a 
primit unele puncte dar n'a admis Unirea decât în forme foarte 
reduse. Cele 2 Principate rămâneau separate, urmând să-şi 
aleagă fiecare Domnul său. 

Nu s'a prevăzut însă interdicţia de a se alege aceiaşi per- 
soană în amândouă Principatele. Este adevărat că aceasta a fost 
intenţia semnatarilor Convenţiei dar ea nu coprindea un text 
expres în acest sens iar de altă parte se prevedea pentru a fi 
ales Hospodar, între alte condiţii, să fie „fiu din tată născut 
Moldav sau Român“. Intro interpretare, se putea spune că din 

moment ce putea fi ales Domn al unui Principat o persoană din 
celalt Principat, care întrunea toate condiţiile, era permisă şi ale- 
gerea aceleiaşi persoane în ambele Principate. 

Patriotismul şi curajul generaţiei de atunci a făcut însă mai 
mult decât orice interpretare. 

Şi trebue să recunoaştem — spuneam de acum 27 ani deşi eram 
contrazis de unii mai bătrâni, dar cred că eu aveam dreptate —tre- 
bue să recunoaştem că am avut şi multă şansă, care — oricât 
am tăgădui-o— contează şi în viaţa popoarelor. „Dumnezeul pă- 
rinţilor noştri“ — cum zicea Mitropolitul 'Tării-Româneşti în ru- 
găciunea cu care-şi începea cuvântarea în şedinţa alegerii lui 
Cuza — ne-a ajutat. 

O înţelegere prealabilă între unioniştii moldoveni şi munteni 
pentru alegerea aceleiaşi persoane nu se dovedeşte să fi existat. 

Se ştie că în Moldova candidatul cu cei mai mulţi sorti 
de isbândă era fostul Domn Mihail Sturza. Norocul a fost ca 
fiul său Grigore să se certe cu tatăl şi să-şi pue şi el candi- 
datura. Partizanii lor din Adunare împărțindu-se în 2, partida 
unionistă avea — acum — majoritate faţă de fiecare din cele 2 
grupări dar nu faţă de ele reunite. Cu toată această situaţie 
favorabilă, unioniştii n'aveau încă un candidat. În sbuciumările 
şi discuţiile lor a fost iarăşi un noroc pronunţarea numelui lui 
Cuza, care a produs minunea de a-i împăca pe toţi şi astfel la 
5 lanuarie 1859 a fost ales Domn al Moldovei. Aceasta era un 
câştig dar care nu ne apropia prea mult de Unire. 

Țara-Românească a fost în deosebi ursită să îinfăptuiască 
Unirea şi să braveze Europa. Nici aici partidul unionist nu 
stătea prea bine față de candidați ca Bibescu, Ştirbei, etc. 

S'au mişcat masele —de sigur după anumite îndemnuri — 
s'au apropiat de Adunare în zilele anterioare dar toate aceste 
manifestații n'ar fi dus la Unire fără alte împrejurări norocoase. 

Şi aici partidul unionist s'a întrunit la otelul Concordia unde 
iarăşi, după discuţii înfierbântate, s'a pronunţat numele lui Cuza. 

Acest nume, primit aci cu entuziasm, a fost apoi pronunţat 
în şedinţa secretă a Adunării, când Vasile Boerescu, rosteşte 
memorabilul discurs „Noi şi Voi“. Acest nume înflăcărează 
spiritele, înăbuşe patimile şi prin voturile unanime se prăbu- 
şeşte un trecut şi se deschid măreţe perspective pentru viitorul 

unui neam. Cuza este ales şi Unirea este înfăptuită. Greutăţi 
regrete în urmă, dar ea a rămas. Oricât am încerca noi să ne 
închipuim, tot nu înţelegem în adevărata măsură entusiasmul 
poporului şi sincerile lacrămi de bucurie vărsate atunci. Ambi- 
ţia Muntenilor, de a'şi avea Domnul dintre ei, este sacrificată 
în clipe de nespusă bucurie pentru a alege pe alesul fraților 
Moldoveni, care jertfeau mândria şi interesele lor, fără condiţii 
şi fără precupeţire, pentru a cobori în lumea realităţilor cea 
mai frumoasă viziune a neamului 1) 

Odată trecute zilele de sărbătoare începea munca cea grea, 
lupta cu duşmanii din afară şi cu greutăţile din lăuntru. Trebuia 
desăvârşită opera acelor zile, trebuia veşnicită, trebuia organi- 
zat şi întărit Statul cel nou. Domnia lui Cuza a fost o perioadă 
de mari frământări pentru aşezarea temeliilor, pentru înjghebarea 
noui construcţiuni, a fost o domnie grea, care sprea fi înţeleasă, 
şi judecată în adevărata lumină, are nevoe de mai multe prele- 
geri decât cele ce i s'au acordat în acest ciclu. 

“In special organizarea statului a fost preocuparea principală 
a acestei domnii. Se înţelege dar că, în cadrul unei conferinţe, 
nu poate intra de cât o schiţă, un tablou sumar a celor plănuite 
şi rânduite în această direcţie. 

Organizarea internă a atârnat mult, însă, şi de situația ex- 
ternă a Statului. 

Prin tratatul dela Paris din 30o Martie 1856 am scăpat de 
Protectoratul rusesc şi am căpătat garanţia colectivă, chezăşuirea 
celor 7 Mari-Puteri, ceiace asigura existenţa şi viitorul nea- 
mului nostru. Am rămas însă vasalii Porţei-Otomane ; nu eram 
parte integrantă din imperiul acesteia — cum le plăcea Turcilor 
să ne socotească — dar rămâneam în stare de vasalitate. Este 
o problemă foarte delicată, cunoaşterea exactă a raporturilor 
juridice dintre noi şi Turci, în decursul vremurilor, şi care ar 
merita să fie cercetată mai de aproape. Indiferent însă de ceiace 
a fost altădată, acum se ajungea la consacrarea vasalităţii prin- 
trun act internaţional. 

Prin Convenhiunea dela Paris dela 7]r9 August 1858, prin 

ce constă vasalitatea şi drepturile noastre. Plătiam tribut : Tara 
Românească 2% milioane, Moldova 11!/, milion lei. Măsurile de 
apărarea ţărilor, în caz de atac din afară, trebuiau luate îm- 
preună cu Puterea suzerană ; în caz de turburarea ordinei, prin 
înţelegerea acesteia cu Puterile garante. Mărirea oştirei, cu mai 
mult de o treime peste ceiace era fixat prin Regulamentul 
Organic, nu se putea face fără o înţelegere prealabilă cu 
Poarta. l 

Hospodarii trebuiau să primească investitura dela Sultan. 

Pe lângă acestea se înscria un principiu, care era prezentat 
ca o consacrare a unei stări anterioare ceiace nu era exact şi 
cejace ai noştri au contestat totdeauna, dar care convenea Pu- 
terilor. 

„Caşi întrecut—prevedea art. 8 alin. ultim—tratatele interna- 
tionale, care se vor încheia de Curtea Suzerană cu Puterile 
streine vor fi aplicabile Principatelor în tot ceeace nu va atinge 
ale lor imunităţi“. 

Ni se micşora astfel grav suveranitatea externă dar totuşi 
contam ca Stat în raporturile juridice internaţionale şi — strict vor- 
bind — trebuia să ni se recunoască toate drepturile unui Stat, 
afară de cele care, în mod expres, ne fuseseră reduse. 

Nu ni se lua de pildă, în mod formal, dreptul de a face răz- 
boi ofensiv ; şi ai noştrii s'au gândit în anumite momente la rea- 
lizarea revendicărilor naţionale pe această cale, făcând lagărul 
dela Ploeşti din 1859 şi luând mai târziu şi alte măsuri. 

Ni se recunoştea dreptul de a avea reprezentanţi la Con- 
stantinopol şi nu se prevedea că n'am avea acest drept şi în 
alte părți. 

De asemenea şi pentru încheeri de convenții. 

Suveranitatea internă, cu puţine restricţiuni, ne era recunos- 
cută expres. 

Principatele urmav, potrivit capitulaţiilor şi hatişerifurilor carele 
recunoşteau autonomia, precum şi tratatului dela Paris, să 
se bucure „de privilegiurile şi imunităţile de care sunt în 
posesie“. 

Prin urmare — arăta textul art. 2—ele „se vor administra în 
libertate şi fără de crize amestec al Sublimei Porţi, în ţărmu- 

rile stipulate prin înţelegerea Puterilor chezaşe cu Curtea Su- 
zerană“, 

Acesta este textul, în jurul căruia s'au ivit atâtea discuţii mai 
ales în timpul lui Cuza; noi tinzând să-l interpretăm în sens 
cât mai larg, chiar de independență cum se exprimau unii, 
Turcii şi unele din Puteri, cât mai restrâns, în sensul unei au- 
tonomii supusă unui control destul de aspru. 

In orice caz cuvântul de: a se administra n'a fost luat în înţe- 
lesul obişnuit ci în înţeles multmai larg, în care intră şi dreptul 
de a legifera şi celelalte înscrise în corpul Convenţiunei. 

În genere aveam dreptul să facem tot ce era necesar pentru 
conducerea interioară a Statului dar să nu lucrăm contra drep: 
turilor Puterei suzerane, a celorlalte Puteri garante şi să des- 
ființăm actul internaţional, care ne reglementa noua noastră 
situaţie. 

Astfel fiind, organizația celor 2 Principate trebuia să nu iasă 
din cadrul Conventiei dela Paris Această convenţie era Con- 
stituţia noastră, dată de streini este exact dar o adevărată Con- 
stituţie, care a avut mare însemnătate pentru noi. 

In organizarea Statului, în timpul acestei domnii, putem deosebi 
2 perioade: 1) Una dela 1859 până la 2 Mai 1864, susceptibilă de: 
o subdiviziune la 24 Ianuarie 1862, perioada care poate fi nu- 
mită a Conventiunei dela Paris ; subdiviziunea însă e mai im- 
portantă din alte puncte de vedere mai ales al politicii interne. 

2) Alta dela 2 Mai 1864 până la sfârşitul domniei, perioada 
Statutului. 


I 


Potrivit Convenţiunii, Statul era organizat pe bază de principii 
constituţionale destul de înaintate. La baza organizaţiei era 
Principiul separaţiei puterilor. Urme ale acestei separaţii 
găsim la noi încă din secolul XVIII şi într'o bună parte fusese 
înfăptuit prin Regulamentele organice!) Acum însă era înscris 
formal în Convenţiune. 

După art. 3, puterile publice erau încredințate Hospodarului 
şi Adunării electrive, care lucrau, în cazurile prevăzute de acea 


1) Andrei Rădulescu. Puterea judecătorească in Noua constituţie a Ro- 
mâniei. (Institutul Social român) pag. 197 — 198. 

Convenţie, cu concursul unei Comisii centrală, comună ambelor 
Principate. De aci ar părea să rezulte că nu existau decât 2 
puteri: cea executivă şi cea legiuitoare, ceace sar explica prin 
influența ideilor din Franţa. 

Din textele următoare se vede însă că redacţia art. 3 nu este 
exactă şi că era recunoscută şi o putere judecătorească. 

Erau, prin urmare, cele 3 puteri, caşi astăzi. 

Şeful Statului, Domnul, avea rolul său în toate aceste puteri, 
fără de a le reuni în întregime ca pe vremuri. 

Domnul era ales pe viaţă de către Adunarea legiuitoare. 

Puteau candida la Domnie acei care întruneau următoarele 
condiţuni : 1) să fie fiu din tată născut moldovean sau român, 
deci să fie pământean prin origină în a 2-a generaţie, cel puţin 
după tată; mama putea fi străină; 2)să aibă vârsta de 35 de 
ani; 3) să poată arăta—am zice azi dovedi — un venit în pământ 
de 3000 galbeni sau să fi împlinit funcţii publice timp de ro 
ani ori să fi făcut parte din Adunarea legiuitoare. 

Domnul, odată ales, trebuia să ceară ca şi în trecut îmvestitura 
dela Sultan, care trebuia s'o dea în termen de cel mult o lună. 
Ea rămânea astfel mai “mult o formalitate, care totuşi trebuia 
îndeplinită spre a se menaja susceptibilitatea Sultanului ; acesta 
însă n'avea dreptul s'o refuze direct sau s'o amâne fără 
sfârşit. 

Dacă s'ar fi întâmplat ca tronul să rămână vacant— din orice 
motive — Adunarea era datoare să aleagă un nou Domn în ter- 
men de 8 zile în cazul când ea funcționa. Dacă însă nu era 
reunită, dacă nu era în sesiune trebuia să fie chemată îndată 
după ivirea vacanței tronului şi trebuia să se întrunească în 
termen de ro zile. 

Când Adunarea ar fi fost dizolvată, desfiinţată, trebuia să se 
facă o nouă alegere pentru acest corp în termen de r5zile; 
noua Adunare trebuia să se întrunească în cel mult alte ro zile. 

Ea era datoare ca în cel mult 8 zile dela întrunire să facă 
alegerea Domnului. Pentru această operaţie trebuia neapărat să 
fie prezenţi cel puţin 3 pătrimi din numărul membrilor înscrişi. 
In ipoteza când în cele 8 zile nu sar fi făcut alegerea, în a 
9-a zi la amiazi ea trebuia făcută cu oricâţi membri ar fi fost 
de faţă. 

Trebuia prin urmare procedat cu oarecare celeritate spre 
a nu sta ţara fără Domn, multă vreme; în cel mult 34 zile ope- 
rația trebuia terminată iar în luna următoare trebuia să se dea 
investitura. 


In timpul vacanței domneşti conducerea Statului era încre- 
dințată Consiliului de Miniştri, care intra imediat în exercițiul 
acestor drepturi. Rolul său era curat administrativ şi se mărginea 
la expedierea lucrărilor fără să poată îndepărta pe funcţionari 
decât pentru vini constatate judecătoreşte ; în acest caz n'avea 
dreptul să numească pe alţii decât cu caracter provizoriu „vre- 
melniceşte“. Cele ce se petrecuse altădată, sub diversele Căimă- 
cămii, făceau să nu existe prea multă încredere în Consiliul de 
Miniştri. 

Cu toate că textul vorbeşte de atribuţiuni curat administrative 
în realitate conducerea întreagă a Statului era în mâinile 
acestui Consiliu. De oarece textele nu prevăd cine va convoca 
Adunar a, sau corpul electoral pentru alegerea Adunării, rezultă 
dela sine că aceste operaţiuni urmau să fie făcute de către Con- 
siliul de Miniştri căci nu se poate concepe ca ele să fie făcute 
de Sultan sau de Puterile chezăşuitoare, fără de a se atinge grav 
drepturile ţărei şi a se călca insăşi Convenţia. 

După alegerea şi suirea Domnului pe scaun Adunarea îi vota 
lista civilă, odată pentru todeauna, dispoziţie fără sancţiune con- 
tra unei eventuale sporiri, impusă de împrejurări. 


* 
+ + 


Puterea legiuitoare aparţinea Domnului împreună cu Adunarea 
electivă şi cu Comisiunea centrală. 

Domnul avea dreptul să convoace Adunarea, să-i prelungiască 
sesiunea sau s'o dizolve. In acest din urmă caz el era dator să 
convoace corpul electoral, spre a face noi alegeri aşa încât în termen 
de cel mult 3 luni, Adunarea să fie din nou reunită. Sa căutat 
astfel a se împiedica un abuz al Domnului în ceiace priveşte 
dreptul de dizolvare. 

Convocarea obişnuită a Adunărei trebuia să se facă în fiecare 
an pentru cea dintâi Duminică din luna Decembrie. Domnul era, 
însă, în drept s'o convoace şi în alt timp când socotea necesar. 

Textul nu prevede ce se întâmplă dacă Domnul mar fi con- 
vocat Adunarea, la epoca obişnuită. Desigur însă că se înţelegea 
că ea se întrunea şi fără convocarea domnească, aşa cum se 
prevedea şi în alte Constituţii, din care s'au inspirat făuritorii 
Convenţiei. Altminteri funcţionarea acestui organ ar fi atârnat 
de voința Domnului, ceace desigur nu a fost în spiritul 
celor ce au întocmit această Convenţie. 

Domnul participă la lucrările Puterii legiuitoare, pregătind legile 
de interes special Principatului său, în deosebi budgetele şi 
depunându-le pentru discuţie şi deliberare Adunării legiuitoare. 
După votare?el are dreptul să le întărească şi să le promulge, 
urmând a fi apoi publicate în Gazeta oficială. El avea, cu ter- 
menii întrebuinţaţi azi, dreptul de iniţiativă, de sancţionare, 
promulgare şi publicare, ca orice monarh constituţional. 

Adunarea electivă, i-am putea spune mai bine legiuitoare, 
din fiecare Principat era aleasă pe timp de 7 ani, potrivit nor- 
melor înscrise în legea electorală, alcătuită odată cu Convenţiunea 
dela Paris. Alegerea se făcea în colegii restrânse formate mai 
ales din mari proprietari. S'a citat cazul jud. Ismail unde cole- 
giul cuprindea un singur-alegător care'se alegea singur. Numă- 
rul alegătorilor era, în orice caz foarte redus. 

In Adunare erau membrii de drept, Mitropolitul şi Episcopii 
eparhioţi. 

Mitropolitul era de drept şi Preşedintele Adunării; numai 
vice-preşedinteje şi secretarii erau aleşi de Adunare. 

In genere 'şedinţele erau publice dar Preşedintele avea drep- 
tul să fixeze regulele după care va ti primit publicul să asiste. 
_ Durata obişnuită a sesiunei era de 3 luni, deci până la prima 
Duminică din luna Martie. 

Miniştrii, chiar dacă nu erau membri ai Adunării, aveau drept 
să ia parte la desbaterea legilor dar nu şi la votarea lor. 

In principiu Adunarea era îndreptățită să hotărască, după 
părerea majorităţii, asupra a tot ce era de legiferat, fie orice 
fel de legi, fie budgete. Se exceptau legile de interes comun 
pentru cele 2 Principate, când — cum vom arăta — Adunările 
aveau drepturi mai restrânse faţă de cele ce se stabilea de 
Comisia centrală. 

Adunarea avea dreptul să discute proectele trimise de Domn 


ORGANIZAREA STATULUI 65 


şi să le amendeze cum credea mai potrivit. Acelaş drept, îl 
prevede formal Convenţia şi pentru budgetul veniturilor şi chel- 
tuielilor, în care—pentru a se pune mai multă ordine în finanţe— 
trebuia să se încorporeze şi fondurile provenite dela diverse 
case şi de care guvernul dispunea sub diverse titluri, ceiace 
constituise, separe, până atunci mijloace de risipă. Tot, pentru 
a se sfârşi cu procedeele din trecut se prevedea că nici o dajdie 
nu se va putea înfiinţa sau aduna dacă nu va fi primită de 
Adunare. 

Acesteia trebuia să-i se prezinte şi socotelile Statului, definitiv 
încheiate până în cel mult 2 ani dela închiderea exerciţiului financiar. 
Dacă sar fi întâmplat ca budgetul să nu fie votat la timp, 
Puterea executivă urma după budgetul precedent, fără a se 
preciza dacă aceast procedeu putea fi întrebuințat pentru mai 
mult de un an. 


* 
+ + 

In Puterea legiuitoare intra şi Comisiunea centrală, unul din 
organele comune, create de diplomaţi, pentru cele 2 Principate. 

Această Comisiune, al cărui sediu era la Focşani, era compusă 
din 16 membri, câte 8 din fiecare Principat. Fiecare Hospodar 
alegea câte 4 dintre membrii Adunării legiuitoare sau dintre 
persoanele care îndepliniseră, în ţara respectivă, funcțiuni înalte ; 
ceilalți 4 erau aleşi dintre membrii săi de fiecare Adunare. 

Funcţiunile membrilor Comisiunei centrale, fie că erau aleși 
de Adunări fie că erau numiţi de Domn, durau numai cât timp 
exista Adunarea legiuitoare. Dacă ea era dizolvată sau îi ex- 
pira mandatul, încetau şi funcțiunile membrilor din Comisiunea 
Centrală. Prin identitate de rațiune desigur ca această regulă 
se aplica şi membrilor numiţi de Hospodar dintre foşti funcţi- 
onari, care nu făceau parte din Adunare. 

Dacă era dizolvată numai Adunarea dintr'un Principat se 
schimbau în Comisia centrală numai Membrii din acel Principat. 
Toţi erau schimbaţi numai când mandatul ambelor Adunări era 
expirat sau—se înțelege—când amândouă ar fi fost dizolvate. 

Membrii care ieşeau din Comisie puteau fi aleşi —adăogăm şi 
numiţi — puteau fi aleși ori numiţi din nou. 

Pentru a nu se descomplecta Comisiunea şi a se stânjeni 

mersul trebilor într'unul sau în cele 2 Principate s'a prevăzut 
măsura foarte bună că membrii vor continua să funcționeze 
până ce vor fi instalați noi membri. 

Cu chipul acesta Comisiunea Centrală, declarată permanentă, 
îşi asigura funcționarea continuă. Independent de schimbările 
politice din una sau din ambele ţării acest organ putea func- 
tiona fără întrerupere, ceiace desigur era foarte bine. 

Ea putea însă-— dacă socotea că lucrările-i permit —să'şi între- 
rupă activitatea pentru cel mult 4 luni. 

Această Comisiune îşi alegea —-textul spune că numea — Preşe- 
dintele. Dacă voturile s'ar fi împărţit în mod egal între 2 candidați 
desemnarea Preşedintelui se făcea prin tragere la sorţi. Deşi 
se înțelegea dela sine totuşi alcătuitorii Convenţiei au prevăzut 
că funcțiunea de Preşedinte încetează când a încetat aceia de 
Memtru al Comisiunei şi că ea poate fi reînoită. N'au arătat 
ce sar fi făcut dacă erau mai mult de 2 candidaţi şi n'avea 
niciunul majoritatea. 

Funcțiunea de Preşedinte era însemnată mai ales pentrucă, 
dacă în diferitele chestiuni voturile se împărțeau deopotrivă 
votul Preşedintelui hctăra. Membrii Comisiunei erau retribuiţi 
ceiace nu se prevede pentru Membrii Adunărilor legiuitoare. 

Cheltuielile de orice natură ale ei erau împărțite pe din două 
între cele 2 Principate. 

Comisiunea avea dreptul să'şi facă regulamentul său interior, 
drept care nu este expres menţionat pentru Adunări, dar care 
cred că nu le putea fi tăgăduit, mai ales faţă de cele ce a făcut 
mai târziu Cuza. 

Rolul Comistunei centrale era foarte important. Ea era organul 
de legătură între cele 2 ţări, ea era menită să le apropie şi mai 
mult, să le facă să se desvolte cât mai unitar, pregătind astfel 
Unirea, care trebuiă să vie mai curând sau mai târziu. Ea avea 
să îndeplinească funcțiunea unui organ comun între 2 State, care 
erau oare-cum confederate. 

Ea avea menirea să ajute și la îndreptarea relelor din trecut ; 
de aceia putea să arate Domnilor abuzurile, care trebuiau stârpite 
şi îmbunătățirile de introdus în diverse ramuri ale administraţiei, 
luând acest cuvânt în înțeles larg. 

Ea era însă nu numai în drept ci datoare să pregătească legile 

de interes general şi comun ambelor Principate. Pentru îndepli- 
nirea acestei misiuni şi Domnii puteau să-i trimeată propuneri 
în vederea unor astfel de legi. Odată întocmite aceste proecte 
Comisiunea le înainta Domnilor, care le supuneau deliberării 
Adunărilor. 

Ca legi de această natură Convenţiunea consideră pe toate 
acelea, care au de obiect unitatea legislaţiei, înfiinţarea, men- 
ţinerea sau îmbunătăţirea unirei vămilor, a poştelor, telegrafului, 
fixarea preţului monetar şi deosebitele materii de folos public 
comun ambelor Principate”. 

O îndatorire specială impusă Comisiunei era să codifice legile 
in vigoare, punându-le în armonie cu Convenţia dela Paris. 

De asemenea trebuia să revizuiască Regulamentele organice 
precum şi condicile civile, criminale, de comerţ şi de procedură, 
astfel încât, afară din legile curat de interes local, să nu mai fie 
în viitor decât unul şi acelaş trup de legislaţie, în cele 2 ţări. 

Acestea —se adaogă—trebuiau însă votate de Adunări, sanc- 
ționate și promulgate de Hospodari. 

Acest fel de a lucra al Puterii legiuitoare era destul de greoiu 
şi atingea dreptul Adunărilor de a hotărî cum crede fiecare 
pentru ţara ei. l 

Dacă se întâmplà—ceiace nuera o raritate—cao Adunare sau 
amândouă să introducă amendamente în proectul făcut de Comisia 
Centrală pentru o lege de interes comun, acel proect era trimis 
Comisiei. Aceasta îl cerceta şi stabilea un proect definitiv. Adunările 
trebuiau acum să primească proectul în această formă ori să'l 
respingă; maveau voe săl mai amendeze. 

Un singur caz era când Adunările impuneau Comisiei centrale 
modul lor de a vedea; aceasta avea loc numai dacă amândouă 
Adunările votaseră aceleaşi amendamente, ceiace nu se realiza uşor. 

Comisiunea centrală mai avea însă un alt rol, care aproape 
totdeauna a fost trecut cu vederea. Faera păzitoarea noui orga- 
nizatii a Moldovei şi Țării Româneşti. „Dispoziţiile constitutive 
nouei organizaţii a Principatelor sunt puse sub paza Comisiei 
centrale” (art. 32). Ea era în deosebi autoritatea, care avea 
dreptul să supravegheze constituţionalitatea legilor şi să se opună 
la aplicarea celor care atingeau dispoziţiile Convenţiunei. Şi 
textul citat nu este o simplă enunţare de principii. Ea avea 

efectiv acest, rol chiar faţă de legile de interes special care- 
intrau deci numai în sfera de activitate a Adunării şi a Domnului 
unuia din Principate. Şi aceste legi nu trebuiau să fie întărite: 
de Domn de cât după ce vor fi comunicate de el Comisiunei 
Centrale, care avea să preţuiască „de sunt potrivite cu dispo- 
ziţiile constitutive ale noui organizaţii”. Straja Convenţiunei, 
straja constituţională era Comisiunea centrală. 

Interesantă este această dispoziţie şi pentrucă dovedeşte neîn-- 
doelnic că la noi cercetarea constituţionalităţei legilor nu este 
de dată recentă, cum se crede,țde obiceiu; de altfel se şi vorbea 
mereu şi atunci de călcări ale Constituţiei. 

Desigur că de aceia nu s'a reprodus în Constituția dela 1866 
art. 107 belgian întrucât s'a înțeles că nu trebue interzis controlul 
costituționalității legilor. 

* zi + 

Puterea judecătorească era exercitată în numele Domnului, 
dar el nu mai judeca. In mersul propriu zis al justiţiei el nu 
mai are niciun amestec. Vremea nesfârşitelor apelaţii la Dom- 
nitor, a ofiselor domneşti şi circulărilor ministeriale cu putere 
obligatorie pentru rezolvarea judecăților, s'a dus. 

Exercitiul Puterei judecătoreşti aparţinea magistraţilor. Aceştia 
erau numiţi de Domn. Condiţiunile de numire şi înaintare urmau 
să fie stabilite printr'o lege. Drept bază pentru organizarea 
judecătorească trebuia să se ia principiul inamovibilităţii, care 
se va aplica progresiv. 

Ca o garanţie pentru justiţiabili se înscria în Convenţie şi 
principiul că nimeni nu poate fi lipsit de judecătorii lui fireşti, 

In fruntea organizărei judecătoreşti se înfiinţa o /nalză Curte 
judecătorească şi de casație, una singură pentru amândouă 
Principatele. | 

Ea trebuia să aibă sediul la Focşani, unde era şi Comisia. 
centrală. Organizarea ei trebuia să se facă printr'o lege. Totuşi 
chiar Convenţia prevedea principiile fundamentale ale organizaţiei 
şi drepturilor ei. 

Membrii Curţei de Casaţie erau inamovibili ; deci inamovibili- 
tatea lor a fost de ordin constituțional încă dela crearea acestei 
instanţe. 

Ea avea, sub jurisdicţia sa, toate Curțile şi tribunalele din 
ambele Principate. Hotăririle „date de Curți şi Judecăţile pro- 
nunțate de Tribunaluri” cum prevede Convenţia trebuiau ape- 
late exclusiv la Curtea de Casaţie. Înţelesul este că toate hotă- 
ririle definitive ale oricăror instanţe, fiindcă textul nu face vre-o 
distincţie, trebuiau atacate cu recurs la Casaţie ; este inexact zis: 
apelate fiindcă ea n'a fost instanță de fond, ceiace s'a şi pre- 
cizat prin legea să de organizare. 1) Ar rezulta dar că şi prin- 
-cipiul din actuala noastră Constituţie că recursul în casare este 
de ordin constitutional era cuprins şi în Convenţiunea de la Paris. 

Inalta Curte avea şi dreptul de censură şi de disciplină 
asupra Curtilor şi tribunalelor; precum și pe acela de jurisdicție 
exclusivă asupra membrilor ei în pricini penale. 

Ca „înaltă curte judecătorească“, Curte de Justiţie-—-după 
termenii de azi,—ea era chemată să judece pe Miniştrii pentru 
acuzaţiile pornite contra lor de către Domni sau de către 
Adunările legiuitoare. Convenţia prevede că va judeca fără 
apel, ceeace se înţelegea dela sine căci aşa judeca în toate 
materiile dar se spunea formal spre a nu se crede că se mai 
poate apela undeva, cum se făcuse uneori în trecut. 

Rolul Curţei de Casaţie—cum se vede—era de o însemnătate 
deosebită. Ea era menită să păstreze unitatea de jurisprudență 
în fiecare Principat, până la unificarea legislativă şi apoi să 
asigure unitatea de jurisprudență pentru ambele Principate. 

Din principiile enumerate işi înscrise ‘în Convenţie rezultă 
că Puterea judecătorească în genere, era o adevărată putere 
destul de garantată şi careera chemată să joace un mare rol în 
noua organizaţie şi pentru noua viaţă a celor 2 ţării. 

In legătură cu această Putere trebuie să menţionăm că Domnul 
avea dreptul de ertarea pedepselor, în materii criminale, precum 
şi pe acela de a reduce pedepsele, fără însă ca să intervină în 
orice alt chip în adninistraţia justiţiei. 


* 
+ k 


Puterea executivă aparținea Domnului, care o exercita direct 


1) Textul francez este „porteés” ceiace înseamnă: duse, înfățișate nu 
apelate cum sa tradus în textul oficial al Convenţiei. 


s 

sau prin ajutorul Miniştrilor, care formau Guvernul şi care 
erau numiţi de el. 

In calitatea de şef al acestei Puteri Domnitorul avea dreptul 
de a numi în toate funcțiunile de administraţie publică. 

Deasemenea avea căderea să facă regulamentele necesare 
pentru executarea legilor. 

Deşi nu se prevede şi dreptul de a revoca pe Miniştri și pe 
funcţionari e cert însă că avea acest drept. 

Miniştrii puteau să fie numiţi și dintre persoane care nu 
făceau parte din Adunarea legiuitoare. 

Orice act liberat de Domnitor trebuia să fie contrasemnat 
de Ministrul sau Miniştrii în competenţa căruia intra acel act. 

Ei erau răspunzători, prin urmare, de actele Domnului; 
deasemenea răspundeau de violarea legilor şi „mai ales de 
orice risipă a banilor publici“. 

Miniştri, cum am mai spus, erau judecaţi, pentru activitatea 
lor în această calitate, de către Inalta Curte judecătorească şi 
de Casaţie. 

Acţiunea putea fi provocată „pornită de către Hospodar” sau 
de către Adunarea respectivă. Punerea 'sub acuzaţie în acest 
din urmă caz nu se putea pronunţa decât dacă era votată 
de 2 treimi dintre membrii prezenţi ai Adunării, ceiace nu era 
o suficientă garanţie că operația nu putea fi hotărită de un 
număr oarecum redus de membrii. 

In legătură cu Puterea executivă sa mai prevăzut unele 
dispoziţii privitoare la armată. Ea urma să primească o organi- 
zaţie identică în ambele Principate ca să poată, la trebuință, 
să se întrunească şi să formeze o singură armată. Pentru acest 
scop trebuia să se facă o lege comună. Armata era, astfel, 
împreună cu Comisia Centrală şi Curtea de Casaţie, unul din 
organele de unire efectivă între cele 2 țări. 

Pentru a se da o pregătire cât mai unitară trebuia ca armata 
din aceste 2 Principate să fie inspectată în fiecare an de 
inspectori generali, numiţi de asemenea în fiecare an, când de 
unul, când de altul dintre Hospodari. 

Oştile trebuiau să se întrunească ori de câte ori siguranța 
internă sau a hotarelor va fi ameninţată. Unirea lor; putea fi 
propusă de oricare dintre Domni dar nu putea avea loc decât, 

ìn urma unei înțelegeri între ei şi despre aceasta trebuia să se 
comunice şi Curţei Suzerane. 

Reunirea totală ori parţială a celor 2 oşti putea să mai aibă 
loc şi pentru manevre sau pentru a le trece în revistă. Aceasta 
după propunerea inspectorilor şi tot prin înţelegerea Domnilor. 

Când se reuneau armatele, în realitate 2 corpuri ale aceleiaşi 
armate, se numea un comandant suprem, când de un Domn 
când de cellalt. El trebuia să fie Român sau Moldovean 'de 
naştere; el putea fi revocat de Domnul care "| numise. 

In acest caz înlocuitorul era numit de Domnul celeilalte ţări. 

Steagurile armatelor se păstrau dar ele aveau să poarte 
banderolă albastră, ca semn al unirei. 


* 
* Li 


Pe lângă determinarea cadrului celor 3 Puteri ale Statului, 
Convenţia dela Paris înscria, în |câteva articole, şi drepturile 
fundamentale, constitutionale, recunoscute Moldovenilor şi Româă- 
nilor. Această parte coprindea un. fel de declaraţie a drepturilor, 
aşezată la sfârşit iar nu la început cum se obişnuia în alte 
Constituţii. | 

Asttel era recunoscută egalitatea înaintea legii, înaintea 
contribuţii şi pentru admisibilitatea în funcțiunile publice în 
oricare din cele 2 Principate. Această ultimă dispoziţie justifica 
şi alegerea lui Vodă Cuza, moldovean, și în Valahia. 

Libertatea individuală era garantată, potrivit normelor din 
Apus; nimeni nu putea fi oprit, arestat sau dat în judecată 
decât în conformitate cu legea. 

Garantată era şi proprietatea căci nimeni nu putea fi expropriat 
decât, în virtutea legei, pentru utilitate publică „pentru pricină 
de interes public“ şi prin despăgubire. Nu se preciza însă ce 
se înțelegea prin utilitate publică, nu se limitau aceste cazuri, 
şi nu se cerea ca despăgubirea să fie prealabilă şi stabilită de 
justiţie, cum s'a făcut prin Constituţia dela 1866. 

Se mai recunoaştea Moldovenilor şi Românilor, de orice rit 
creştin, egalitatea în ceace priveşte bicurarea de drepturi 
politice. Aceste drepturi puteau să fie întinse prin lege şi altor 
culte. 

Toate privilegiile, scutirile sau monopolurile, de care se 
bucurau unele clase, erau desfiinţate. 

De altă parte trebuia, fără întârziere, să se procedeze la 
revizuirea legii care reglementa raporturile proprietarilor 
Pământului cu cultivatorii „având în vedere îmbunătățirea 
stării țăranilor”. Se impunea deci rezolvarea chestiunei rurale, 
care a dat atâta de lucru în domnia lui Cuza. 


x 
* * 


Aceasta era organizarea Statului după Convenția din Paris, 
o organizare destul de bună, care putea asigura o puternică 
propăşire. Principiile Convenţiei erau foarte înaintate dar pentru 
aplicarea lor erau multe dificultăți, provocate în mare parte şi 
de împrejurarea că nu se admisese Unirea celor 2 ţări decât 
prin cele 3 organe arătate. Infăptuirea acestor principii şi a 
reformelor ce se impuneau mergea încet mai ales din cauza 
mecanismului greoi de legiferare în condiţiile arătate. De aceia 
multe din noile orânduiri nau căpătat viaţă decât mai târziu 
sau de loc, aşa că Statul—unit prin persoana Domnitorului—a 
trăit încă o bucată de vreme cu formele vechii organizaţii. 

Cu toate acestea s'a căutat să se apropie tot mai mult orga- 
nizaţia din ambele ţări, extinzându-se legile şi măsurile care 
erau socotite mai bune. Aproape zilnic, în primul an, găsim în 
gazetele oficiale rândueli în vederea unificărei administrative, 
judiciare, financiare sau de altă natură. 

Totul mergea însă încet; nu se putea progresa cu 2 Guverne, 
cu 2 Adunări legiuitoare, cu norme diferite de administraţie, cu 
legi diferite, etc. 

Dar greutăţile cele mai mari veneau din cauza membrilor A- 
dunărilor, care nu se ridicau la înălţimea cerinţelor vremii. O- 
dată cu dispariţia entuziasmului Unirei au venit păreri de rău 
şi au început intrigile şi meschinăriile, care au făcut să se uite 
datoria mare impusă de noua situaţie a ţărilor noastre. 

Intre altele s'a năzuit să se facă o Constituţie a noului Stat, 
o Constituţie formată şi votată de Români întru cât conven- 
ţia dela Paris era dată de streini. Natural că nu se gândeau s'o 
înlăture căci nici nu s'ar fi îngăduit de Puteri şi de Poartă dar 

nici nu era în interesul nostru să nesocotim actul, care — chiar 
cu reducerea suveranităţii —ne consacra o situaţie internaţională 
pe care nu noi era so periclităm. Convenţia dela Paris rămâ- 
nea fundamentul organizărei dar, cu respectul ei, tindeau să 
facă o nouă Constituţie, mai completă şi mai potrivită cu 
stările de la noi. 

In acest scop Comisiunea cent ală a început să lucreze, încă 
dela ro Martie 1859, la un proect de Constituţie. Majoritatea 
voia să’l facă în sensul Regulamentelor organice. Unul din mem- 
brii, Gr. M. Sturza, a propus să se ia chiar Regulamentul şi să-i se 
aducă unele modificări. Kogălniceanu, Tell şi alţii au adus o contra 
propunere, cerând „să se înfiinţeze o nouă Constituţiune“ (1). Se 
înțelege că Domnul n'a putut primi propunerea lui Sturza. 

Insemnate dificultăți se ivesc pentru votarea legilor de interes 
comun, de pildă pentru legea Curţii de Casaţie, pe care nu 
ştiau cum s'o voteze şi pentru care se propunea să se întru- 
nească ambele Adunări. De aceia au funcţionat încă: Inaltul 
Divan în Ţara-Românească şi Divanul Domnesc în Moldova. 

Deabia în 1861 prin Decr..], din 12 lan. (M. ofic. din 24 lan. 
1861) este promulgată legea Curţei de Casaţie, prin care se 
stabileşte organizaţia acestei supreme instanţe după norme foarte 
asemănătoare cu cele de azi. Ea avea 3 secţii, între care una 
a reclamaţiilor după modelul francez. Fiecare secţie era com- 
pusă din 7 membri şi un preşedinte. 

In frunte era Primul Preşedinte, care putea lucra la oricare 
secţie. Numărul minim de consilieri pentru a putea lucra era 
de 7 ca şi azi. 

Situaţia Inaltei Curți era foarte ridicată şi ca salarii — mai mari de- 
cât ale Miniştrilor—cât şi ca prestigiu din toate punctelede vedere. 

Organizarea acestei instanţe era în adevăr un pas mare pentru 
aplicarea Convenţiei şi pentru îndrumarea pe noua cale dar nu 
era destul. 

In toate celelalte direcţii nu se constată progrese mai pronun- 
tate iar luptele politice stânjeneau tot mai mult propăşirea. 

Faţă de greutăţile din Comisia Centrală Domnul a cerut şi a 


1) Steaua Dunării 7 Sept. 1859. Protocol X, XI şi XIV şedinţa din go Mai 
2 şi 8 Iunie. 

isbutit să capete şi firmanul Sultanului pentru suspendarea a- 
cestei Comisii în Decembrie 1861. 


+ $ + 

Din dorinţa de a realiza pe deplin Unirea şi cu gândul că 
poate se va lucra mai bine, s'a făcut — cum se ştie — Unirea 
dela 24 Ianuarie 1862, prin care am trecut dela o Uniune per- 
sonală la o Uniune reală şi am dat noului Stat, Româna, o sin- 
gură Adunare legiuitoare şi un singur Guvern la Bucureşti. 

Acest eveniment mare, a avut urmări importante pentru or- 
ganizarea Statului. Greutățile provenite din înverşunarea lupte- 
lor politice nu s'au micşorat; totuși progresul, cel puțin pentru 
organizare, este mai vădit. 

Astfel se votează în 1862 o lege pentru formarea unui Co- 
mitet provizoriu spre a prepara legile, înlocuind oarecum Co- 
misiunea centrală, comitet care se pare însă că n'a lucrat. 

Se votează legea rurală a lui Barbu Catargiu şi puteri discre- 
ționare Guvernului, csiace Domnul nu aprobă. 

Se votează legea - presei, în care sunt multe din dispoziţiile 
legei lui Vodă Ghica din Moldova. l 

Se votează o lege pentru Casa dotației oastei. 

Se iau măsuri pentru unificarea legislativă, aşa cum cerea 
Convenţia şi cum se încercase imediat după alegerea lui Cuza. 
In acest sens se numeşte în lulie 1862 o comisiune formată 
din înalți magistrați şi alte câteva persoane pentru a pregăti 
proectele noilor condici şi care începe şi lucrează în 1862—63 
un proect de cod civil (1). 

Se iau măsuri în 1862 pentru organizarea corpului ingine- 
rilor s'a căutat în 1863 a se lua unele dispozitii pentru admini- 
stratia satelor, tipărindu-se şi un fel de manual pentru Sfaturile 
săteşti, în care li se dau o sumă de lămuriri. Tot în 1863 sa 
reglementat organizarea penitenciarelor şi s'au unificat taxele 
judecătoreşti. 

S'a decretat şi un regulament de navigatie pentru marina 
comercială. 

Problemele mari rămâneau, însă, tot nerezolvate, din cauza 


1) Andrei Rădulescu: 6o de ani de cod civil pg. 4 si urm. 

compunerii Adunării, aleasă pe baza unei legi electorale prea 
favorabilă claselor privilegiate. 

Vodă Cuza, văzând că nu este chip de a realiza reformele 
cerute de Convenţie şi de țară a început să se gândească serios 
la ceiace se şoptea încă din primele luni ale domniei sale, la o 
nouă Constituţie şi lege electorală. In acest scop încă din 1863 
a întocmit el, sau ajutat de altcineva, un proect de Constituţie (1) 
după modelul Constituţiei franceze din 1852 şi luând ceva şi din 
cea belgiană. 

In toamna anului 1863 hotărît — se pare — să meargă în sen- 
sul gândurilor sale a chemat la putere pe Mihail Kogălniceanu, 
mintea cea mai ageră şi mai pregătită fără îndoială pentru 
ceiace era de înfăptuit. 

In curând se simte că la conducerea Statului este o mare 
personalitate şi că a venit momentul realizărilor aşa de aştep- 
tate. La 13 Decembrie 1863 se votează cu unanimitate secula- 
rizarea averilor mânăstireşti şi se aduce în patrimoniul Statului 
aproape o cincime din teritoriul său. 

In aceiaşi lună se extinde în Moldova codul comercial din 
Țara Românească şi se desființează dela Curtile de apel secţia 
comercială. 

La începutul anului 1864 se promulgă la 24 Ianuarie legea 
Inaltei Curți de Conturi, prin care se organizează. controlul 
întrebuinţărei fondurilor publice. Urmează apoi legea Contabili- 
fătei Generale a Statului, care introducea reguli noi pentru 
mănuirea acelor fonduri. 

In Ianuarie 1864 se votează şi la rı Februarie se promulgă 
legea Consiliului de Stàt, destinat, între altele, să îndeplinească 
rolul Comisiunei centrale pentru pregătirea legilor. 

O reformă urgentă era organizarea comunelor urbane şi ru- 
rale fiindcă vechile rândueli păreau că nu se mai potrivesc cu 
noua organizare generală a Statului. 

Cu stăruința lui Kogălniceanu, luminată de o adâncă cunoaș- 
tere a trecutului şi a poporului, se înfăptueşte şi această refor- 
mă prin legea din 31 Martie 1864. Cu toate criticile aduse mai 
târziu, uneori de necunoscători ai vieţei săteşti, această lege 


1) I C. Filiti. Un proect inedit de Constituție al lui Cuza Vodă. 

dovedeşte o profundă înţelegere a împrejurărilor şi a stărilor 
dela noi. Prin ea se introduce Comuna, formată dintr'un număr 
de cel puţin roo familii sau 5oo locuitori, aşezaţi întrunul sau 
mai multe sate. Satul îşi pierde însemnătatea ca organ admi- 
nistrativ. Se prevăd norme şi pentru asociaţiile de comune 
în vederea unor interese anumite. Comuna este administrată de 
un Consiliu ales după reguli mai largi decât cele prevăzute în 
legea electorală pentru Adunarea legiuitoare. Pentru calitatea 
de alegător se cere să fii român sau străin cu împământenirea 
mică, major de 25 ani şi să plătească o dare directă între 
48— 110 lei după numărul locuitorilor. 

Intelectualii din grupele arătate în lege erau scutiţi de cens 
(art. 25). 

Condiţiile acestei legi pentru a fi alegător au avut importanţă 
pentru desfăşurarea evenimentelor, care au urmat. 

Adunarea legiuitoare a fost mai largă în acordarea dreptului 
de alegător, prin această lege, pentrucă privea numai repre- 
zentanța comunală şi mau bănuit c'ar putea servi în lovitura ce 
se plănuia contra colegiilor, restrânse. 

Tot la 31 Martie 1864, s'a promulgat şi legea Constitilor ju- 
dejene. Aci normele de alegere erau mai strânse, ca pentru a- 
legerea Adunării legislative. 

Consiliul judeţean era format din 2 membri pentru fiecare 
plasă şi în tot cazul din cel puţin ro membrii. Din sânul lui 
urma să se aleagă un Comitet permanent de 3 membri, care 
lucra cu Prefectul, organul puterii executive, pentru adminis- 
trarea intereselor judeţului. 


* 
k k 


Aceste reforme păreau a arăta că Adunarea începe a se 
împăca cu guvernul Kogălniceanu. Conflictul a isbucnit din 
nou cu toată tăria când a revenit la ordinea zilei legea rurală, 
cu principii pe care ea nu le-a primit !). Prin această respingere 
se făcea dovada deplină că nu se mai poate lucra cu Adunările 
alese pe bazele aşa de restrânse ale legei electorale, care dedea 
putinţa marilor proprietari să se opună oricărei măsuri mai 


1) Xenopol D. A. Cuza Vodă I. pg. 383 şi urm. 

radicale pentru rezolvarea chestiunei agrare. Orice dizolvare 
şi alegere făcută pe aceleaşi baze ar fi dus la acelaş rezultat. 
Se încercase — doar — peste 5 ani de zile cu diferite formaţiuni 
de guvern dar în zadar. Trebuia sau să se schimbe funda- 
mental bazele organizării Statului sau să se renunţe la reformele 
proectate de Domn. 

Și totuşi nu era mult câmp de alegere. Trebuia, în primul 
rând, să se aplice dispoziţiile Convenţiei dela Paris, care pre- 
vedea egalitatea, desfințarea privilegiilor, legi uniforme în a- 
tâtea privinţe şi în special îmbunătăţirea stărei ţăranilor. 

Trebuiau — apoi — satisfăcute aceste nevoi ‘sociale, chiar de 
n'ar fi fost Convenţia. 

Vântul vremii cerea egalitatea, desființarea privilegiilor, cerea 
mai ales rezolvarea chestiunei clăcaşilor, care preocupa minţile 
de atâtea decenii şi care nu mai îngăduia amânări. 

Dar mai erau şi alte motive superioare, motive naţionale, 
care impuneau o schimbare de sistem. Trebuiau înlăturate tur- 
burările, pe care le-ar fi provocat îndeosebi chestia rurală, 
trebuia emancipat poporul şi consolidată Unirea. 


Aceasta fusese primită de Puteri şi de Curtea Suzerană, în 
urma îndoitei alegeri a lui Cuza, pentru una şi singura dată. 
Exista dar pericolul desfacerii, care trebuia înlăturat printr'o 
unire cât mai strânsă a poporului şi printr'o comunitate de interese. 

Motivul hotăritor a fost desigur chestia rurală. Cred însă că 
un motiv puternic, deşi nu-i pus în relief aproape niciodată, 
a fost şi nevoia unificărei legislative. O cerea Convenţia, o 
cereau toate spiritele dornice de unire desăvârşită, din primele 
luni după alegerea lui Cuza, se lucrase ceva în această direcţie: 
dar era încă mult de făcut şi lucrul mergea foarte greu. Chiar 
dacă Adunarea mar fi fost protivnică noilor legi ca legii rurale 
totuşi când s'ar fi putut vota atâtea articole din diversele legi, 
“dacă pentru chestiuni mai mici discuţiile nu mai luau sfârşit 
Şi înverşunarea era foarre mare? Şi din acest punct de privire 
trebuia găsit alt sistem de legiferare pentru a uşura reformele 
şi a termina organizarea statului. 

Atâtea consideraţii cereau imperios schimbarea sistemului de 
guvernare de până atunci. Dar prin ce mijloace? Printr'un 


"178 ANDREI RĂDULESCU 


vot al Adunării? Era imposibil să se creadă că ea va primi 
să se sinucidă, să-şi subscrie cum s'a zis sentința de moarte. 

Nu rămânea alt mijloc decât lovitura de Stat. Cuza îndemnat 
fără îndoială de Kogălniceanu şi sprijinit pe curajul şi price- 
perea acestuia se hotărî s'o dea, cu cugetul împăcat c'a încercat 
totul. 


I. 


Deşi sa mai spus aci cum sa făcut lovitura de Stat totuşi 
cred că nu sunt de prisos unele amănunte. 

Printr'un mesaj domnesc dela 15 Aprilie 1864 dat după res- 
pingerea demisiei guvernului, demisie provocată de un vot de 
blam, fusese convocată Adunarea într'o sesiune extraordinară 
pentru ziua de 2 Mai. Obiectul sesiunei era mărginit. Adunarea 
era chemată să voteze proectul noii legi electorale şi să împu- 
ternicească guvernul să strângă dările şi să facă jcheltuelile 
publice până la întrunirea noui Adunări, aleasă pe baza acelei 
legi, în termenul prevăzut de art. 17 din Convenţie !). 

In şedinţa de ta 2 Mai, Adunarea în loc de azdiscuta şi vota 
legile arătate a propus un nou vot de blam la adresa guver- 
nului. Atunci Preşedintele Consiliului, Kogălniceanu a citit de- 
cretul No. 514, prin care „în virtutea fart. 17 din Convenţie, 
Adunarea electivă s'a dizolvat“ fără a fixa noi alegeri şi o 
convocare a Adunării. Miniştrii, alături de Kogălniceanu şi ale 
căror nume merită să fie amintite, erau: Bălănescu, D. Bolin- 
tineanu, P. Orbescu şi General Manu. 

In aceiaşi zi Domnul dă un manifest către Ţară, în care 
explică măsura luată arătând că a făcut tot ce s'a putut pentru 
a înfăptui principiile Convenţiei dela Paris şi pentru a satisface 
concepţiile timpului dar că mwa isbutit. 

Pentru îndreptarea acestei situaţii şi îndrumarea Ţărei pe 
calea cea bună Domnul promulgă o nouă Constituţiune, cu 
numele de Statut şi o nouă lege electorală. 

In aceiaşi zi organizează p/ebiscitul ca poporul să hotărască 
asupra celor săvârşite. Votarea urma să se facă în zilele de 
ro— 14 Mai. Chestiunea asupra căreia era de hotărît era pri- 


1) Decretul 512 în M. Ofic. 99 din 4/16 Mai 1864. Cfr şi Xenopol L c. 
Pg. 389 şi urm. 

mirea sau respingerea Statutului şi legii electorale. Răspunsul 
trebuia dat prin Da sau Nu. 

Erau îndreptăţiţi să voteze toți Românii, care aveau vârsta 
de 25 ani, se bucurau de drepturile civile şi politice şi aveau 
calitatea de alegători comunali, cu o excepţie pentru streinii 
care aveau numai împământenirea mică. Votul se da pe faţă şi 
se trecea în registre, votându-se în dreptul numelui: da ori nu. 
Rezultatul votării trebuia constatat de autoritatea comunală sau 
de delegatul Guvernului şi apoi de Tribunal, de unde se tri- 
metea la Comisia de totalizare din Capitală. Această Comisie 
a fost compusă din Mitropolitul din Bucureşti, Prim-Preşedintele 
Curţei de Casaţie, Generalul şef al armatei, 3 Preşedinţi dela 
Curțile de Apel din Bucureşti, laşi şi Craiova, Decanul Facul- 
tăţei de Drept din Bucureşti, Rectorul Universităţei din laşi şi 
5 Preşedinţi ai municipiilor: Bucureşti, laşi, Craiova, Galaţi, 
Ploeşti. Tot atunci, ca precauţie contra agitaţiilor, s'au luat 
unele măsuri contra presei, îngrădindu-i-se libertatea. Sa dat 
şi un ordin de zi către soldaţi. 

Ministerul de Interne s'a adresat printo publicaţie către 
Bucureşteni, Ministrul de Instrucție, poetul Bolintineanu către 
Profesori, Mitropolitul Nifon către preoţi, lămurind cele întâmplate 
şi îndemnându-i să dea tot sprijinul pentru reuşita plebiscitului. 

In toate acestea se vorbeşte că în joc este organizarea Sta- 
tului pe temelii noi, care să asigure propăşire. 

Măsurile domneşti au provocat mult entusiasm în ţară şi re- 
zultatul plebiscitului a fost aşa cum era de aşteptat. 

Proclamarea lui a avut loc şi a fost comunicată Domnului, 
cu un mare alaiu, în ziua de 21 Mai, ziua Doamnei Elena. 

În acea zi s'a celebrat un Tedeum la Mitropolie. Vodă Cuza 
a străbătut călare străzile, în mijlocul unor aclamaţiuni delirante 
ale mulțimei, care-i arunca flori, poezii pe hârtii tricolore şi-i 
aşternea hainele pe „pavea“. După această slujbă a mers, în 
trăsuri la Palat, Comisia de totalizare, compusă cum am arătat 
şi in care intrase încă un Prezident dela Casaţie. ` 

Resnltatul, după datele adunate la Mitropolie era: 754148 
ceiäteni cu drept de vot. Din aceştia votaseră 682621 pentru şi 
3107 contra iar restul se abținuseră sau nu putuseră vota. 
Acest rezultat a fost scris pe un pergament, care a fost aşezat 

pe o pernă de catifea şi transportată solemn în trăsura Mitro- 
politului, Preşedintele Comisiei, care mergea în fruntea alaiului, 
urmată de alte trăsuri cu ceilalți membrii ai Comisiei și în stri- 
gătele de nespusă bucurie ale mulțimei. 


Se pare —- în adevăr — că a fost un entusiam extraordinar, 
care coprinsese mai vârtos masele. Poporul — după o gazetă a. 
timpului -— ar fi avut conştiinţa că dobândise „dreptul de a fi o 
națiune, dreptul de a fi toţi cetăţeni, dreptul de a lua cu toţii 
parte la trebile României” iar după altă ştire cauza bucuriei 
generale era „emanciparea claselor desmoştenite”. 

Domnul, înconjurat de Guvern, de Curtea de Casaţie, de re- 
prezentanţii armatei şi de toţi înalții demnitari, a primit Comisia 
în sala Tronului cu multă solemnitate. În cuvântarea sa, plină 
de înalt avânt, din care respiră o nestrămutată convingere că 
lucrase pentru binele comun spunea, între altele: „Voru putea 
muri dar plebiscutul şi tot ce el făgădueşte Tărei se va realiza”. 

Demn de relevat este şi răspunsul dat felicitărilor, ce-i se 
adresase de Curtea de Casaţie, în care zicea: „Organul cel ma 
înalt al Dreptăţii, Curtea recunoaşte. că eu am înţeles şi am în- 
deplinit întrun chip adevărat aspiraţiunile Naţiunei române”. 
De aceia-i mulţumeşte pentru declaraţia ei „care mărturiseşte atât 
de învederat legitimitatea actelor mele şi patriotismul Curţii”. 

Poporul român primise Statutul şi legea electorală. Deoarece ele 
atingeau părți din Convenţia dela Paris şi legea electorală anexată 
ei, trebuiau primite şi de Curtea Suzerană şi de Puterile garante. 

Vodă Cuza pleacă la 25 Mai la Constantinopol şi se reîn- 
toarce la ro Iunie, aducând — odată cu înălţarea prestigiului 
Ţării în felul cum fusese primit-—şi aprobarea voinţei poporului. 
Statutul a suferit acolo câteva mici modificări, stabilite în urma 
discuţiilor cu Poarta şi Puterile. Atunci însă s'au precizat mai 
bine, dacă nu s'au lărgit chiar, drepturile Principatelor, înlătu- 
rându-se orice amestec în organizaţia noastră internă. In actul 
de întărirea Statutului şi legii electorale se spunea limpede: 
- „Principatele-Unite pot în viitor a modifica şi a schimba legile“ 
care privesc administraţiunea lor din lăuntru, cu concursul legal 
al tuturor puterilor stabilite și fără nicio intervențiune”. 1) 


1) M, oficial 146 din 3 Iulie 1864. 

Aveau grijă Puterile chezaşe să adaoge că această facultate 
nu se referă la legăturile, care unesc Principatele cu Imperiul 
Otoman, nici la tratatele între Inalta-Poartă şi celelalte Puteri ; 
acestea sunt şi rămân obligatorii pentru Principate; mai ales 
acestea le erau tare scumpe Puterilor ! 

Inlăturarea oricărei intervenţiuni în organizarea internă era, 
desigur, un mare succes şi a însemnat mult pentru viitorul Sta- 
tului nostru. Afară de alte prefaceri, unde streinii sar mai fi 
putut amesteca, cu greu s'ar fi putut face Constituţia dela 1866 
dacă nu câştigam în Iunie 1864 îndepărtarea intervenţiei streine. 

Ne asigurasem — orice s'ar zice — prin lovitura dela 2 Mai şi 
atitudinea energică a Domnului, susţinută fără îndoială de Pute- 
rile amice, autonomia completă. 

Domnul intors în ţară a promulgat la 3 Iulie 1864 modifică- 
rile aduse Statutului prin înțelegerea arătată. 

In baza autonomiei — acum deplin recunoscută, — chiar modifi- 
cările acestea erau provizorii. Corpurile legiuitoare ale Ţării, 
care se bucura acum de întreaga suveranitate internă, le puteau 
modifica. i 

In aceste împrejurări şi în acest chip s'a întocmit Statutul 
dela 2 Mai 1864. 

Cu această dată se începe a 2-a perioadă în organizarea Sta- 
tului român în timpul lui Cuza-Vodă, ferioada Statutului. 


* 
k + 


Exemplul loviturii de Stat îl dăduse Napoleon III, care ne-a 
susținut de atâtea ori. Cuvântul întrebuinţet pentru noul aşeză- 
mânt era din [Italia şi se datoreşte foarte probabil lui Kogâl- 
niceanu, care şi în alte ocazii a ţinut să ne îndreptăm şi spre 
Italia, cu care el, ca istoric, ştia că am avut vechi legături culturale. 

Prin Statut nu se desfiinţa Convenţiunea dela Paris, cum poate 
s'ar crede. Aşa ceva nu era nici posibil, nici politic; nu ne 
puteam surpa, cum am mai spus, garanţia situaţiei noastre inter- 
naţionale şi a drepturile noastre. 

Statutul era numai o modificare a acelei Convenţiuni, în ceiace 
priveşte organizarea internă. El era chiar intitulat: Statutu des- 
voltătoriu Convenţiunei din 7/19 August 1858, iar în primul lui 

articol se prevede formal că acea Convenţiune este şi rămâne 
legea fundamentală a României 1). Un contenporan îl numeşte 
„Constituţia din lăuntru a României”. Statutul coprindea la în- 
ceput o motivare sumară a întocmirii lui. Indoita alegere dela 5 
şi 24 Ianuarie 1859, săvârşirea Unirei (e vorba de cea dela 24 
Ianuarie 1862) şi desfiinţarea Comisiunei Centrale au făcut inapli- 
cabile mai multe articole esenţiale din Convenţiune. De aceia 
pentru „îndeplinirea acestora” şi pentru „reaşezarea echilibrului 
între puterile Statului” intra în vigoare Statutul „ca act adițional 
al Convenţiunei”. 

In această nouă organizaţie Statul rămânea aşezat tot pe baze 
constituţionale dar cu oarecare drepturi mai mari pentru Dom- 
nitor. Nu era un sistem de absolutism, de dictatură, de tiranie, 
de care au fost învinuiți Cuza şi Kogâlniceanu. Era o întărire 
a puterii domneşti, dar fără nesocotirea voinţei poporului, care 
putea să se manifeste şi care — chiar în Parlament— a început 
în curând să facă greutăţi Domnului. 

Principiul separaţiei puterilor rămânea ca temeiu al organi- 
zării Statului. 

Puterea legiuitoare — după Statut — era executată de către 
Domn, Adunarea Deputaţilor şi un Senat. Adunarea Deputaţilor 
purta tot numele de Adunare electivă iar Senatul, creat acum, 
purta, în prima formă a Statutului, numele de A dunare ponderatrice. 

La facerea legilor contribuia şi Consiliul de Stat după normele 
ce voiu arăta. 

In modificările aduse Statutului în lulie 1864, după vizita la 
Constantinopol, s'a înscris expres principiul că „orice lege cere 
învoirea a tustrelor Puteri”. Domnitorul avea drepturile arătate ; 
după Statut avea însă singur iniţiativa legilor; el le pregătea 
cu ajutorul Consiliului de Stat. 

Adunarea electivă era formată din deputaţi aleşi după nor- 
mele noi gi electorale, promulgată odată cu Statutul. Este 
necesar —cred-—să schiţăm aci părţile esenţiale ale acestei legi, 
aşa de importantă pentru lovitura de Stat şi noua organizare. 

Alegătorii erau de 2 categorii: primari şi direcţi. Primar, 
aşa zişii alegători indirecţi de mai târziu —erau toţi aceia, care 


1) Cuvintele „este şi rămâne” sunt aceleaşi din legea rurală şi de sigur 
sunt datorite lui Kogălniceanu- 

potrivit legii comunale, aveau dreptul de alegători pentru con- 
siliile comunale, cu excepţia streinilor cu mica împământenire 
menționată şi la plebiscit. Alegătorii, în comunele rurale, trebuiau 
să aibă un cens constând în plata unei dări directe către Stat de 48 
lei, formată din contribuţia personală, şosea şi impozit fonciar. 
Acest cens permitea să intre în rândul alegătorilor aproape toţi 
bărbaţii dela sate. In comunele urbane, cu populaţie între 3 şi 
15000 locuitori, aveau drept de alegător cei ce plăteau o dare 
către Stat de 8o lei iar în comunele urbane mai mari de 15000 
locuitori cei ce plăteau rro lei ca dare. 

Intrau în rândul acestor alegători şi patentarii până la a cincea 
clasă inclusiv. 

Alegători directi erau Românii prin naştere sau deveniți prin 
marea naturalizare, care plăteau un impozit către Stat de cel 
puţin 4 galbeni pe an şi ştiau să scrie şi să citească. Erau scu- 
titi de plata acestui impozit intelectualii în genere şi anume: 
preoţii, profesorii Academiilor, şi ai colegiilor, doctorii şi licen- 
țiaţii diferitelor Facultăţi, advocaţii, inginerii şi arhitecţii cu diplome 
liberate sau recunoscute de guvernul 'Țărei, institutorii primari 
ai şcoalelor publice şi capii institutelor private de instrucţie. 

De asemenea erau scutiţi funcţionarii civili ori militari, retraşi 
din serviciu, cu o pensiune de cel puţin 2000 lei anual. 

Pentru a fi alegător, fie primar, fie direct, se mai cerea 
vârsta de 25 ani, majoritatea după legile în vigoare şi să fi 
locuit cel puţin 6 luni mai înainte de înscriere în comună. 

Alegerea pentru cei din colegiul primar se făcea prin dele- 
gatie. 5o— oo alegători alegeau un delegat sau alegător direct, 
care vota apoi cu cei direcţi; 100—200 primari alegeau 2 dele- 
gaţi şi aşa mai departe. Dacă întrun sat erau mai puţini de 50 
alegători, ei erau întruniţi cu cei din alt sat vecin. 

Numărul deputaţilor era fixat în proporţie de 1 la 25000 su- 
flete; în total z60. 

Alegerea delegaților de către alegătorii primari se făcea pe 
faţă, desigur fiindcă majoritatea nu ştiau să scrie şi să citească. 

Alegerea deputaţilor se făcea prin vot secret. Intre alte 
dispoziţii legea electorală prevedea pedepse pentru cumpărătorii 
de voturi şi pentru cei ce împiedicau exerciţiul dreptului de 
vot. Darea în judecată o puteau formula ro cetăţeni. 

Legea mai prevedea ca incompatibilităţi, pentru deputaţi, 
primirea unei funcțiuni publice salariate. Sancţiunea era soco- 
tirea ca demisionat din demnitatea de deputat. 

Pentru apărarea libertăţiilor în timpul sesiunei s'a prevăzut, 
prin art. 36, inviolabilitatea. Niciun membru al Adunării elective 
nu putea, în acel timp, să fie arestat, nici tras în judecată pe- 
nală, afară numai în caz de vină veghiată, decât cu autorizarea 
Adunărei. l 

Prin noua lege electorală sa dat putinţa ca numeroase ele- 
mente noi să participe la viața publică; ea reprezenta neîndotos 
un mare pas, însă cumpătat, spre democratie. 

Preşedintele Adunării nu era ales ci numit, dintre membrii ei, 
de către Domn. Numai Vice-Preşedinţii, Secretarii şi Chestorii 
erau aleşi. 

Regulamentele interioare ale Adunării nu erau făcute de ea 
ci se pregăteau de Guvern; textul din Statut nu arată cine le 
întărea dar desigur că aceasta era în căderea Domnului. S'a 
căutat — se vede—să se poată, la nevoe, întocmi regulamente, 
care să împiedice discuţiile. nesfârşite, scandaluri, obstrucție etc. 
care turburau viața parlamentară ori întârziau lucrările. 

Legile erau pregătite de Consiliul de Stat după indicaţiile 
Domnului, care am văzut că are iniţiativa şi care le supunea 
Adunării spre a le discuta şi vota. Acolo erau susţinute de 
către Miniştrii sau de Membrii Consiliului de Stat, delegaţi de- 
Domn, în acest scop. Măsura era foarte bună întrucât cine 
putea da lămuriri şi apăra mai bine o lege decât acei care o 
făcuseră ?. za 

Adunarea era datoare să-i asculte ori de câte ori vor cere 
cuvântul. Se întâmplaseră probabil încercări de a împiedica pe: 
Miniştrii să vorbească. 

Budgetul pregătit de Puterea executivă — ca şi după Con- 
venţie — trebuia să fie votat numai de Adunare iar dacă nu 
Sar fi făcut aceasta la timp Guvernul îndestula serviciile după 
ultimul budget votat; nu se preciza iarăşi pentru câţi ani se: 
putea întrebuința acest procedeu. 


* 
* + 


Al doilea corp legiuitor, creat prin Statut, pentru prima oară. 

la noi, era Adunarea ponderatrice sau Corbul ponderatoriu. 
În urma modificărilor făcute Statutului, cu aprobarea Puterilor, 
el a fost numit Senat). 

In compunerea lui intrau mai întâi unele persoane, pe care 
le-am putea numi: senatori de drept şi anume: Mitropoliţii 
ţărei, Episcopii eparhiilor, Primul (întâiul) Preşedinte al Curţei 
de Casaţie, nu la pensie ca azi ci în funcţiune şi cel mai vechi 
dintre Generalii în activitate. 

Erau apoi alţi 64 senatori. Dintre aceştia, 32 erau numiţi de 
Domn, după forma primă a Statutului „dintre persoane reco- 
mandabile prin meritul şi experienţa lor“. După forma ultimă 
căpătată în urma modificărilor de care am mai vorbit, aceşti 32 
erau numiţi „dintre persoanele care au exercitat cele mai înalte 
funcțiuni în ţară sau care pot justifica un venit anual de 8oo 
galbeni“, 

Ceilalţi 32 erau numiţi tot de către Domn, după forma primă 
a Statutului dintre membrii Consiliilor generale ale judeţelor şi 
anume câte unul din fiecare judeţ. După forma ultimă, numirea 
se făcea tot câte unul de judeţ dar dintr'o listă de 3 aleşi de 
Consiliul judeţean dintre membrii lui. Se socotise de cei ce au 
făcut aceste modificări că era prea exagerată puterea Domnului 
în formarea Senatului. Această putere rămânea încă dar se 
putea, în urma alegerilor judeţene, să fie nevoit să numească 
ŞI persoane care nu i-ar fi fost prea agreabile. Modificarea dădea 
— în tot cazul — posibilitatea unei înfrânări a voinţei domneşti 

Din cei 64 de senatori, numiţi, urmau să se reînotască câte 
o treime din 2 în 2 ani. Cei ieşiţi puteau fi numiţi din nou; ei 
îşi continuau funcțiunea până la instalarea celor numiţi în locul 
lor. După forma ultimă a Statutului reînoirea se făcea din 3 în 
3 ani pentru câte o jumătate din numărul membrilor. 

Se înţelege uşor influenţa ce putea avea Domnul prin aceste 
reînoiri şi renumiri. 

Preşedinte de drept al Senatului este Mitropolitul primat al 
României. Votul lui e precumpănitor în caz de împărţirea vo- 
turilor. Doi dintre Vice-Preşedinţi erau numiţi de Domn dintre 


1) Se pare că Domnul a fost într'o vreme contra unui Senat, Xenopol 
o. c. I, p. 396 nota 84. 

senatori iar ceilalți membri ai biroului aleşi de Senat. După 
forma ultimă — care mai reducea drepturile domneşti — numai 
un Vice-Preşedinte este numit de Domn ; cellalt şi biroul sunt 
aleşi de Senat. 

Pentru membrii acestui Corp legiuitor Statutul prevedea o 
îndemnizare de 3 galbeni pe zi în tot timpul sesiunei, fără de 
a se menţiona însă ceva despre ai Adunării elective. Aleşii 
naţiunei nu trebuiau plătiți! De abia în Ianuarie 1865 s'a votat 
o lege prin care li s'a fixat câte 2 galbeni pe zı de şedinţă. 

Şi Senatul se întrunea caşi Adunarea, conform Convenţiei, 
în prima Duminică din Decembrie, într'o sesiune de 3 luni, 
care putea fi prelungită de Domn. Acesta avea dreptul de di- 
zolvare. Senatul avea dreptul să discute, să amendeze şi să 
voteze legile ca şi Adunarea electivă, cu excepţie pentru budget, 
care rămânea de atributul exclusiv al acesteia. El era chemat 
să tempereze oarecum avânturile Adunării; de aci numirea de 
Corp ponderator, Adunare ponderatrice, părăsită apoi. 

Şi Regulamentele lui interioare se pregăteau tot de Gu- 
vern şi se întăriau de Domn, care'se vede că nu voia să-i 
lase, în această privinţă, nici lui prea multă libertate. 

Rolul Senatului era însă mai mare decât al Adunării deputa- 
ţilor. 

Numai el avea dreptul să primească petiţii şi să le discute 
dacă socotea necesar. 

In ceiace priveşte facerea legilor, Statutul prevedea un procedeu, 
în care Senatul avea mai multă putere. Când un proect de lege 
votatde Adunare a fost votat şi de Senatel era supus Domnului 
care avea dreptul—menţinut expres—de a acorda sau refuza 
sancţiunea. 

Dacă proectul era amendat de Senat el era înapoiat Adunării. 
Se putea ca Adunarea să primească amendamentele; în cazul 
acesta legea era supusă sancţiunii domneşti. Se putea în- 
tâmpla ca Adunarea să nu accepte amendamentele; atunci 
proectul era trimis Consiliului de Stat spre a'l studia din nou. 
Guvernul, dacă stăruia înacest proect, trebuia, după cel va fi 
revăzut Consilul de Stat, să] supună din nou Corpurilor legiui- 
toare, în acea sesiune sau în cea viitoare. 

Situaţia se schimbă când proectul fusese votat de Adunare 


> 

dar Senatul nu se mulțumise să'l amendeze ci ] respinsese în 
întregime. In acest caz el trebuia trimis Consiliului de Stat spre 
a fi studiat din nou. In urma acestui studiu el putea fi prezentat 
iarăşi Adunării elective dar nu în aceiaşi ‘sesiune ci numai în 
a doua. 

Senatul avea însă un drept special. El era păzitorul Constitutiei. 
El aprecia dacă orice proect votat de Adunare—afară de buget — 
„este compatibil cu dispoziţiunile constitutive ale noui organizaţii“. 
Aceasta se pare că era în deosebi raţiunea lui de a fi; el trebuia 
să îndeplinească, în această privinţă, rolul Comisiei centrale. 
De aceia Statutul, arătându-i atribuţiile şi cum vor fi exercitate, 
prevedea în art r2—text aproape identic cu art 32 alin I. din 
Convenţie —că „dispoziţiunile constitutive ale nouei organizaţiuni 
a României sunt puse sub ocrotirea Corpului ponderatoriu“. 
Din art. 12, 13 şi 14 rezultă că, afară de budget, orice lege 
trebuia votată întâi de Adunare şi apoi de Senat care era dator 
să vadă şi dacă legea e constituţională; nu s'ar fi putut dar prezenta 
întâi la Senat şi apoi la Cameră, după care să fie sancţionat. 
Senatul trebuia să se pronunțe cel din urmă spre a nu se face 
o lege neconstituţională. El era, deci, socotit cu drepturi mai 
mari decât Adunarea. 

Sistemul acesta, de pază a Constituţiei, nu era desigur cel 
mai bun şi nici vorbă de a se compara cu dreptul de azi al 
justiţei de a cerceta constituţionalitatea. El arată încă odată 
că ideia controlărei constituţionalităţii legilor de câtre un organ 
era admisă şi prin această reformă şi că nu era ceva neobişnuit 
ca în alte ţări. 

După forma primă a Statutului, la sfârşitul fiecărei sesiuni, 
Corpul ponderator putea propune Domnului îmbunătățirile ce ar 
socoti necesare în diversele ramuri de administrații, luând cuvântul 
acesta tot într'un înțeles general. 

După forma ultimă, acest drept aparţinea şi Senatului şi 
Adunării elective. Fiecare din ele alegeau câte un Comitet care 
reunite formau o Comisie mixtă, însărcinată să facă Domnului 
un raport asupra lucrărilor ultimei sesiuni şi să-i propună 
îmbunătățirile trebuincioase în deosebitele ramuri ale administra- 
tiunei. E 

Este de observat că deşi s'a înființat Senatul, cu compunerea 

şi drepturile arătate aci, totuşi nu s'au modificat textele din Con- 
venţie, după care alegerea Domnului se făcea de A dunarea electivă, 
Deoarece Statutul nu era decât „un act adiţional alacestei Convenții 
care rămânea lege fundamentală a României“ urmă că tot ce nu 
este modificat rămâne în vigoare; deci ar rezulta că singură 
Adunarea avea dreptul să aleagă pe Domn. 

Totuşi este greu de crezut ca aceasta să fi fost concepţia 
din Statut; dovadă că proclamarea lui Filip de Flandra a fost 
făcută de ambele corpuri. Neînscrierea în Statut a unei dispoziţii 
în sensul că la alegerea Domnului va participa şi Senatul s'ar 
explica prin faptul că orice proect de lege, afară de budget, trebuia 
votat şi de Senat şi ca atare se va fizis că de aci urmează că 
şi alegerea Domnului, care preţuia cel puţin cât o lege, trebuia 
supusă i votării şi controlului constituţional al Senatului. Este 
posibil— de altă parte—că să nu fi prevăzut expres acest drept şi 
pentru Senat pentru că se vor fi temut de un refuz al Porţei şi al 
Puterilor pentru aprobarea Statutului întrucât Unirea —cum am 
mai amintit —era admisă numai în persoana lui Cuza aşa că o 
alegere de Domn făcută de Senatul celor 2 ţări unite nu se 
putea concepe. 

Indiferent de explicaţia ce s'ar da, cu greu sar fi putut admite 
ca Senatul să nu participe la alegerea Domnului. După texte, 
ar fi trebuit să aleagă separat ceiace însă ar fi dus la 
rezultate curioase şi în tot cazul s'ar fi întârziat mult alegerea ; 
de aceia o conlucrare cu Adunarea se impunea. 

Totuşi chestiunea aceasta, aşa de importantă putea da 
naştere la discuţii. 

Acestea erau normele de compunere şi funcționare ale Pu- 
terii legiuitoare. 

In cadrul acesteia intra o creaţie nouă, Consiliul de Stat, 
al cărui rol va fi arătat mai jos. 

Ceiace însă caracterizează, în mod deosebit, Statutul şi lo- 
vitura de Stat, ceeace a făcut să fie acuzat Vodă Cuza că şi-a 
asigurat o domnie absolută şi ceeace în adevăr i-a dat putinţa 
să facă mari transformări în viaţa şi organizarea României a 
fost dispoziţia ca decretele ce va da până la întrunirea noui 
Adunări, după propunerea Consiliului de Miniştri şi ascultând 
şi Consiliul de Stat, să aibă putere de legi. Cu alte vorbe 

Domnul şi-a înscris dreptul de a legifera singur până ce se va 
întruni noul Parlament, căci deşi textul vorbeşte numai de 
Adunare dar desigur că se referea şi la Corpul ponderator 
fiindcă şi acesta făcea parte din Puterea legiuitoare după normele 
expuse. 

După prima formă a Statutului, Domnul avea dreptul dea le- 
gifera numai până la întrunirea Parlamentului, deci o singură 
dată la punerea în aplicare a noui Constituţii; legile făcute în 
acest fel nu mai trebuiau însă supuse spre ratificare Corpurilor 
legiuitoare. 

In forma Statutului, stabilită la Constantinopol, acest principiu 
a rămas neschimbat. S'a adăogat însă la art. III, care se ocupa 
de drepturile Domnului ca membru al Puterii legiuitoare, un 
aliniat în care se prevedea că dacă Guvernul ar fi nevoit să ia 
măsuri de urgenţă, care cer concursul Adunării elective şi al 
Senatului în timpul când ele nu sunt deschise, Ministerul este 
dator să supună acestor Adunări motivele care lau determinat 
să ia asemenea măsuri şi rezultatele lor. 

S'a dat astfel putinţa ca. Puterea executivă să lucreze — am 
zice azi—pe cale de decrete —legi, cu condiţie să le supună spre 
ratificare Puterii legiuitoare la prima ei convocare, după ce sa 
lucrat în acest chip. 

Curtea Suzerană şi Puterile—probabil bine informate de ce 
se petrecuse aici—nu numai că au aprobat în totul dispoziţia 
coprinsă în forma primă a Statutului, pentru o singură dată, dar 
adăoga încă una în acelaş sens. Domnul putea, oridecâteori Par- 
lamentul nu funcţiona, să lucreze cu decrete—legi cu condiţia 
însă de a-i fi ratificate de aceasta. Deci această dispoziţie care 
mărea şi mai mult puterea domnească nu se datoreşte lui şi nu 
se dovedeşte ca cerut-o. Ea este rezultatul discuţiilor dela Con- 
stantinopol şi poate că au sugerat-o reprezentanţii Puterilor 
garante, care aveau tot interesul ca aici să fie ordine. 

Toate celelalte dispoziţii din Convenţiunea dela Paris, care 
nu erau contrarii Statutului rămâneau în vigoare. Constituţia 
Statului şi principile fundamentale de organizarea lui erau — 
deci — coprinse în amîndouă aceste acte. De aceea nu sa 
vorbit, despre Puterea judecătorească şi cea executivă, aproape 
nimic în Statut, cum nu se vorbise nici în proectul de Constituţie 

al lui Cuza din 1863. Aceste puteri rămâneau organizate după 
cele coprinse în Convenţia de la Paris. 


* 
* * 


Dacă se judecă inovaţiunile introduse prin Statut se vede că 
Vodă Cuza n'a modificat aşa de radical—cum se crede-—prin- 
cipiile Convenţiei şi că sunt exagerate învinuirile c'ar fi urmărit 
domnie absolută. P 

In adevăr s'a creiat al doilea Corp legiuitor, Senatul, care e 
prezentat ca fiind la dispoziţia Domnului şi prin el sar înăbuşi 
voinţa poporului, întrucât el avea prioritate față de Adunarea 
legislativă. i 

Principiile referitoare la compoziţia lui, însă, la drepturile şi 
modul de funcţionare, nu difereau prea mult de cele privitoare 
la Comisia centrală şi în tot cazul erau în Convenţie. 

Senatul avea Senatori de drept dar şi, după Convenţie, Mitro- 
politul şi Episcopii erau membrii de drept ai Adunării elective. 
Prin Statut se introduceau în Senat, în plus numai Primul Pre- 
şedinte al Casaţiei şi un general. 

Jumătate din ceilalți Senatori erau numiţi de Domn dintre 
foştii înalţi funcţionari sau persoane cu venit de cel puţin 8oo 
galbeni. 

Principiul numirii a jumătate era şi pentru Comisia Centrală. 
Fiecare Domn—acum după Unire acelaş--numea 4 din 8 pentru 
fiecare Principat, fie dintre membrii Adunării elective, fie dintre 
foştii înalţi funcţionari, după aprecierea sa. 

Pentru cealaltă jumătate în Comisia centrală era principiul ale- 
gerii de către Adunări, dintre membrii lor. 

In Senat şi această jumătate era formată tot prin numire de 
către Domn: deci, se va zice, o mare deosebire. In realitate 
însă diferenţa nu e aşa de mare. Numirea acestei jumătăţi nu se 
făcea de către Domn, după bunul lui plac de oriunde ci dintre 3 
persoane, alese pentru fiecare judeţ de Consiliul judeţean, 
dintre membrii săi. 

Consiliile judeţene erau alese—o spunea legea dela 3x1 Martie 
1864—după regulele legei electorale pentru alegerea Adunării 
elective, care am arătat că era mai restrânsă decât pentru 

consiliile comunale. Deci cei 3 aleşi de Consiliile judeţene erau 
aleşii poporului, în alz2-lea grad şi de acelaş, colegiu care alegea 
şi Adunarea; ei apăreau astfel ca şi când ar fi fost aleşi de 
această Adunare din sânul ei, cum făceă pentru Comisia cen- 
trală. Diferenţa era că nu se alegea numai câte unul de judeţ 
ci câte 3 dintre care alegea Domnul. Aci avea el un drept pe 
care nul avusese dar relativ destul de restrâns. Aceasta însă nu 
se poate spune că era o înăbuşire a voinţei poporului pentrucă 
pe oricare Var fi ales era tot un ales al poporului. 

Preşedintele Senatului era de drept Mitropolitul dar tot aşa 
prevedea şi Convenţia pentru Adunarea electivă. Un Vice-Pre- 
şedinte şi biroul era ales de Senat ca şi în Convenţie pentru Adu- 
nare. Domnul avea în plus numai dreptul de a numi dintre Se- 
natori un Vice-Preşedinie. De asemenea avea şi dreptul de a numi 
pe Preşedintele Adunării dar, şi după Convenţie, el nu era ales 
ci de drept. 

Ca atribuţiuni Senatul era, ca şi Comisia Centrală, păzitoru/ 
Constihiţiei. Acea Comisie avea însă drepturi mai mari în ce pri- 
veşte şi controlul constituţionalităţii şi legiferarea obişnuită. 

Am arătat că dacă se făcea un nou proect de lege definitiv de către 
Comisie, Adunările erau datoare să'l primească sau să'] respingă, 
fără de a-l mai putea amenda. Adoptarea unui proect de către 
Senat nu producea acelaş efect; Adunarea putea să-l respingă şi 
proectul era trimis la Consiliul de Stat. Respingerea unui proect 
votat de Adunare impunea iarăşi trimiterea la Consiliu. Dife- 
renţa în favoarea Senatului, faţă de Adunare, era numai în pri- 
vinţa sesiunei la care putea fi readus. 

Senatul, nu putea opri, în niciun caz, o lege votată de Adu- 
nare, cum avea dreptul Comisia centrală pe motiv de neconsti- 
tuţionalitate. Din contră, ori cât reprezenta el o contrabalansare a 
Adunării, legile trebuiau făcute prin participarea celor 3 organe : 
Adunare, Senat şi Domn. 

Domnul, în interpretarea noastră, avea şi dreptul de a decreta 
regulamentele interioare ale ambelor Corpuri, dar prin aceasta 
se putea asigura bunul mers al lucrărilor, fără de a da îns:m- 
nate puteri Domnului. 

Deci, din acestepuncte de vedere, nu se poate spune că Dom- 
nul îşi asigurase puteri foarte mari, care i-ar fi permis să lu- 

creze oricum. Chiar în Senat putea să n'aibă deseori majoritatea ; 
o simplă deplasare de voturi dintre Senatorii de drept — chiar 
dacă toţi cei 32 numiţi de Domn ar fi aprobat propunerea Gw 
vernului— şi majoritatea putea să-i fie ostilă. 

Dacă totuşi oamenii, fie in Adunare, fie în Senat se vor fi do- 
vedit servili, pentru asta nu poate fi criticat sistemul. 

Nu trebue uitat —apoi—că toate acestea puteau fi modificate 
de Corpurile Legiuitoare; aşa prevedea întărirea Puterilor. 

O singură mare putere consacra Statutul pentru Domn: de 
a legifera până la convocarea nouilor Adunări şi fără ratificarea 
acestora; dar acest drept îl avea pentru o singură perioadă, 
care nu era să fie prea lungă. 

Í se mai adăogase şi dreptul de a legifera între sesiuni, dar 
nu'l ceruse el; şi acest drept era subordonat ratificărei Parla- 
mentului, care putea să-i fie refuzată; ca atare acest drept 
trebuia exercitat cu prudenţă şi e greu de admis că ar fi putut 
duce la abuzuri grave, la tiranie. De altfel se ştie că n'a abu- 
zat, iar în curând chiar aleşii pe baza nouilor aşezăminte au 
început să facă greutăți Domnului. 

Prin urmare, judecata dreaptă cere să se recunoască că nu 
sunt intemeiate acuzaţiile contra lui Cuza şi Kogălniceanu car 
ti vrut să întroneze absolutismul. Cuza ma urmărit aceasta şi 
n'a fost un dictator, un tiran). El a vrut să întocmească un 
sistem de guvernământ, care să-i îngădue să înlăture opoziţia 
privilegiaţilor, să aibă la conducere elemente pregătite şi să 
«concentreze mai bine frânele guvernului, fără de a înăbuşi gla- 
sul maselor, pe care din contră le-a chemat, în chip raţional 
şi potrivit timpului, să participe la viaţa publică. 


* 
* * 


Intemeiat pe drepturile coprinse în Statut Domnul a şi înce- 
put să legifereze intens. 
In curând a numit Consiliul de Stat, care era prezidat de 


1) „Le 2 Mai -- spunea Vodă-Cuza într’o scrisoare dela 18 Aprilie 1872 
către Petre Grădişteanu— a été à Pintérieur une révolution partant du 
trône, non pas dans le but d'augmenter le pouvoir du gouvernement et 
de favoriser les intérêts ďune dynastie mais avec le noble prograamme 
du Divan ad-hoc“ (Hârtiile Rosetti) Cfr, şi Xenopol o c, I, p. 397. 

Domn şi avea ca vice-preşedinte pe C. Bosianu, decanul Fa- 
cultăţii de Drept din Bucureşti; el se compunea din încă alţi 
9 membrii ). 

Acest consiliu avea misiunea să prepare proiectele de legi, 
să le revază uneori, cum am arătat, să le susţină în Adunările 
legiuitoare. El făcea şi regulamentele pentru punerea în apli- 
care a legilor. 

Chiar când nu făcea! el asemenea proiecte tot trebuia con- 
sultat. 

Nu era obligatorie consultarea lui pentru budget, pen- 
tru diversele credite, pentru regularea socotelilor fiecărui exer-- 
citiu, pentru fixarea contingentului anual al armatei şi chemarea 
sub drapel. 

Consiliul de Stat avea şi atributiunt contencioase, date de legi: 
in materii administrative. 

Pentru a nu fi vre-o îndoială: se prevedea că el mare atri- 
buţiuni legislative. Consiliul de Stat, în ordinea ierarhică a in- 
stituţiilor, era egal cu Curtea de conturi şi ambele veneau după 
Curtea de casaţie 2). Membrii lui nu sunt inamovibili; li se cerea 
o deosebită capacitate şi o varietate de cunoştinţe teoretice şi 
practice. Această funcţiune era incompatibilă 'cu alte funcțiuni 
ori ocupaţii, afară de aceea de profesor la Facultatea de Drept. 
dacă aveau 6 ani vechime; era desigur o dispoziţie pusă anume 
pentru Bosianu. 

După numirea şi instalarea Consiliului i s'a dat ca misiune 
principală unificarea legislativă, care zăbovise peste 5 ani dela 
Unire şi în prim rând. în materie civilă, recomandându-i-se— cum 
se ştie —proectul codului civil italian şi proectul comisiei din 
1862— 1863. 

Legiferarea începe intens la jumătatea lui August. Până 
atunci se iau diverse alte măsuri pentru noua organizare. 
Menţionăm, între altele, că la 4 lulie—a doua zi deci după 


1) Membrii numiţi în acest Consiliu au fost: C. Bosianu, vice-președinte, 
G. D. Vernescu, I. Voinescu, G. Apostoleanu, I. Strat. P. Poenaru, A. Cre- 
tescu, Gr. Bengescu, Papadopol-Calimach, Secretar general A. Vericeanu. 

2) Salariile Consilierilor dela Casație erau de 3.700 lei lunar, mai mari 
decât ale miniştrilor, iar ale celor dela Conturi şi din Consiliul de Stat de- 
2.500 lei lunar, la Curtea de apel 2.400 lei. 

promulgarea ultimei forme a Statutului— Ministrul Instrucției, 
poetul Bolintineanu, înființă şi organiză, printr'un decret, Universi- 
tatea din Bucureşti. 

La 14 August 1864 apare, ın fine, mult aşteptata Jegea rurală, 
care turburase atâta vreme ţara, care avea să libereze atâtea 
milioane de ţărani şi care — oricum ar fi privită—a însemnat 
mult în evoluţia socială şi economică a României. 

La 6 şi la 17 August se ocupă de Curtea de Casatie, des- 
fiinţându-se secția HI a reclamaţiilor şi stabilindu-se o nouă 
organizare. 

La 1 Septembrie sa promulgat /egea constrângerii corporale. 

La 30 Oct. sa promulgat codul penal, iar la 2 Decembrie 
codul de procedură penală. 

La 4 Decembrie sa promulgat coau/ civil. 

In 1864 s'a mai întocmit legea asupra iustrucțiunei, care re- 
glementa învăţământul primar, secundar şi superior pe baze 
cu totul noi. Tot din acest an este /egea de expropriere 
pentru utilitate publică, egea pentru advocati, legea pentru 
uniforma magistratilor şi advocaților, legea pentru Casa de 
depuneri. legea pentru admiterea şi înaintarea în functiunile 
judecătoreşti 1), legea pentru orgamszarea muzeului de ştiinţe 
naturale şi a celui de antichități, a eonservatoriilor de muzică 
şi declamaţie din Bucureşti şi laşi, a bibliotecilor publice, a di- 
verselor scoli, a camerilor de comerț şi alte diverse legi şi măsuri, 

In 1865 activitatea pentru noua organizare a Statului con- 
tinuă. Astfel la 4 Iulie s'a promulgat legea de organizare ju- 
decătorească, Din aceasta relevăm împărțirea Curţilor, Tribuna 
lelor şi judecătoriilor în 2 clase, diferenţiere făcută şi ca sa- 
larii. Tribunalele comerciale aveau 2 judecători comercianţi. 
Curțile de apel erau 4: Bucureşti, laşi, Craiova, şi Focşani. 

In conformitate cu Convenţia dela Paris se înscria în lege 
principiul inamovibilităhui pentru toţi magistraţii Curtilor şi Tri- 
bunalelor dar nu-i declara ca atare ci rămânea să se facă prin 
legi speciale. Principiul şi caracterul inamovibilităţii era foarte 
bine reglementat. Vârsta de scoatere la pensie, pentru toţi, era 
de 7o de ani. 


1! Demn de reţinut că se cerea şi pentru copişti 4 clase gimnaziale şi, la 
nevoe 4 primare. 

In Sept. 1865 s'a promulgat codul de procedură civilă iar la 
1 Dec. s'a şi pus în aplicare codul civil, amânat — cum se cu- 
noaşte — din cauza acestor din urmă 2 legi. 

Cu chipul acesta s'a făcut unificarea legislativă pe terenul 
dreptului privat. 

Ea sa urmat şi în alte direcţii; de pildă pentru biserică sa 
stabilit normele pentru numirea Mitropoliţilor şi Episcopilor, 
pentru înfiinţarea şi organizarea călugăriei. 

S'au luat apoi măsuri pentru armată şi peniru imbunătăţirea 
stării financiare, organizând vămile, impozitele, administraţiile 
financiare, etc. De asemenea pentru căile de comunicaţie, po- 
duri, cheiuri pe Dâmboviţa, concesii de căi ferate, organizarea 
corpului inginerilor, etc. 

Sa preocupat de bunurile Statului în genere precum şi „de 
serviciul sanitar. 

Din activitatea desfăşurată, în interior, în aceşti 2 ani, se vede 
că n'a neglijat aproape nimic din ceiace era necesar pentru o 
bună organizare modernă a Statului. 

Şi în acest timp a'şi luptat pentru a îndepărta cât mai mult 
amestecul streinilor în trebile ţării, pentru a'şi afirma suvera- 
nitatea cu tărie faţă de toţi, de pildă în materia capitulațiior ; 
iar în relaţiile externe a năzuit totdeauna să-şi afirme drepturi 
cât mai apropiate de ale unui Stat independent, încheind con- 
venţii, trimițându-şi reprezentanţi, plănuind lovituri războinice în 
vederea întregirii neamului 1) şi vorbind chiar Marelui Vizir cu 
o mândrie demnă de măreţia altor vremuri. 

In tot timpul acestei domnii dar mai ales după lovitura de 
Stat se vădeşte o muncă uriaşă, o muncă istovitoare, izvorită 
din hotărârea de a realiza, cu orice preţ şi cu orice sacri- 
ficii, idealul: organizarea şi consolidarea noului Stat aşa ca ni- 
meni să nu se mai gândească a'l desface, precum şi îndruma- 
rea lui pe calea civilizaţiei. 

Alături de Domn, factorul hotăritor pentru lovitura de Stat 
şi urmările ei a jfost desigur Kogălniceanu, una din cele 
mai strălucite personalităţi ale neamului nostru în a 2-a jumă- 
tate a sec. XIX. 


1) Cfr. Marcu Al. Conspiratori şi conspirații în epoca renasterii politice a 
României, 1930. 

Nu se poate şti dacă fără îndemnurile şi fără energia a- 
cestuia s'ar fi făcut secularizarea şi lovitura de Stat. Cine 
poate spune care ar fi fost soarta ţărilor noastre, fără această 
minte luminată, faţă de îndârjirea luptelor politice şi de greutăţile 
din afară! Şi dacă Vodă Cuza nular fi îndepărtat, probabil că 
acea domnie ar fi avut alt sfârşit. Contemporanii se pare că 
nici nu socoteau vinovat pe Cuza de lovitura de Stat. 

Kogălniceanu era autorul; el a rămas toată viaţa cu denu- 
mirea: omul dela 2 Mai. Pe el au vrut säl dea afară din Cons- 
tituanta dela 1866, deşi fusese îndepărtat de Cuza; lui îi re- 
proşau, când şi când, cele săvârşite la acea dată, pe care au 
făcut-o să corespunză cu promulgarea la 1879 a legei pentru 
responsabilitatea ministerială. Probabil că din aceiaşi cauză nu 
i Sa dat, în timpul lui Vodă Carol, locul cel merita şi au re- 
curs la el numa: în momentele cele mai grele ca la Congresul 
dela Berlin. 


+ 
+ + 


Noua organizare înfăptuită în grabă, cu însuflețire şi înfri- 
gurare, rămânea să'şi dea roadele încetul cu încetul. Autorii ei, 
în curând, au fost însă înlăturați. Nemulţumirile provocate, mai 
ales de legea rurală, greşelile Domnului, comise în deosebi 
după ce îndepărtase pe marele său sfetnic, au dus la „coaliția 
monstruoasă“ şi la detronare. 

In seara de ro Februarie 1866 pela ora 7 un băiat de pră- 
vălie pătrunde până în Palat şil previne că, în acea noapte, va 
fi răsturnat. Vodă Cuza nu crede; vrea să dea un bacşiş drept 
mulțumire dar băiatul retuză banii. Impresionat întru câtva de 
acest gest dispune să se îndoiască gărzile, pe care le socotea 
devotate. 

Pe la 4 noaptea conspiratorii pătrund în Palat şi'l silesc să 
semneze abdicarea — zice-se — pe spatele lat al unuia Stan 
Popescu, care mai târziu a fost directorul închisoarei din Ploeşti 1) 
Domnul, îmbrăcat civil, este urcat într'o trăsură şi dus la casa 
lui Ciocârlan. 

De aci trimite generalului N. Golescu, din Locotenenţa dom- 


1) Aşa se spunea la Ploesti, de cei care au cunoscut împrejurările. 

nească, o scrisoare, plină de abnegaţie şi de înălţare sufletească, 
în care, fără recriminări, cere să fie lăsat a porni din țară cât 
mai de grabă, arătând că este momentul aducerii unui prinţ 
strein, pentru a asigura viitorul României, că pentru această 
dorinţă a lucrat pururea şi, făgăduind solemn că nu va conteni 
un minut de a face tot ce va atârna dela el pentru aceasta, în- 
cheia cu vorbele: „să trăiască România“. 

Peste o zi pleca din Bucureşti pe drumul Predealului, pe 
unde trecu hotarul Ţărei, pentru care numele său făcuse mi- 
nuni și pentru înălţarea şi fericirea căreia lucrase cu o neţăr- 
murită dragoste (1). l 

Opera lui însă a rămas. Unirea, cu toate încercările din nä- 
untru şi din afară, nu sa desfăcut ci s'a închegat pe deplin. 
Prinţ străin a fost adus şi România a înflorit pe temeiul orga- 
nizărei înfăptuită sub Cuza. 

Cei ce au condus în urmă trebile Statului — unii chiar dintre 
cei cari Pau detronat — nu numai că au păstrat organizarea dar 
au complectat-o. 


Chiar acolo, unde era învinuit şi el şi Kogălniceanu de gre- 
şeli ori de abuz, împrejurările posterioare au dovedit că în 
mare parte aceştia aveau dreptate. Dacă în Constituţia dela 
1866 s'au redus drepturile Domnului, prevăzute în Statut, şi 
s'a lăsat toate libertăţile poporului, turburările şi agitaţiile po- 
litice din primii ani ai domniei Prințului Carol, care au ame- 
ninţat chiar Unirea, care au creat mari dificultăţi în raporturile 
cu străinătatea, care au adus pe Domn în situaţia de a abdica 
la 1870 precum şi în genere toată viața politică sbuciumată şi 
desordonată până foarte târziu au probat că nu eram pregătiţi 
pentru un regim prea liberal şi că Vodă Cuza şi Kogălniceanu 
văzuseră bine şi cunoscuseră poporul când, în Statut, au pre- 
văzuto putere mai mare pentru Domn în conducerea Statului. 

Independent de aceasta, organizarea stabilită sub Cuza a ră- 
mas până aproape de zilele noastre și în unele privinţi trăim 
şi astăzi pe baza aceloraşi norme. 

Codurile civil, penal, ne guvernează şi azi. Codul comerciala ră- 
mas până la 1887. Procedura civilă sa modificat de abia la 1900. 


1) Xenopol D. A. o. c. II. pag. 77 şi urm. 


Alexandru Ioan Cuza 7 

__ Legea Curţii de Casaţie a rămas aproape neatinsă până la 
1905, iar legea de organizare judecătorească până la 1890. Dar 
şi astăzi aceste legi au nu numai aceleaşi principii dar au cele 
mai multe texte identice. l 

Invățăämântul a rămas organizat pe baza legi dela 1864 până 
la 1898. 

Biserica de asemenea a fost guvernată până după 1890 de 
egile de sub Cuza. 

Presa este şi azi aproape în totul sub regimul legii dela 1862. 

Organizarea administrativă a rămas condusă de legile comu- 
nală şi judeţeană din 1864 până la 1907. Deasemenea legile 
de organizare financiară, legea comptabilităţii publice au trăit 
multă vreme iar modificările introduse coprind încă multe părţi 
din cele rânduite la 1864. 

Şi această constatare poate fi făcută aproape pentru toate 
aspectele organizaţiei Statului. 

Statul român s'a consolidat, s'a desvoltat, a propăşit pe ba- 
zele organizărei făcută sub Vodă Cuza, care — am putea spune — 
a rămas aproape în întregime până pe la sfârşitul sec. XIX şi 
care şi azi stă, în cea mai mare parte, la temelia lui. 

Incadrarea Statului român în formele de viaţă europeană, 
încadrare şi adaptare începută cu câte-va decenii mai înainte 
s'a tăcut aproape deplin prin acea organizare care reprezintă, 
din acest punct de vedere, cea mai oporana etapă în evolu- 
tia noastră. 

De aceea, organizarea actuală nu va putea fi bine înțeleasă 
decât în strânsă legătură cu ceiace s'a făcut atunci şi cu îm- 
Brejurările în care s'a făcut. 

Cunoașterea acestei organizări —de care ne-am ocupat aci în 
trăsături generale —se impune, chiar numai din acest punct de 
vedere, tuturor celor care vor să priceapă evoluţia acestui po- 
por şi mai ales celor ce vor să'l conducă. 

DESVOLTAREA CULTURALĂ 
ÎNTRE 1848 şi 1866 


Desvoltarea culturală a Românilor e destul de tânără, —căci 
ce însemnează o mişcare de forţe reduse, care începe aşa de timid 
în sec. al XVI-lea şi continuă, înăbuşită, când de slavonism, când 
de grecism, când de. frământări politice care i-au produs devi- 
eri şi sincope apreciabile până la jumătatea veacului al XIX-lea? 

Manifestările culturii româneşti îmi fac impresia unui şuvoi de 
munte, care apare la suprafaţă ici; se pierde dincolo sub muşchi 
şi stânci; apare mai târziu tumultuos şi tocmai departe, la câm- 
pie se clarifică, după ce de multe ori a urcat şi a scoborit Car- 
paţii, această creastă a Românismului. 

In secolul al XVI-lea, începe în Ardeal sub formă religioasă; 
in veacul al XVII-lea isbucneşte în principate sub forme mai 
variate, culminând cu operile cronicarilor şi marilor Mitro- 
politi. 

Jn secolul al 18-lea se ridică din nou Ardealul prin şcoala 
ardeleană de la sfârşitul epocii. Acest secol, pentru principate 
a fost o boală gravă, spunea Pompiliu Eliade, fiindcă zăceau 
sub apăsarea grecismului. La începutul secolului al XIX-lea, 
ideile de romanitate ce se deşteptaseră în Ardeal trec din nou 
munţii şi încălzesc visata principatelor. 

După 1821 şi 1829 ele îşi încep croiala definitivă a vieţii 
româneşti integrale, care s'a intensificat mereu până în secolul 
XX-lea „hmanul mântuirii“... „Secolul al 79 le-a a did o lungă 
ronvalescentă“ spunea tot Pompili Eliade. 

In convalescenţă repari, asimilezi şi revii la normal. 

Aveam multe de reparat din trecut: drojdia unor împrumu- 
turi silnice de natură politică şi culturală; o mentalitate care 
ne deviase de la mersul normal al sufletului românesc. 

S'a reparat ceva până la 1848, sub noua înfăţişare a occiden- 
talizării franţuzeşti, în care găsisem însfârşit firul conducător de 
continuitate latină, rupt odată cu vitregia trecutului. 

Aveam răfueli mari în orient şi aveam de clădit ceva nou: peste: 
Carpaţi era răfuiala cu Ungurii; în ţară cu Ruşii, iar la sud 
mai modeşti, mulțumindu-se numai cu bani, stăteau Turcii. 

La 1848 se câştiga o isbândă mare de afirmare românească, 
căci nu mai târziu de 11 ani se făcea unirea, şi după 7, aşezarea 
definitivă a României moderne. Urmăriţi, deci mişcarea din vea- 
cul al rọ lea! 

De la 1821 la 1848 — 27 de ani. 

De la 1848 — 59 — 11 ani. 

De la 59 — 66 — 7 ani. 

E mersul vertiginos al vieţii ce pulsează necontenit ; conva/es: 
cența care merge spre sănătate, într'un "organism reînviat. 

Intre 48 şi 66 e timpul cel mai frământat, fiindcă în el se 
încrucişează atâtea idei, atâta trecut şi viitor, încât cu greu se 
poate desluşi câteva puncte de reper care să-l caracterizeze, mai 
adânc. 

Politiceşte se poate reduce la ideia de unire şi creaţia statu- 
lui constituţional; dar din punct de vedere cultural, varietatea 
e înfinită. 

Asupra acestei epoci s'a scris mult şi multe ! 

A fost calul de bătaie al istoricilor, literaţilor, sociologilor etc. 

Unii au văzut în aceste vremuri începuturile unei vieți feri- 
cite pentru Români ; alţii un dezastru politic şi moral. .....; 

Conservatori şi liberali! 

Cum în dreptatea relativă de pe pământ, balanța atârnă de 
cele mai multe ori de ambele părți, însă cu aspecte şi talere, 
deosebite, trebuie să dăm oarecare dreptate amândoror taberele.. 

1848 şi anii din vecinătatea lui, au fost o epoca de mare şi. 
real folos pentru Români, fiindcă au rupt cu o mulţime de idei 
învechite şi au pus în circulaţie unele pe care se va clădi Româ- 
nia viitoare. Privit însă din alt unghiu; graba de a împămân- 

teni unele forme de civilizaţie străină, a produs în mod revo- 
luționar un progres, care ar fi fost stabilit mai solid şi ar fi 
infruntat cu mai multă demnitate vremile noi, ce ne aşteptau în 
pragul veacului al XX-lea. 

Dacă s'ar putea opri mersul evenimentelor de anumiţi oameni, 
negreşit că judecata ar fi mai uşor de dat asupra trecutului, 
dar de cele mai multe ori, fatalitatea vieţii sociale face ca eve- 
nimentele să târască pe oameni, ca un torent; să-i scoată la 
iveală dacă reuşesc să găsească formula vremii — sau, — negă- 
sind-o, să-i afunde în uitare. l 

Si evenimentele se grăbiau în vremea aceea! prezentau un 
aspect cu totul nou din punctul de vedere al legăturilor dintre 
Românii din toate provincile. 

Revoluția din 48 a strâns pentru prima oară rândurile, De 
unde până acum mişcările culturale treceau când de oparte când 
de alta a munților, acum schimbul de idei — chiar când nu erau 
la unison — se întinsese pe tot pământul românesc: 

Muntenii refugiaţi au'poposit în Ardeal, Bălcescu a stat multă 
vreme acolo ca şi Russo, care a auzit chiar faimosul discurs al 
lui Bărnuţiu. 

In Bucovina, ospitalitatea Hurmuzăcheştilor adunase şi pe 
Ardeleni, împreună cu cei din principate şi din Basarabia. 

D-1 Iorga caracterizează frumos aceste timpuri de mare interes 
pentru desvoltarea culturală de mai târziu. 

„Zile de împărtăşire spirituală între tinerii tuturor provinciilor 
româneşti, sburătăciţi de o revoluţie grozavă, lacomă de jertfe, 
dar nu fără urmări mântuitoare“ 

E interesant cum povesteşte Gh. Sion în memoriile sale — şi 
s'au scris multe memorii în acel timp — momentele de înălțător 
entuziasm pe care le-a trăit în Ardeal, după ce revoluţia mol- 
dovenă fusese înăbușită la 30 Martie. (Vezi Memorii de Gh. 
Sion). 

Pe acestă bază nouă se clădeşte după 1848 toată mişcarea 
culturală despre care vorbim azi. 

Dacă mai târziu s'au iscat neînţelegeri între Ardeleni şi cei 
din principate — au fost teorii dușmănoase, numai în aparenţă 
dar erau în fondul lor pornite din acelaş 'ideal: conservarea 
cât mai aproape a sufletului românesc de isvorul lui etnic. 


104 i GEORGE MARINESCU 


Au plecat luptătorii în toate părţile Europei, goniţi de noua 
stare politică. 

Programul lor a fost o propagandă din cele mai intense pen- 
tru recunoaşterea drepturilor româneşti. 

La Paris apăru la 1849 ziarul România viitoare şi alături de 
el alte publicaţii, ale acestor spirite „neastâmpărate“ 

Ideile paşoptiştilor se pot restrânge într'o formulă lapidară, 
pe care însuşi Bălcescu o dă întrun “articol; Conştiinta natio- 
nală se creiază pe cullura natională. 

Acest plan îl vor pune în aplicare imediat ce se vor întoarce 
la căminurile lor prin şcoală. Chiar înainte de a-se întoarce 
emigranții, Domnitorul Ştirbei la 1850 reformează şcolile intro- 
ducând limba română ca limbă de predare şi înlăturând atsfel imba 
franceză care dominase până acum. Istoria ţării ocupă un loc 
de frunte în noile programe, alături de limba latină. — Odată cu 
reforma şcolară, se începe publicarea de manuale didactice, care 
întreţine această nouă preocupare culturală. In Moldova, Acade- 
mia Mihăileană se desvoltă puternic pe urmele creiate de inde- 
pedenţa unui Kogălniceanu, “ca apoi să devie universitate sub 
Cuza. — In Bucureşti colegiul Sf. Sava la 1864 se transformă 
tot în universitate. Alături de şcoală se desvoltă fresa. Presa 
e pornită din ambitia omului politic de a face cunoscut tu- 
turor, ideile lui în răstimpul de 24 de ore, câteodată şi cu 
ediţie specială ! | 

La mişcarea cunoscută a lui Eliade şi Asachi, se adaugă acum 
mumca rândunelelor întoarse la cuib din care unii începuseră 
ziaristica înainte de 48 cu Propăşirea şi Dacia literară. 

Pe la 1850 în laşi apare Zzmbrul la care colaborează Români 
din toate părţile. — Alecsandri cu România literară din 1855 
ridică un nou drapel ziaristic. 

În Ardeal Foara lui Barit, în Cernăuţi Bucovina lui Hurmu- 
zachi şi pe lângă ele multe şi mărunte foi marchează începutul 
vremurilor nouă de libertate, contra cărora nu mai poate lupta 
nici despotismul ungar nici politica de peste Prut. Graţie ace- 
stei prese, se formează o opinie publică condusă de o preocu- 
pare culturală mult maiintensă. 

E înteresant să ne oprim puţin asupra unei foi literare care a 
avut mare înrâurire asupra curentelor ideologice ce stăpânesc 

epoca despre care vorbim: e România literară din laşi sub con- 
ducerea lui Vasile Alecsandri. 

Valoarea acestei reviste stă în primul rând în tradiţia pe care 
vrea s'o păstreze, continuând programul Dacie: literare şi al 
Propăştrei. 

La această nouă direcţie se aliază şi Kogălniceanu Negruzzi 
Și prietenul bun al lui Alecsandri, Alecu Russo. —Bucovineni, 
Basarabeni, Munteni toţi, toți dau concursul aceluia care stă- 
pânea oare cum mişcarea literară a epocii cu variata şi multipla 
sa producţie. 

In epoca Unirii numărul ziarelor şi revistelor se înmulţesc şi în- 
Muntenia ceea ce arată că acest gen a prins rădăcini trainice. Graţie 
presei în primul rând — realizările politice se petrec aşade repede. 

Foile vremei nu vor fi corespuns idealului ziaristic, vor fi fost 
un amestec de politică şi literatură de multe ori presă revolver 
dar nu li se poate contesta vederile aproape unanime pentru 
marile probleme ale neamului spre care converg toate : unirea, liber- 
tatea, constituția. Valoarea ei se îndoeşte prin faptul că personali- 
tățile conducătoare, neprecupeţindu-şi teoriile şi-au pus tot sufletul 
pentru creiarea noilor stări de lucruri în principate. Presa se 
completează în aceasta epocă cu o nouă tribună, aceasta ce e 
drept mai literară, featru/. 

Literatura dramatică are în eii său elementele asemă- 
nătoare cu presa, dacă facem abstracție de interesul său poetic. 
Ea se adresează publicului. Nu putem înţelege o piesă jucată 
într'o sală goală, fiindcă prin esenţă e gen social. Poate de aceea 
mai mult ca în orice specie literară, /endența poate să dea o va- 
loare unor piese de teatru, mai ales comediilor şi chiar unor 
drame abil construite ca cele, ale lui Dumas fils. Fără să vrea, 
dramaturgul face operă de propagandă în cuprinsul unei săli 
cu câteva mii de persoane. 

Azi de ex : ce propagandă mai înveninată contra organizaţiunii 
sociale actuale, sau a unor idei asupra trecutului cu care ome- 
nirea s'a hrănit de veacuri, decât teatrul lui Bernard Schaw ? 

Până acolo merge captivarea publicului, încât îl consideră ca 
«cel mai mare poet dramatic al vremii, deşi teatrul lui Schaw 
e atât de depărtat de ceea ce însemneaza adevărata poezie 
dramatică. 

Cam asa înțelegeau teatrul Alecsandri, prietenii lui, și publi- 
cul. Sunt stări sufleteşti care se repetă. 

Teatrul românesc în vremea frământărilor politice după ce 
trupele străine fusese înlocuite cu cele româneşti se clătina 
şi el ca un biet chiriaş neocrotit de legea chiriilor. Când se 
înființa la laşi, când la Bucureşti, când începea la Craiova. Sub 
Grigore Ghica în 185r teatrul se consolidează mai temeinic. 
Numele lui Matei Millo şi al lui Costache Caragiale sunt în frun- 
tea noii organizări teatrale, după 1848 în laşi şi Bucureşti. 

Bineînţeles că o mare parte din repertoriu consta din tradu- 
cerile unor piese după moda vremii care le văzuseră jucate de: 
trupele străine, sau pe care le cunoscuse refugiații pe scenele 
din apus; dar mai târziu, scena românească e acaparată de 
piesele lui Alecsandri care se joacă cu un succes remarcabil: e 
vorba de teatrul lui Alecsandri din prima sa manieră. 

Şi ce plăcea mai mult publicului românesc de pe vremuri? 

Critica societății. — Erau aplaudate: Cântecele comice monoj 
loage unde Alecsandri punea pe scenă cu destulă veracitate, tipur 
ca: /lerşcu Boccegiul, Soldan viteazul, Mama Angheluşa dofto- 
roaia, Vivandiera, Surugiul. —- sau renumitul Barbul Lăutarul. 
parcă cel mai bine prins din toate. — În acest personagiu a 
închegat Alecsandri o ideie: duzoşia ce se revarsă în sufletul 
oricărui dintre noi, când ne dăm seama că aşa de repede trece 
timpul peste iluziile noastre, peste plăcerile de odinioară! 

Versurile așa de simple, pe care le spune Barbu la sfârşit: 


Dragi, boieri de lumea nouă, 
Ziua bună vă zic vouă 

Eu mă duc, mă prăpădesc 
Ca un cântec bătrânesc! 


cuprind în ele mult adevăr şi multă lume am văzut, rămâ- 
nînd cu ochii pierduţi în vag, când răsunau aproape tragic pe 
buzele unuia din înterpreţi mari ai acestui monolog: Anestin, 

Celelalte au murit din cauza legăturii prea strânse cu epoca. 
Legate adânc de moravurile societăţi aceleia, au dispărut odată 
cu ea. Alecsandri se ridică şi la compoziţii mai lungi, mai pre- 
tenţioase : comediile, dar cu mai puţină originalitate căci făcuse 
multe împrumuturi din teatrul francez. i 

D-l profesor Drouhet a descoperit cu multă competenţă felul 
cum Alecsandri a localizat multe din repertoriul francez. 

In aceste producţii, inferioare ca originalitate şi ca artă, 
găsim documente preţioase de natură socială. Aproape nu a 
existat chestiune politică, de interes literar sau de modă să nu 
fi trecut-o pe scenă: 

Coana Chirifa e toată franţuzomania epocii şi moravurile ridicule 
ale provincialei în care se deşteaptă 'gustul vieţii de capitală. 

Galuscus din „Rusattile“ e latinizatorul limbii. Răsorătescu e 
demagogul înfumurat. 

In Cinel-cinel de la 1858, într'un decor țărănesc amestecat cu 
viaţa boerească, propagă fericirea unirii făcând pe un moldo- 
vean ghiduş şi deştept să se însoare co munteancă. 

Se găseşte în comediile lui Alecsandri o nesiguranţă în ceeace 
admiră azi şi critică mâine, căci odată îl vedem criticând trecu- 
tul şi admirând prezentul, altădată făcând contrariul; sau pu- 
nând faţă în faţă calităţile şi defectele aceleiaşi generaţii cum a 
făcut în comedia mai desvoltată: Boer şi coco: unde şi 
antipaticul /Jârzobeanu e pus alături de simpaticul S7â/peanu, 
amândoi boeri — bătrâni, — şi Radu, „bonjuristul“ admirat faţă 
cu Lipicescu tot tânăr, dar excroc. D-l Brăileanu l-a considerat 
pe Alecsandri ca junimist — pașoptist tocmai din cauza acestui 
amestec de tendinţă. - 

Era natural ca scriitorul sentimental să fie impresionat rând 
pe rând, de diferite aspecte pe care le luau moravurile în lupta 
lor de întâietate şi ceea ce azi admira, mâine să batjocorească 
când devenea ridicul. | 

Tocmai această intelectualizare a artei, care se ţine de coti- 
turile prezentului a făcut ca teatrul lui Alecsandri dinainte de: 
70 să fie uitat azi, ca operă de artă, dar să fie şi mai mult cer- 
cetat de sociologul care vrea să vadă culoarea vremii. 

Teatrul românesc după Unire, rămâne tot sub dominaţia lui 
Alecsandri, care se adaptează uşor noilor transformări, schim- 
bându-şi personagiile şi punând pe scenă tipurile ce se ivesc 
în organizaţia ţărilor. 

Bolintineanu şi cu Depărăteanu mai introduc pe lângă tea- 
trul comic şi tendenţios al lui Alecsandri, drama istorică, pro- 
dusă de influenţa romantismului la modă. 

Criza teatrului însă e mare din cauza greutăților financiare 
'şi a gustului public, care nu era încă destul de cultivat. Incă 
nu se împământenise ideia, că cultura unui popor nu se face cu 
excedente financiare în casa teatrului sau a Ministerului de Ins- 
'trucţiune publice, ci cu excedente sufletesti care se apreciază — nu 
aşa de repede, e drept — dar sunt mai durabile. 

Tocmai la 1877 |. Ghica a făcut legea de organizare care a 
pus teatrul naţional pe baza unei instituţii de cultură mai mo- 
.dernizată. 

In Ardeal după 1848, din tot entuziasmul de atunci, multe lu- 
-cruri se uitaseră, mulţi Ardeleni trecuseră în principate şi aci 
începuseră lupte şi discuţii înverşunate pe chestiuni de filologie. 

Dar odată cu domnia lui Cuza Vodă, şi cu slăbirea ideii de stat 
„austriac prin deşteptarea iridentelor naţionale, Ardealul şi Bu- 
covina reînviază. Sub egida bisericii, se întemeiază. Asocrafiunea 
transilvană pentru cultura poporului român, în 1861 — la care 
se aliază repede Bucovineni şi cei din principate. 

Semnalul acesta, încurajat de presa locală în frunte cu Tran- 
Silvania, repede avu răsunet şi alte asociaţii se înființează cu 
:scopul de a creia şcoli în care să “se dea învăţătură fiilor de 
români. 

Bucovina, mai în contact cu Moldova, leagănul vestitei familii 
Hurmuzache, se redeşteaptă după unire şi se institue aci o mare 
propagandă culturală prin Foara societății pentru literatura şi 
cultura română în Bucovina. La teatrul din Cernăuţi avea succes 
mare trupa românească Tardini, bineînţeles tot cu repertoriul 
lui Alecsandri. 

Numai Basarabia stătea mai retrasă de mişcarea înviorătoare. 
Dar dacă în mijlocul ei, românismul cultural era înăbuşit, ea îşi 
trimetea pe fiii săi în principate. Un Stamate, un Russo, un 
Donici, Alex-Hasdeu şi fiul său Barbu reprezentau un câştig 
însemnat în ziaristica şi literatura principatelor. 

În mod rezumativ am arătat până acum unele din faţetele 
cu care se prezenta cultura românească până la 1866. 

Era peste tot o viaţă care palpita în lumina unei epoci ce 
fusese bine închegată şi din care România viitoare îşi va trage 
multe din raţiunile sale de durată. 

Trebue să ne ocupăm mai de aproape de ideile şi tendinţele 

care se sbat în literatura vremii, căci literatura eo oglindă mai 
fidelă a mediului cultural şi mai ales în această epocă! Nicio- 
dată în viaţa românească nu a fost literatura mai legată de 
politica şi moravurile timpului ca acum. 

Sa constatat că între Moldova şi Muntenia, directoarele spi-- 
ritului românesc a fost o deosebire. Moldova a fost mai mult a- 
plecată spre teoretizare, spre literatură pe când Muntenia spre 
o directivă mai practică: politica. Heliade a început prina fi li- 
terat şi apoi a devenit om politic — Bălcescu e om politic — şi istoric; 

In Moldova Alecsandri începe prin a fi om politic şi la sfâr-- 
şitul vieţei se închină literaturii — Russo e teoretician — Negruzzi 
stă departe de politica revoluţionară — singur Kogălniceanu va 
sfârşi prin a fi reprezentantul politic de cea mai mare valoare: 
al Românismului. 

Literatura se pune în slujba naționalismului. 

Aşa se înţelegea literatura atunci: fribuna asfirațiilor poli- 
tice: Răsunetul lui Mureşeanu-— Satirele politice ale lui Alexan- 
drescu — Căntarea României a lui Russo—Deşteptarea României, 
Hora Unirii şi atâtea poezii ale lui, Alecsandri — etc. 

Această preocupare măruntă de mişcările politice ale timpului 
a adus în mare parte inferioritatea ei. De ce politica nimiceşte 
literatura ? Findcă faptul politic e mărginit în timp, pe când arta. 
trebue să devie eternă. 

"Musset avea dreptate când scria: 


L'homme n'ecrit rien sur le sable 
A Vheure ou passe Paquilon 


Cine ar fi crezut că Deşteaptă-te române, pentru care acum: 
douăzeci de ani erau arestaţi studenţii români la Braşov, azi va 
rămâne un cântec şi o poezie prăfuită ? 

2) De la viața politică, literatura se îndreaptă spre moravu-- 
rile societăţii. Am văzut cum teatrul lui Alecsandri a devenit 
oglinda moravurilor contimporane care se occidentalizau în mod 
brusc, ceea ce aducea după sine tot ridicolul golului făcut între: 
o stare veche şi alta nouă: 

Şi ca Alecsandri, Negruzzi şi atâti alții. 

3) Occidentalizarea politică şi socială merge mână în mână şi: 
cu occidentahzarea literară. 

Gr. Alexandrescu fusese atras în special de clasicismul fran- 
cez, adus aci de spiritul tradiţionalist al emigranților francezi — 
dar Românii noştri, spiritele neasfâmpărate — când s'au. întors 
pe la 1851 au importat romantismul francez. 

Deşi romantismul se consideră căzut odată cu insuccesul 
Burgravilor lui Hugola 1843, totuşi pătrunde la noi ca razele 
unui apus întârziat. 

Lirismul e în floare: de la dulcegile elegii şi cântătoarele 
ode ale lui Alecsaandri; de la Reveriile, Florile Bosforului lui 
Bolintineanu, până le satirele amare şi nesărate ale lui Orăşanu. 

Romantismul îşi fixa o parte din materialul de inspiraţie în 
Subiectele istorice : învierea trecutului, culoarea locală. Sub a- 
ceastă formă se propagă şi la noi în legendele şi dramele isto- 
rice ale lui Bolintineanu; în nuvela istorică începută cu succes 
de Negruzzi la 1840 cu Alex. Lăpuşneanu şi continuată de Odo- 
bescu după 1850 cu Doamna Chiajna şi Mihnea cel rău. 

Toată mişcarea istorică: colecţia cronicelor tipărite de Kogăl- 
niceanu, istoria lui Bălcescu, Magazinul istoric, urmează acest 
curent nou. 

In timpul lui Cuza în special, sub. influenţa romantismului, se 
desvoltă şi romanul cu Manoti şi Elena lui Bolintineanu, nişte 
povestiri destul de searbede, care amintesc pe Werter sau 
Dama cu camelii. Mai ales Manoil e tipul eroului fatal romantic: 
alergând din iubire, în iubire; blazat, în situaţii neverosimile. 

Singur Filimon cu romanul său Ciocoii vechi şi noi se desface 
de sub influenţa romantică şi creează un roman plin de realism 
în care pune față în faţă două categorii sociale cu amănunte 
şi intrigă destul de interesante. 

4. In aureola strălucită a mişcării romantice, în cultura literară 
a vremii se produce şi înflorirea puternică a curentului poporan. 

Această atenţie deosebită pentru sufletul țărănesc destul de 
timidă la începutul veacului, câştigă un teren nemărginit după 1850. 

Poporanismul mai întâi literar, apoi social va deveni făgaşul 
vieței româneşti ce se va desfăşura mai departe cu coloratura 
eminesciană, ca să ajungă atotstăpânitor în veacul al XX-lea. 

Kogălniceanu şi Russo au fost teoreticianii curentului, Alecsandri 
artistul. | 

Ce vedeau ei în poponarism? Vedeau refugiul sufletelor 

otrăvite de mania  streinismului care ne înăbuşia de atâta 
vreme originalitatea noastră. 

lată pe Russo în ce termeni admiră poezia poporană în Ro- 
mânia literară, după cum mai înainte Kogălniceanu făcuse acelaş 
lucru în Dacta literară; — zicea: 

„Privind babilonia lingvistică din zilele noastre, mă îngrijesc 
pentru viitorul nostru literar si mă mângâi numai cu credinţa 
că acest viitor îşi va găsi loc de scăpare în poezia populară“, 
şi sfârşia articolul exclamând: 

„Fie forma versurilor defectuoasă, ele îmi par mie poleite cu 
razele geniului. Privighetoarea nu e frumoasă, dar cântecul ei 
este din rai“. 

Următor acestui curent, Kogălniceanu luptă din răsputeri contra 
traducerilor pe care nu le socoteşte alcătuitoare de literatură. 

Vasile Alecsandri la 1852 publică prima colecţie de poezii 
poporane, Doinele şi baladele sale, care cunosc un succes măreț. 

Nici una din mişcările literare nu au avut o repercusiune 
mai mare în atmosfera noastră culturală ca această întoarcere 
spre popor. Prin orientarea nouă se punea capăt cosmopoli- 
tismului literar şi în acelaş timp se /oveau exagerările latti- 
niştilor care amenințau desvoltarea naturală a limbii române 
cu teoriile lor filologice. 

5. Nouii latinişti, erau urmaşii marei direcţiuni de la Blaj din 
veacul al XVIII-lea cari voiau cu tot dinadinsul în elanul lor 
romanic să transforme limba şi ortografia românească într'un 
tipar cât mai aproape de 1. latină. Luptase contra lor Eliade 
și Negruzzi, dar curentul se deslănţuise mai ales în urma en- 
tuziasmului ce stârnise eroismul Ardealului în mişcarea de 
la 1848. 

Atacurile politicoase ale lui Kogălniceanu, sunt duse cu în- 
dârjire de Russo şi Alecsandri. De partea cealaltă stăteau per- 
sonalităţi însemnate ca: Timotei Cipariu, Arune Pumnul, 
Laurian, etc., unii din ei pătrunzând în Academie şi ajungând 
cu teoriile lor, până la ambiția de a lucra Dicţionarul limbii 
române după măsura filologiei latinizante. 

Negreşit că față de aceşti luptători fervenţi, care posedau 
cunoștințe ştiinţifice în materie de lingvistică, superioare celor 
din principate în momentul acela — numai descoperirea fer- 

mecătoarei limbi din poezia poporană, putea să pună o piedică 
de bun simţ şi estetism care a cucerit repede opinia publică.. 

In definitiv aceste discuţiuni se reduceau la o problemă de 
limbă şi ortografie. 

Latiniştii ardeleni voiau să curăţească limba literară de toate: 
cuvintele provenite din alte limbi decât cea latină. 

În ortografie să se păstreze formele cuvintelor cât mai aproape: 
de tipul latin: eżimologismul. 

Aşa credeau ei că se poate dovedi origina noastră. 

Cu un simţ al realităţii, mai just, cei din principate arătau 
că evoluţia unei limbi este ceva natural şi limba vorbită de 
popor trebue să fie indreptarul limbii literare, nu limba făurită 
de învăţaţi în bibliotecile lor. lar în privinţa ortografiei erau 
pentru o scriere cât mai simplă, fonetică. 

Lupta aceasta îndârjită se va termina după 1880, când per- 
sonalităţi ca Odobescu, Maiorescu şi Hăşdeu vor pune studiul 
limbei române pe bazele unei filologii ştiinţifice, nu sentimentale 
şi când curentul latinist se poate considera ca definitiv învins. 
Dar această fază a luptelor filologice trece în epoca următoare 
după 1866. 

Din această neasemuit de mare varietate a directivelor culturii 
româneşti dintre 48 şi 66, epocă care marchează în primul rând 
asimilarea culturii apusene şi începutul de originalitate ro- 
mânesc, ne întrebăm, ce opere pot rămâne ca elemente desă- 
vârşite, în care sufletul românesc s'a concretizat cu trăsături 
de durabilitate ? 

Natural că în primul rând sunt marele opere politice: revo- 
luţia, unirea şi alegerea domnului strein, fapte care au arătat 
simţul politic al generaţiunii conducătoare. 

Aceste fapte au avut drept efect naşterea unei însemnate: 
producţiuni literare de natură oratorică. 

Unele din capod'operile oratoriei româneşti apar acum. Un 
Bărnuț care înflăcărează inimile Românilor strânşi pe câmpia 
Blajului la 3 Mai 1848, un Barbu Catargiu, un Vasile Boerescu, 
în timpul unirii, un Brătianu, Rosseti, un Kogălniceanu, sunt 
nume ce rămân pururea legate de tribuna noastră politică, 

Bineînţeles că nu toate discursurile pronunţate atunci pot 
trece drept opere de o valoare eternă, căci multe sunt legate 

prea strâns de mişcarea politică măruntă a luptelor de partide, 
dar rămân totuşi două care oricând pot fi citite cu acelaş in- 
teres ca în momentul pronunțării lor, fiindcă elanul lor e pornit 
din strigătul umanităţii întregi în mersul ei spre progres — nu 
numai al Românilor. 

E discursul lui Bărnuţ de la 1848. Niciodată nu sa auzit 
tunând mai puternic conştiinţa unui neam întreg, în lupta lui 
de desrobire de sub apăsarea nedreaptă şi nenorocită a unui 
popor strein. Simţul de libertate, niciodată n'a izbucnit mai 
pătimaş ca din acest discurs; simiul de libertate al omenirii 
întregi, poporul român devenind astfel prototipul acelui măreț 
avânt desrobitor! O fi lung acest discurs, îi lipseşte proporția — 
recunoaştem, -- dar nervul oratoric din el e o podoabă a lite- 
raturii române. 


Aşa fraţilor! Aduceţi-vă aminte atunci că vor striga din mormânt stră- 
bunii noştri: „Fiilor ! Şi noi am fost nu odată in împrejurări grele, cum 
sunteţi voi astăzi ; şi noi am fost înconjurați de inimici în pământul nostru, 
cum sunteţi voi astăzi ; de multe ori am suferit chiar și mai rele decât 
voi; fost-am cu Goţii, dar nu ne-am făcut Goţi ; fost-am cu Hunii, dar nu 
ne-am făcut Huni; fost-am cu Ayarii, şi nu, ne-am făcut Avari; fost-am 
cu Bulgarii și nu ne-am bulgărit; cu Ruşii şi nu ne-am rusit; cu Ungurii 
şi nu ne-am ungurit; cu Saşii şi nu ne-am nemţit; ci ne-am luptat ca 
Români, pentru pămîntul şi numele nostru, ca să vi-l lăsăm vouă dimpreună 
cu limba noastră, cea dulce ca sub cerul care sa născut. Nu vă nemţiţi, 
nu vă rusiţi, nu vă ungurii nici voi; rămâneţi credincioşi numelui şi limbii 
noastre; apăraţi-vă ca fraţii cu puteri unite în pace şi în războiu. Vedeţi 
cum ne-am luptat noi pentru limba și romanitatea noastră; luptaţi-vă şi 
voi şi le apăraţi ca lumina ochilor voştri, până ce se va restaura Capitoliul 
şi va trimete la voi senatul şi poporul Roman pe Traian cu legiunile peste 
Dunăre, ca să vă încoroneze cu laurul nemuririi pentru constanţa şi băr- 
băţia voastră !“ 

E apoi discursul lui Kogălniceanu dela 1862, pentru împro- 
Prietărirea tăranilor. 

Deşi chestiunea era locală, românească, totuşi cine va citi 
acest discurs, oricând, va găsi în el cea mai aprigă protestare 
contra 7nega/ității dintre clasele sociale şi entuziasmul cel mai 
arzător pentru sustinerea democratismului. 

Sunt acestea elemente de viaţă, din care cultura universală 
şi-a făcut un crez — şi care au fost întrupate în sufletul şi în 
fapta unui român. 


Alexandru loan Cuza 8 

Dar indiferent de idei şi tendinţe, acest discurs e un model 
de compoziţie şi alcătuire oratorică. 

In prima parte: documentarea cea mai perfectă a chestiunii 
pe care o susține. Informaţiuni din toată mişcarea socială 
europeană şi din evoluţia claselor sociale la noi, pricepute cu 
o adâncime care tace onoare oricărui sociolog — şi apoi în 
partea finală, unde maestrul tribunei sfredeleşte sufletele parla- 
mentarilor neconvinşi, cu arta unui desăvârşit psicholog. 


O! Dacă Dumnezeu şi-ar face milă cu această țară si ar imblânzi inimile 
cele împietrite ! 

O! de ce nu am elocvența trebuitoare pentru ca glasul meu să poată 
triumfă de ideile egoiste, de fricile neîntemeiate, de interesele meschine, 
şi aşă să isbutim ca această mare şi naţională chestiune să se hotărască, 
nu prin lupte, nu prin majoritate, ci prin primirea tururor, prin unanimi- 
fatea Parlamentului român, De s'ar face aceasta, ce mare şi frumoasă zi 
ar fi pentru România, ce glorie ar fi pentru clasele bogate şi inteligente 
ale ţării, ce renume pentru Adunarea Legislativă, şi cât de sus am ridică 
națiunea noastră în ochii Europei! 

Şi din contră, ce ruşine, ce decadenţă pentru noi, când am dovedi străinilor 
că nu avem putinţă de a fi, de a ne ridică la înălțimea misiunei noastre, 
că în mâinile noastre eră să întărim România, şi că noi am îngropat-o de 
vie; căci nenorocind trei milioane de ţărani, nenorocită va fi şi țara noastră 
şi moartă va fi România, când în o asemenea chestie, noi legiuitorii ei am 
da pilda strâmbătăţii și a nelegiuirii. 

Şi să nu credem, Domnilor, că prin un vot al nostru am înecat pentru 
veci votul ţăranilor. 

Nu, Domnilor, dreptatea nu piere; ca trupul lui Christos ea se poate 
îngropă, dar tocmai ca şi Christos-Dumnezeu ea va reinviă ! 


In afară de oratorie, care devine cea mai reprezentativă specie 
a literaturii din această vreme, ştiinţa românească începe să se 
afirme — mai întâi Fi/ologra şi istoria ardelenilor, cari cu toate 
exagerările lor, au avut reprezentanţi ca Timotei Cipariu, o 
valoare incontestabilă pentru adunarea de texte şi începutul 
studiilor lingvistice româneşti pe baza comparaţiunii şi a dia- 
„lectelor. La sfârşitul epocii se arată puternicele personalităţi 
ale lui Odobescu şi Haşdeu ce vor pune filologia pe o cale 
modernă, în vremea lui Cuza. 

Istoria națională găseşte în Niculae Bălcescu unul din cei 
mai mari scriitori. In afară de publicarea cronicelor muntene şi 
a diferitelor studii izolate, el scrie marea /sforie a Românilor 

sub Mihai Viteazu, care deşi neterminată, căci a murit repede 
mistuit de ftizie în Italia, e însă de o valoare mare atât ca ma- 
terial documentar dar mai ales prin desăvârşitul stil literar, avân- 
tat, vibrant de patriotism. 

Această carte, e un model de istorie naţională, unind ştiinţa 
cu darul artistic al scrisului. 

Opera lui Russo Cântarea României tradusă de Bălcescu pre- 
zintă iarăşi un interes destul de mare. În ea se întâlnesc ca într'o 
oglindă şi simtul de revoluție al generaţiei paşoptişte— şi lirismul 
cald cu nuanță biblică cum era şi proclamația lui Eliade din 
1848 —colorate cu un mare avânt de orator. 


Opera aceasta curioasă, care nu e nici istorie, nici discurs; 
nici poezie lirică, nici epică e totuşi un amestec cu totul legat 
de timpul în care s'a publicat la Paris la 1850. 

Ea poate încălzi şi azi sufletele copleşite de prea multă ma- 
terialitate a vieţii—E cea mai fidelă carte, care caracterizează o 
generaţie — şi o epocă. 

Din literatura poetică a vremii cu greu însă vom putea alege 
opere care să reziste timpului, şi s'au scris multe : poezii, drame, 
romane, —Era epocă de acţiune, de fapte; poezia, ţinându-se 
după curentul la modă, şi-a greşit scopul.— Poezia e înălţare 
idealistă spre frumosul etern, nu se poate hrăni din frământari 
politice, decât în sufletul unor genii.—Epoca anterioară cuno- 
scuse pe Grigore Alexandrescu; acum spre bătrâneţe mai scrie 
câteva satire dar trecuta inspiraţie n'o mai regăseşte— 

Alecsandri e poetul vremii, Regalitatea lui Alecsandri — cum 
a numit-o domnul lorga—dar poeziile publicate sunt frânturi de 
inspiraţie, sunt traducere în versuri a chestiunilor la ordinea 
zilei, ca şi teatrul despre care am vorbit mai înainte.—E! îşi va 
afirma valoarea lui după 1866, când, intrând în contact cu Ju- 
nimea, va începe a doua parte a evoluţiei sale artistice cu publi- 
carea Pastelurilor. l 

Marea operă lui Alecsandri, este colecția de poezie po-porane 
pe care o publică la 1852: | 

Voiu releva numai faptul că e cea mai puternică colaborare 
care s'a făcut între geniul primitiv al poporului român şi talen- 
tul mare al lui Alecsandri. —Din scânteierele informe ale unui 

suflet colectiv, Alecsandri prin întocmirea lui, le-a ridicat la va- 
loare artistică nebănuită. 


Niciodată nu a fost exprimat cu atât farmec idilic, definitiva 
confundare a omului cu natura prin moarte, ca în Miorita. 

Niciodată tragicul din sufletul artistului, care trebue să-şi sa- 
crifice pentru creaţia operei de artă, ceea ce are mai scump pe 
lume, nu a fost conceput mai adânc ca în Mănăstirea Argeșulu, 
în personagiul meşterului Manole. 


In 1930, s'au împlinit 40 de ani de la moartea lui Alecsandri; 
ne reamintim de el cu evlavia ce trebue să ne-o inspire un re- 
prezentant ales al simţirii româneşti. 


Negreşit că Alecsandri pe lângă Eminescu rămâne inferior, 
dar menitul lui cel mare e că în tot ceea ce a scris el, vibrează 
„toată inima, toată mişcarea compatrioţilor săi“ —şi mai presus 
de toate el a înţeles şi a asimilat farmecul limbii române din 
poezia poporană. 

Dintre arte, negreşit că literatura are terenul cel mai potrivit 
pentru desvoltarea ei, fiindcă ea este cea mai practică din toate 
— Cuvântul elementul ei de bază, este. mijlocul de înţelegere 
între oameni: prin el comunici simţiri idei şi deslănţueşti fapte. 
Celelalte manifestări artistice sunt mai depărtate de mersul fap- 
telor omeneşti şi cer timpuri mai aşezate pentru înflorirea lor. 
Totuşi complexul culturii unui popor, trebue să le cuprindă pe 
toate, căci arta este refugiul cel mai idealist în mijlocul agită- 
rilor zilnice, care copleşesc vieaţa omenească. 


In această epocă de adânci transformări, artele de lux ca tc- 
tura, muzica, dansul au avut începuturi modeste, care bineînţeles 
pot caracteriza prin eflorescenţa lor unele vremuri. 

In pictură, începem să ne desfacem de influenţa bizantină și 
străină. Mergem spre specificul national. 

Tătărăscu introduce în pictura bisericească, atmosfera rena- 
şterii; iar 7sforza naţională îi furnizează multe subiecte—ca şi 
scriitorilor. 

La 1848, Zeodor Aman, pleca în străinătate pentru studii şi 
la întoarcere produce o mare mişcare artistică, fie prin faptul 
că devine profesor pe la 1864 la şcoala de pictură din Bucureşti, 
fie prin excesiva-i activitate în toate domeniile : de la tabloul de- 

corativ, până la gingaşele desemnuri în peniță. El e profesorul 
marilor noştri pictori de mai târziu. 

Era un adept al picturii academice, de şcoală. Arta lui, cu 
puţine excepții— când se vede căldura cu care învălue un portret 
drag, O scenă de interior, — rămâne în sfera artei inżelectualizate, 
de efect, nu de spontaneitate. 


Cu totul altfel lucra pe atunci meşterul Nicu, Niculae Grigo- 
rescu. El începuse modest, fără şcoală înaltă, ca ucenic la ico- 
narul unde lucra pe pricopseală. 

Pictura lui bisericească, care culminează cu Mr. Agapia, măr- 
turisea genialitatea născândă: lumină, colorit, realism! Departe 
de pictura bizantină sau cea imitată, pentru sfinţii lui pozează 
cutare călugăriţă, sau copilul dulgherului din sat, sau vreun tip 
frumos de expresiune dintre cunoscuţi. 

Icoanele lui, mai ales cele murale, sunt omeneşti, divinizate 
de suflul credinţei unui suflet de adevărat artist. 


Pe aproape de 1860 îşi termină pictura bisericească şi pleacă 
la Paris cu bursă. Acolo Napoleon III îl apreciază, îi cumpără 
multe pânze şi iată-l celebru. 

Meşterul Nicu, va deveni marele Grigorescu, mai târziu, în 
timpul războiului de la 1877 când pictorul ţăranulul român şi 
peizagiului românesc, deveni reprezentantul numai al picturii 
idilice, cu o tehnică originală, genială. 

In epoca de care vorbim; un colţ de cer, o atitudine graţioasă 
de sfântă, un fald de stofă încălzit de suflarea aerului ; ochi care 
vorbesc şi o mişcare graţioasă a capului, arată că în ochiul şi 
mâna lui va sta gloria picturii româneşti. 


Muzica se prezintă mai slab.— Barbu lăutarul mişcase puternic 
cu arta-i primitivă pe Liszt la o petrecere boierească din laşi, 
— Anton Pan transformase muzica orientală bisericească cu nu- 
anţe de muzică populară românească. Muzica teatrală e pe mâna 
trupelor străine foarte apreciate pe atunci. Pe la 1860 odată cu 
înființarea conservatorilor din laşi şi Bucureşti, evoluţia vechilor 
societăţi filarmonice ale lui Eliade şi Asachi, începe cultivarea 
acestei arte care va aştepta mult până la gloria lui Enescu. 

In preajma anului 1866, unii din reprezentanţii mişcării pasop- 
tiste vor ajuta generaţia nouă. 

Alecsandri îşi va pune pana sa în serviciul altui curent; va 
lucra pentru Junimea lui Maiorescu cu alt ideal artistic. 

Kogălniceanu va mai dura ca să consolideze definitiv ceea 
ce creiase în elanul tinereţii. 

Dar cei mai mulţi, sau se sting repede, sau activitatea li se 
potoleşte în aromeala bătrâneţelor. 

_O nouă epocă începea: epoca aşezării şi închegării, după agi- 
taţiunile care durau de la 1821. 

Spiritul românesc se sbătuse în frigurile atâtor curente poli- 
tice şi culturale, şi îşi găsise echilibrul. 

Dar lupta între influenţele streine şi fondul românesc, apele 
furtunoase aşezaseră caun monument de granit unitatea sufle- 
fească a Românilor şi încrederea în puterile noastre. 

Acest echilibru se va apleca în epoca următoare, spre pre- 
ponderenţa elementului artistic încarnat în universalitatea geniului 
lui Eminescu şi atâtor artişti ce neamulromânesca dat de atunci 
—şi spre forme cultură din ce în ce mai perfecţionate. 

Con valescența se terminase ! 

